
บันทึกคติธรรมและธรรมเทศนา 

ของ พระราชวุฒาจารย์ (หลวงป่ดูลย์ อตุโล) 

รวบรวมบันทึกไว้โดยโดย พระโพธินันทมุนี 



พิมพ์ถวายเป็นพุทธบูขา ธรรมบูขา สังฆบูชา 


“การให้ธรรม ะ เป็นทาน 
ชนะการให้ทั้งปวง” 



ด้วยเจตนารมณ์...อันบริสุทธิ , ... ของคณะผู้จัดทำ 

ได้คัดลอกบันทึกคติธรรมและธรรมเทศนา ที่รวบรวมและบันทึกไว้ 

โดย พระโพธินันทมุนี วัดบูรพาราม อ.เมือง จ.สุรินทร์ 

ชื่อหนังสือ หลวงป่ฝาก ไว้ ในครั้งนี้ 

เพราะศรัทธาในความยิ่งใหญ่...ของสมเด็จพระสัมมาส้มพุทธเจ้า 

พุทธโคดมของเรา พระธรรม พระสงฆ์ 

เพื่อเป็นการกระตุ้นเตือนให้ผู้ที่เคารพนับถือพระพุทธศาสนา... 

ทั้งภิกษุ ภิกษุณี อุบาสก อุบาสิกา กลับมาพิจารณาความจริงใน 

หลักคำสอน ที่ถูกต้อง ที่ควรยึดถือเป็นแบบอย่าง 

ให้ได้ชื่อว่าเป็นผู้ปฏิบัติชื่อตรงต่อพระพุทธเจ้า พระธรรม พระสงฆ์ 


คณะผู้จัดทำขอกราบขอบพระคุณท่านเป็นอย่างสูง. 

ท่านใดที่ต้องการหนังสีอเล่มนี้เพื่อใช้ในการศึกษา กรุณาสอดชองเปล่า 
ขนาด 7 X 10 นิ้ว พร้อมแสดมป๋ 8 บาท จ่าหน้าชองถึงตัวท่านเอง 

ส่งกลับมาที่ คุณชวิน ยงยุทธ เลขที่ 35/151 ม.! ต.บางศรีเมือง อ.เมือง จ.นนทบุรี 11000 
โทร. 0-2446-3722, 0-9785-3650, 0-9103-3650 





หลวงป่ฝากไว้ 

ของ 

พระราชวุฒาจารย์ 
(หลวงป่ดูลย์ อตุโล) 

วัดบูรพาราม อ.เมือง จ.สุรินทร์ 
โดย 

พระโพธินันทมุนี 

(พระมหาสมศักดึ๋ ปณฺฑิโต) 

ธรรมบรรณาการ. 


จาก 





6 . ะ หลวงป่ฝากไว้ 



หลา๗มั่น ภริทัตโต 


หลวงป่ คูลย์ อดุโล (พระราชวุฒาจารย์) : & 



หลวง ป่ดูล ย์ อตุโ ล 



คำชวนอ่าน 


หลายท่านได้เรียกร้องถามหาถึงพระธรรม 
เทศนาของหลวงปูฯใคร่อยากจะได้ฟังได้อ่านอาตมา 
ภาพของสารภาพตามความเป็นจริงว่า ธรรมเทคนา 
หรือโอวาทของหลวงปูนั้น เป็นสิ่งที่หาได้ยากอย่างยิ่ง 
ทั้งนี้เนื่องจากท่านไม , เคยเทศน์เป็นกัณฑ์ๆ หรือแสดง 
เป็นเรื่องราวยาว ๆเพียงแต่เมื่อสอนภาวนาหรือ 
กล่าวตักเตือนลูกศิษย์ หรือตอบคำถาม ตลอดถึง 
สนทนากับพระเถระอื่น ๆ หลวงปูก็จะกล่าวอย่างสั้น 
ๆด้วยความระมัดระวัง ยกข้อธรรมะกล่าวอย่างย่อ 
ๆเท่านั้นเอง นอกจากนี้ ท่านไม่เคยแสดงในพิธีการ 
งานใดอีกเลยฯ 

เพื่อเป็นการสนองคามต้องการแก่ท่านที่สนใจ 
ในคติธรรมคำสอนของหลวงปู อาตมาภาพจึง 


หลวง!)คูลย์ อดุโ ล (พระราชวุฒาจารย์) ะ๓! 


พยายามรวบรวมธรรมะสั้น ๆทั้งที่เป็นสัจธรรมล้วน 
หรือเป็นคำสอนคำเตือนและธรรมะที่ท่านกล่าวตอบ 
คำถามของผู้ถาม ตลอดถึงพระพุทธพจน์บางตอน 
จากพระไตรปิฏกที่หลวงปูชอบยกขึ้นมาปรารภให้ฟัง 
เสมอ ๆ เพราะได้อยู่กับหลวงปูมาเป็นเวลายาวนาน 
ตลอดอายุขัยของท่าน จากที่เคยได้บันทึกไว้บ้างหรือ 
จำไว้บ้าง พร้อมเล่าถึงเหตุการณ์ สถานที่ และ 
บุคคลที่เกี่ยวข้องเพื่อเข้าใจได้ง่ายหรือชวนอ่านได้บ้าง 
รวมไว้ในหนังสือเล่มนี้เป็นครั้งแรก ฯ สิ่งที่น่าสังเกต 
และน่าอัศจรรย์อย่างหนึ่ง คือ หลวงปูมีปกติเป็นผู้ 
ไม่พูดหรือพูดน้อยที่สุด แต่มีปฏิภาณไหวพริบเร็ว 
ฉับไวมาก และไม่มีผิดพลาด พูดสั้นย่อแต่มีความ 
หมายไว้อย่างสมบูรณ์ คำพูดของท่านแต่ละประโยค 
มีความหมายและเนื้อหาจบลงโดยสิ้นเชิง เหมือน 
หนึ่งสะกดจิตผู้ฟ้งหรือผู้ถามให้ฉุกคิดอยู่เป็นเวลานาน 
แล้วก็ต้องใช้ความตริตรองด้วยปัญญาอย่างลึกซึ้งฯ 


0^ ะ หลวง!] ฝากไว้ 


อนึ่ง ท่านผู้อ่านอาจสงสัยว่า ข้อธรรมะของ 
หลวงป่ในเล่มนี้ เห็นมีทั้งธรรมะแบบธรรมดาก็มี แบบ 
ชวนขบขันก็มีและแบบสัจจธรรมล้วนก็มี ทำไมจึงไม่ 
เรียงลำดับให้ผู้อ่านได้อ่านจากง่ายไปหายาก หรือ 
จากตำไปหาสูง เป็นต้นฯ ที่ไม่ได้เรียงลำดับไว้เช่นนั้น 
ก็เพราะว่าข้อความของธรรมะและเรื่องนั้นมี 
ใจความจบลงเฉพาะหน้าแต่ละหน้าอยู่แล้ว และ 
ถือว่าเป็นการเปลี่ยนบรรยากาศทางความคิดไปใน 
ตัวด้วย หรือหากเป็นการไม่เหมาะสมประการใด โดย 
เป็นการบังอาจเกินควร หรือผิดพลาดบกพร่อง 
ประการใด ขอท่านผู้คงแก่เรียนทั้งหลายได้เมตตา 
อภัยแก่อาตมา ผู้มีสติปัญญาอันน้อยนิดนี้ด้วยเถิด 

ๆ^'7*™ 

พระโพธินัน'ทมุนี 

๒ถ ตุลาคม ๒๕๔๑ 



สังเขปประวัติ 


หลวงปูศูลย์ อตุโล นับเป็นศิษย์อาวุโสรุ่น 
แรกสุดของหลวงปูมั่น ภูริทัตโต พระอาจารย์ใหญ่ 
ฝ่ายอรัญญาวาสีในยุคปัจจุบัน 

พระเถระที่เป็นสหธรรมิก และมีอายุรุ่น 
เดียวกันกับ หลวงปูดูลย์ ได้แก่ หลวงปูสิงห์ ขนฺ 
ตยาคโม วัดป่าสาลวัน จ.นครราชสีมา และ หลวงปู 
ขาว อนวลโย วัดถํ้ากลองเพล จ.อุดรธานี 

ด้วยความปฏิบัติดีปฏิบัติชอบของ หลวง ปู ดูลย์ 
ท่านจึงมีศิษย์สำคัญ ๆ หลายองค์ ศิษย์รุ่นแรก ๆ ก็มี 
หลวงปูฝืน อาจาโร วัดป่าอุดมสมพร จ.สกลนคร 
หลวง ปู อ่อน ญาณ สิริ วัดป่านิโครธาราม จ.อุดรธานี 
หลวงปูสาม อกิณฺจโน วัดป่าไตรวิเวก จ.สุรินทร์ และ 
พระเทพสุธาจาร ย์ (หลวง ปู โชติ คุณสมป นุ โน) วัด 
วชิราลงกรณ์ อ.ปากช่อง จ.นครราชสีมา 


๑๐ะ หลวงปูฝากไว้ 


สำหรับศิษย์อาวุโสของ หลวงปูดูลย์ ที่ยังมี 
ชีวิตอยู่ในปัจจุบันได้แก่ พระวิสุทธิธรรมรังสี (หลวง 
พ่อเปลี่ยน โอภาโส) วัดป่าโยธาประสิทธี๋ จ.สุรินทร์ 
พระชินวงศาจาร ย์ วัดกระดึงทอง จ.บุรีรัมย์ หลวง 
พ่อสุวัจน์ สุวโจ วัดถํ้าศรีแก้ว จ.สกลนคร และ พระ 
โพธินันท มุนี วัดบูรพาราม จ.สุรินทร์ เป็นต้น 

หลวงปูดูล ย์ อตุโล เป็นพระอริยเจ้าที่มีคุณ 
ธรรมสํ้าลึกท่านเน้นการปฏิบัติภาวนามากกว่าการ 
เทศนาสั่งสอน สำหรับพระสงฆ์และญาติโยมที่เข้าไป 
กราบนมัสการและขอฟังธรรมะหลวงปูมักจะให้ 
ธรรมะสั้น ๆ แต่มีความหมายลํ้าสิกสูงชั้นเสมอ ท่าน 
จะเทศน์เรื่องจิตเพียงอย่างเดียว โดยจะยํ้าให้เรา 
พิจารณาจิตใน จิตอยู่เสมอ 

หลวงปูดูลย์ อตุโล เกิด ปี ชวด วันที่ ๔ ตุลาคม 
๒๔■ถ๑ ที่บ้านปราสาท ต.เฉนียง อ.เมือง จ.สุรินทร์ 
ท่านเกิดในตระกูล “เกษมสิน ธุ” เป็นบุตรคนหัวปี ใน 
จำนวนพี่น้องทั้งหมด ๔ คน 


หลวง!) คูลย์ บิตุโ ล (พ?ะ:ราชวุฒาจารย์) :๑๑ 


เมื่ออายุ ๒๒ ปี หลวงปูได้อุปสมบทที่วัด 
จุมพลสุทธาวาส อ.เมือง จ.สุรินทร์ โดยมีท่านพระครู 
วิมลศีลพรต(ทอง) เป็นพระอุปัชฌาย์ ในพรรษาที่ ๖ 
หลวง ปูได้เดินทางด้วยเท้าไปจังหวัดอุบลราชธานีพำนัก 
อยู่ที่วัดสุทัศนาราม เพื่อเรียนปริยัติธรรม สอบได้นัก 
ธรรมชั้นตรี แล้วเรียนบาลีไวยากรณ์ต่อถึงแปลมูล 
กัจจายน์ได้ 

หลวง ปู ได้รู้จักชอบพอกับ หลวงปูสิงห์ ขนฺ 

ตยาคโม ซึ่งต่อมาเป็น ที่ รู้จักกัน ดี ในนามของแม่ทัพ 
ใหญ่แห่งกองทัพธรรม ในสายของ หลวง ปู มั่น ภูริทั ตโต 
ได้รับมอบหมายให้เป็นหัวหน้าทำการเผยแพร่ธรรมะ 
ในสาย พุทโธ จนแพร่หลายมาตราบเท่าทุกวันนี้ 

ในปีที่ ๒ ที่ หลวง ป่ไปพำนัก อยู่ ที่อุบลราชธานี 
นั้น หลวง บู่! มั่น ได้ธุดงค์มาพำนักอยู่ที่ วัดบูรพา ใน 
เมืองอุบลราชธานี หลวง!)ดูลย์ และ , หลวง ปู สิงห์ สอง 
สหายผู้ใคร่ธรรม ได้ไปกราบนมัสการและฟังธรรม 


๑๒ะ หลวงปูฝากไว้ 


ของ พระอาจารย์ใหญ่ เกิดความอัศจรรย์ใจและ 
ศรัทธาเป็นที่ยิ่ง จึงตัดสินใจเลิกละการเรียนด้าน 
ปริยัติธรรม แล้วออกธุดงค์ตามหลวงปูมั่นต่อไป นับ 
เป็นศิษย์หลวงปูมั่นในสมัยแรก และได้ร่วมเดิน 
ธุดงค์ตาม หลวงปูมั่น ไปในที่ต่าง ๆ อยู่นานปี 

หลวงปูดูลย์ เที่ยวธุดงค์หาความวิเวกตาม 
ป่าเขานานถึง ๑๙ ปี จึงได้รับคำสั่งจากผู้บัญชาการ 
คณะสงฆ์ให้ หลวง ปูเดินทางไปประจำอยู่จังหวัด 
สุรินทร์ เพื่อจัดการศึกษาด้านปริยัติธรรม และเผย 
แพร่ข้อปฏิบัติทางกัมมัฏฐานไปด้วยกัน หลวงปูจิงได้ 
ไปพำนักอยู่ประจำที่ ที่ วัดบูรพาราม อ.เมือง จ.สุรินทร์ 
มาตั้งแต่พ.ค. ๒๔๗๗ จวบจนบั้นปลายชีวิตของท่าน 
นับตั้งแต่บัดนั้นมา แสงแห่งรัศมีของพระ 
ธรรม ทั้งทางปริยัติและทางปฏิบัติ ก็เริ่มฉายแสง 
รุ่งเรืองตลอดมาโดย หลวง ปูรับภาระทั้งฝ่ายคันถธุระ 
และวิปัสสนาธุระ บริหารงานพระศาสนาอย่างเต็ม 


หลวงปูคูลย์ บิคุโ ล (พ?ะ:ราช'วุฒา 1 ท?ย์) :๑๓ 


กำลังสามารถ ในปฏิปทาส่วนตัวของท่านนั้นไม่เคย 
ละทิ้งกิจธุดงค์ บำเพ็ญเพียรทางใจอย่างสม่าเสมอ 
ตลอดมา พร้อมทั้งอบรมทางสมาธิภาวนาแก่ผู้สนใจ 
ปฏิบัติทั้งคฤหัสน์และบรรพชิต ด้วยเหตุที่ หลวงปู มี 
เมตตาธรรมสูงจึงช่วยสงเคราะห์บุคคลทั้วไปได้ 
อย่างกว้างขวางโดยไม่เลือกชั้นวรรณะ 

หลวง ปูมีสุขภาพอนามัยดีเป็นเยี่ยม แข็งแรง 
ว่องไว ผิวพรรณผ่องใส มีเมตตาเป็นอารมณ์ 
สงบเสงี่ยม เยือกเย็นทำให้ผู้ใกล้ชิด และผู้ได้กราบไหว้ 
เกิดความเคารพเลื่อมใสศรัทธาอย่างสนิทใจ 

หลวงปูดูลย์ อตุโล พระอริยเจ้าผู้ประเสริฐ 
ได้ละเสียซึ่งสังขารเมื่อวันที่ ถ๐ ตุลาคม ๒๕๒๖ สิริ 
รวมอายุได้ ๙๖ ปี กับ ๒๖ วัน พระอรหันตธาตุของ 
ท่านได้เก็บรักษาไว้ให้สาธุชนได้ลักการะที่ พิพิธภัณฑ์ 
กัมมัฏฐาน ในบริเวณ วัดบูรพาราม อ.เมือง จ.สุรินทร์ 
ส่วนคำสอนของ หลวง ปู ซึ่งเป็นคำสอนสั้น ๆ 


๑(1ะ หลวงปูฝากไว้ 


และเฉียบคมลํ้าลึกนั้นท่านเจ้าคุณ พระโพ ธินันทมุนีได้ 
รวบรวมและพิมพ์ไว้ในหนังสือ “หลวงปูฝากไว้” เล่ม 
นี้ นับเป็นหนังสือที่มีคุณค่าแก่นักปฏิบัติธรรม และผู้ 
สนใจทั่วไป 

หลวง ปู เน้นเรื่องการปฏิบัติภาวนา ให้ 
พิจารณาจิตในจิต จนรู้แจ้ง ท่านเทศนาแต่เพียงสั้น ๆ 
แต่เฉียบคม ท่านสอนว่า 

“หลักธรรมที่แท้จริงคือจิต จิตของเราทุก 
คนนั่นแหละคือหลักธรรมสูงสุด ที่อยู่ในจิตใจเรา นอก 
จากนั้นแล้วมันโม่มีหลักธรรมใด ๆ เลย... ขอให้เลิก 
ละการคิด และการอธิบาย เสียให้หมดสิ้น จิตในจิต 
ก็จะเหลือแต่ความบริสุทธึ๋ ขึ่งมีประจำอยู่แล้วโนทุก 
คน.’’ 



บันทึกคติธรรม 
และธรรมเทศนา 


หลวงปูดูลย์ อตุโล 


๑V)ะ หลวง!)ฝากไว้ 


ธรรมะปฏิสันถาร 


เมื่อวันที่ ๑๘ ธันวาคม พุทธศักราช ๒๕๒๒ 
พระบาทสมเด็จพระเจ้าอยู่หัวฯ พร้อมด้วยสมเด็จ 
พระนางเจ้าฯ พระบรมราชินีนาถ เสด็จเยี่ยมหลวงปู 
เป็นการส่วนพระองค์ เมื่อทั้งสองพระองค์ทรงถาม 
ถึงสุขภาพอนามัยและการอยู่สำราญแห่งอิริยาบถ 
ของหลวงปู ตลอดถึงทรงสนทนาธรรมกับหลวงปู 
พระบาทสมเด็จพระเจ้าอยู่หัว ทรงมีพระราชปุจฉาว่า 
“หลวงปู การละกิเลสนั้นควรละกิเลสอะไรก่อน” 


“กิเลสทั้งหมดเกิดรวมอยู่ที่จิต ให้เพ , งมอง 
ดูที่จิตอันไหนเกิดก่อน ให้ละอันนั้นก่อน” 


หลวง!)คูลย์ อตุโ ล (พ?ะ:ราช'วุฒา 1 ท?ย์) ะ๑๓! 


หลวงป่ไม่แนสังขาร 


ทุกครั้งที่ล้นเกล้าฯ ทั้งสองพระองค์เสด็จ 
เยี่ยมหลวงปู หลังจากเสร็จพระราชกรณียกิจในการ 
เยี่ยมแล้ว เมื่อจะเสด็จกลับทรงมีพระดำรัสคำ 
สุดท้ายว่า“ขออาราธนาหลวงปูดำรงขันธ์อยู่เกินร้อยปี 
เพื่อเป็นที่เคารพนับถือของปวงชนทั้วไป หลวงปรับ 
ได้ไหม” 

ทั้ง ๆ ที่พระราชดำรัสนี้เป็นสัมมาวจีกรรม 
ทรงประทานพรแก่หลวงปูโดยพระราชอัธยาศัย หลวง 
ปกไม่กล้า'รับ และไม่อาจปีนสังขาร จึงถวายพระพร 
ว่า 


“อาตมาภาพรับไม่ได้หรอก แล้วแต่สังขาร 


เขาจะเป็นไปของเขาเอง.” 


๑ (ฝ ะ หลวง!)ฝากไว้ 


ปรารภธรรมะเรื่องอริยสัจสี่ 


พระเถระฝ่ายกัมมัฏฐานเข้าถวายสักการะ 
หลวงป่ในวันเข้าพรรษาปี ๒๔๙๙ หลังฟังโอวาทและ 
ข้อธรรมะอันลึกซึ้งข้ออื่น ๆแล้วหลวงปีสรุปใจความ 


อริยสัจสี่ให้ฟังว่า 


“จิตที่ส่งออกนอก 

เป็นสมุทัย 

ผลอันเกิดจากจิตที่ส่งออกนอก 

เป็นทุกข์ 

จิตเห็นจิต 

เป็นมรรค 

ผลอันเกิดจากจิตเห็นจิต 

เป็นนิโรธ.” 


หลวงรุ่}คูลย์ บิคุโ ล (พระ:ทชวุตก'ฑรย์) : ๑(๗ 


สิ่งที่อยู่เหนือคำพูด 

อุบาสกผู้คงแก่เรียนคนหนึ่ง สนทนากับ 
หสวบปูว่า “กระผมเชื่อว่า แม้ในปัจจุบันพระผู้ปฏิบัติ 
ถึงขั้นได้บรรลุมรรคผลนิพพานก็คงมีอยู่ไม่น้อย เหตุ 
ใดท่านเหล่านั้นจึงไม่แสดงตนให้ปรากฎ เพื่อให้ 
สนใจปฏิบัติทราบว่าท่านได้บรรลุถึงคุณธรรมนั้น ๆ 
แล้ว เขาจะได้มีกำลังใจและมีความหวัง เพื่อเป็น 
พลังเร่งความเพียรในทางปฏิบัติในเต็มที่” 

หลวงปูพูดว่า.... 

“ผู้ที่เขาตรัสรู้แล้ว เขาไม่พูดว่าเขารู้แล้ว 
ซึ่งอะไร เพราะสิ่งนั้นมันอย่เหนือคำพดทั้งหมด.” 


* 2 * 


๒๐ะ หลวง!)ฝากไว้ 


หลวงปูเตือนพระผู้ประมาท 


ภิกษุผู้อยู่ด้วยความประมาท คอยนับ 
จำนวนศีลของตนแต่ในตำรา คือ มีความพอใจภูมิใจ 
กับจำนวนศีลที่มีอยู่ในคัมภีร์ว่าตนนั้นมีศีลถึง ๒๒๗ 

“ส่วนที่ตั้งใจปฏิบัติให้ได้นั้น จะมีสักกี่ข้อ.” 


หลวงรุ่}คูลย์ บิตุโล (พระ:ฑชวุฒา'ฑรย์) :๒๑ 


จริง แต่ไม่จริง 


ผู้ปฏิบัติกัมมัฏฐาน ทำสมาธิภาวนา เมื่อ 
ปรากฏผลออกมาในแบบต่าง ๆ ย่อมเกิดความ 
สงสัยขึ้นเป็นธรรมดา เช่น เห็นนิมิตในรูปแบบที่ไม่ 
ตรงกันบ้าง ปรากฎในอวัยวะร่างกายของตนเองบ้าง 
ส่วนมากมากราบเรียนหลวงปูเพื่อให้ช่วยแก้ไข หรือ 
แนะอุบายปฏิบัติต่อไปอีก มีจำนวนมากที่ถามว่า 
ภาวนาแล้วก็เห็น นรก สวรรค์ วิมานเทวดา หรือ 
ไม่ก็เป็นองค์พุทธรูปปรากฏอยู่ในตัวเรา สิ่งที่เห็น 
เหล่านี้เป็นจริงหรือ 

หลวงปูบอกว่า.... 

“ที่เห็นนั้น เขาเห็นจริง แต่สิ่งที่ถูกเห็น 


ไม , จริง.” 


๒๒ะ หลวง!]ฝากไว้ 


แนะวิธีละนิมิต 


ถามหลวงปูต่อมาอีกว่า นิมิตทั้งหลายแหล่ 
หลวงปูบอกว่ายังเป็นของภายนอกทั้งหมด จะเอา 
มาทำอะไรยังไม่ได้ ถ้าติดอยู่ในนิมิตนั้นก็ยังอยู่แค่นั้น 
ไม , ก้าวต่อไปอีก จะเป็นด้วยเหตุที่กระผมอยู่ในนิมิตนี้ 
มานานหรืออย่างไร จึงหลีกไม่พ้น นั่งภาวนาทีไร พอ 
จิตจะรวมสงบก็เข้าถึงภาวะนั้นทันที หลวงปูโปรดได้ 
แนะวิธีละนิมิตด้วยว่า ทำอย่างไรจึงจะได้ผล 

หลวงปูพูดว่า.... 

“เออ นิมิตบางอย่างมันก็สนุกดี น่า 
เพลิดเพลิน อยู่หรอก แต่ถ้าติดอยู่แค่นั้นมันก็เสีย 
เวลาเปล่า วิธีละได้ง่าย ๆ ก็คีอ อย่างไปดูสิ่งที่ถูก 
เห็นเหล่านั้น ให้ดูผู้เห็น แล้วสิ่งที่ไม่อยากเห็นก็จะ 
หายไปเอง.” 


หลวงรุ่)คูลย์ อตุโ ล (พระ:ฑชวุฒา'ฑรย์) :๒ณ 


เป็นของภายนอก 


เมื่อวันที่ ๑๐ ธันวาคม ๒๕๒๔ หลวงปูอยู่ 
ในงานประจำปีวัดธรรมมงคล สุขุมวิท กรุงเทพฯ 
มีแม่ชีพราหมณ์หลายคนจากวิทยาลัยครูพากันเข้าไป 
ทำนองรายงานผลของการปฏิบัติวิปัสสนาให้หลวงปู 
ฟังว่า เขานั่งวิปัสสนาจนจิตสงบแล้วเห็นองค์ 
พระพุทธรูปอยู่ในหัวใจของเขา บางคนว่า ได้เห็น 
สวรรค์ วิมานของตัวเองบ้าง บางคนว่าเห็นพระ 
จุฬามณีเจดีย์สถานบ้าง พร้อมทั้งภูมิใจว่า เขา 
วาสนาดี ทำวิปัสสนาได้สำเร็จ 

หลวปีปูอธิบายว่า.... 

สิ่งที่ปรากฎเห็นทั้งหมดนั้น ยังเป็นของ 
ภายนอกทั้งสิ้น จะนำเอามาเป็นสาระที่พึ๋งอะไรยัง 
ไม , ได้หรอก.” 


๒^ะ หลวง!)ฝากไว้ 


หยุดเพื่อรู้ 


เมื่อเดือนมีนาคม ๒๕๐๗ มีพระสงฆ์หลาย 
รูป ทั้งฝ่ายปริยัติและฝ่ายปฏิบัติ ได้เข้ากราบหลวง 
ปูเพื่อรับโอวาทและรับฟฟ้งการแนะแนวทางธรรมะ 
ที่จะพากันออกเผยแผ่ธรรมทูตครั้งแรกหลวงปูแนะ 
วิธีอธิบายธรรมะขั้นปรมัตถ์ ทั้งเพื่อสอนผู้อื่นและ 
เพื่อปฏิบัติตนเอง ให้เข้าถึงสัจจธรรมนั้นด้วย ลงท้าย 
หลวงปูได้กล่าวปรัชญาธรรมไว้ให้คิดด้วยว่า 


คิดเท่าไร ๆ ก็โม่รู้ 

ต่อเมื่อหยุดคิดได้จึงรู้ 

แต่ต้องอาศัยความคิดนั่นแหละจึงรู้.” 


หลวงรุ่)คูลย์ อตุโ ล (พระ:ฑชวุฒา'ฑรย์) :๒๕ 


ทั้งส่งเสริมทั้งทำลาย 


กาลครั้งนั้น หลวงป่ได้ให้โอวาทเตือนพระ 
ธรรมทูตครั้งแรกมีใจความตอนหนึ่งว่า 

“ท่านทั้งหลาย การที่จะออกจาริกไปเพื่อ 
เผยแผ่ประกาศพระศาสนานั้น เป็นได้ทั้งส่งเสริมพระ 
ศาสนาและทำลายพระศาสนา ที่ว่าเข่นนี้เพราะ องค์ 
ธรรมทูตนั้นแหละตัวสำคัญ คือ เมื่อไปแล้วประพฤติ 
ตัวเหมาะสม มีสมณสัญญาจริยาวัตรงดงามตามสมณ 
วิสัย ผู้พบเห็น หากยังไม่เลื่อมใสก็จะเกิดความเลื่อม 
ใสขึ้น ส่วนผู้ที่เลื่อมใสแล้ว ก็ยิ่งเพิ่มความเลื่อมใสยิ่ง 
ขึ้นเข้าไปอีก ส่วนองค์ที่มีความประพฤติและวางตัว 
ตรงกันข้ามนี้ย่อมทำลายผู้ที่เลื่อมใสแล้วให้ถอย 
ศรัทธาลง สำหรับผู้ที่ยังไม่เลื่อมใสเลย ก็ยิ่งถอยห่าง 
ออกไปอีก จึงขอให้ทุกท่านจงเป็นผู้พร้อมไปด้วยความ 
รู้และความประพฤติไม่ประมาท สอนเขาอย่างไร 
ตนเองต้องทำอย่างนั้นให้ได้เป็นตัวอย่างด้วย.” 


๒'๖ะ หลวง!]ฝากไว้ 


เมื่อถึงปรมัตถ์แล้วไม่ต้องการ 


ก่อนเข้าพรรษาปี ๒๔๙!อ หลวงพ่อเถาะ ซึ่ง 
เป็นญาติของหลวงปู และบวชเมื่อวัยชราแล้ว ได้ออก 
ธุดงค์ติดตามท่านอาจารย์เทสก์ ท่านอาจารย์สาม ไป 
อยู่จังหวัดพังงาหลายปี กลับมาเยี่ยมนมัสการหลวงปู 
เพื่อศึกษาข้อปฏิบัติทางกัมมัฏฐานต่อไปอีกจนเป็นที่ 
พอใจแล้ว หลวงพ่อเถาะพูดตามประสาความคุ้นเคย 
ว่า หลวงปูสร้างโบสถ์ ศาลา ได้ใหญ่โตสวยงามอย่างนี้ 
คงจะได้บุญได้กุศลอย่างใหญ่โตทีเดียว 

หลวงปูตอบว่า.... 


ที่เราสร้างนี่ก็เพื่อประโยชน์ส่วนรวม 
ประโยชน์สำหรับโลกสำหรับวัดวาศาสนาเท่านั้นแหละ 
ถ้าพูดถึงเอาบุญเราจะมาเอาบุญอะไรอย่างนี้.” 


หลวงปุ่)คูลย์ อตุโ ล (พระ:ฑชวุฒา'ฑรย์) :๒๓! 


เป็นการดัดนิสัยหรือ เป ล่า 


เมื่อสงครามโลกครั้งทีลองผ่านพ้นไปแล้วเป็นเวลา ๖ 
ปี ผลได้ที่สงครามฝากไว้ให้ก็คือ ความยากจนข้นแค้นแสน 
เข็ญด้วยขาดแคลนเครื่องอุปโภคบริโภค ได้แผ่ปกคลุมไปที่'ว 
ทุกหย่อมหญ้า โดยเฉพาะเครื่องนุ่มห่ม ขาดแคลนอย่างยิ่ง พระ 
เณรในวัดต่าง ๆ มีสบงจีวรชุดเดียวก็บุญหนักหนาแล้ว พวก 
เราเป็นสามเณรอยู่กับหลวงปูหลายรูป 

วันหนึ่ง สาม เณรพรม ซึ่ง เป็นหลานหลวงปูรูปหนึ่งตัวย 
เขาเห็นสามเณรชุมพลห่มจีวรใหม่และสวย จึงถามว่า จีวรนี้ 
ท่านได้แต่ไหนมา เณรชุมพลตอบว่าเราเข้าไปทำวาระถวาย 
หลวงปู หลวงปูเห็นของเราขาด ท่านจึงประทานมาให้ผืนหนึ่ง 
เมื่อถึงวาระเณรพรม จึงห่มจีวรขาดไปนวดเท้า 
หลวงปด้วยคิดว่าจะได้อย่างเขาบ้าง พอเสร็จวาระกำลังจะ 
ออกมา'หลวงปูแห็น่จีวร1ขาดคงจะส่งสารห™ 

ลุกไปเปิดตู้หยิบเอาของมายื่นให้ พร้อมกับสั่งว่า 

“นี่เอาไปเย็บให้ดี อย่าห่มทั้งที่ขาดอย่าง นี้” 
สามเณรพรมต้องจำใจรับด้ายกับเข็มจากหลวงปู 
อย่างรวดเร็ว ด้วยความผิดหวัง. 


๒ (ฝ: หลวง!) ฝากไว้ 


ทุกข์เพราะอะไร 

สุภาพสตรีวัยเลยกลางคนผู้หนึ่ง เข้า 
นมัสการหลวงปูพรรณนาถึงฐานะของตนว่าอยู่ใน 
ฐานะที่ดี ไม่เคยขาดแคลนสิ่งใดเลย มาเสียใจกับ 
ลูกชายที่สอนไม่ได้ไม , อยู่ในระเบียบแบบแผนที่ดี ตก 
อยู่ภายใต้อำนาจอบายมุขทุกอย่าง ทำลายทรัพย์ 
สมบัติและจิตใจของพ่อแม่จนเหลือที่จะทนได้ ขอ 
ความกรุณาหลวงปูให้ช่วยแนะอุบายบรรเทาทุกข์ และ 
แก้ไขให้ลูกชายพ้นจากอบายมุขนั้นด้วย 

หลวงปูแนะนำสั่งสอนไปตามเรื่องราวนั้น ๆ 
ตลอดถึงแนะอุบายทำใจให้สงบ รู้จักปล่อยวางให้เป็น 

เมื่อสุภาพสตรีนั้นกลับไปแล้ว หลวงปู 
ปรารภธรรมะให้ฟังว่า 

“คนสมัยนี้ เขาเป็นทุกข์เพราะความคิด.” 


หลวงป้คูลย์ อตุโ ล (พระ:ฑชวุฒา'ฑรย์) :1๓(๗ 


อุทานธรรม 

หลวงปูกล่าวธรรมกถาต่อมาอีกว่า สมบัติ 
พัสถานทั้งหลายมันมีประจำอยู่ในโลกนี้มาแล้วอย่าง 
สมบูรณ์ ผู้ที่ขาดปัญญาและไร้ความสามารถ ก็ไม่ 
อาจจะแสวงหาเพื่อยึดครองสมบัติเหล่านั้นได้ ย่อม 
ครองตนอยู่ด้วยความ แด เคืองและลำบากขันธ์ ส่วน 
ผู้ที่มีปัญญามีความสามารถ ย่อมแสวงหาทรัพย์ 
สมบัติของโลกไว้ได้อย่างมากมาย อำนวยความ 
สะดวกสบายแก่ตนได้ทุกกรณี ส่วนพระอริยเจ้าทั้ง 
หลายท่านพยายามดำเนินตนเพื่อออกจากสิ่งเหล่า 
นั้นทั้งหมด ไปสู่ภาวะแห่งความไม่มีอะไรเลย เพราะ 
ว่า 


“ในทางโลก มี สิ่งที่ มี ส่วนในทางธรรม มี 
สิ่งที่ ไม่มี.” 


ณ๐ะ หลวง!)ฝากไว้ 


อุทานธรรมต่อมา 

เมื่อแยกพันธะแห่งความเกี่ยวเนื่องจิตกับ 
สรรพสิ่งทั้งปวงได้แล้ว จิตก็หมดพันธะกับเรื่องโลก 
รูป เสียง กลิ่น รส สัมผัส จะดีหรือเลว มันขึ้นอยู่กับ 
จิตที่ออกไปปรุงแต่งทั้งหมด และจิตที่ขาดปัญญา 
ย่อมเข้าใจผิด เมื่อเข้าใจผิด ก็หลงอยู่ภายใต้อำนาจ 
ของเครื่องร้อยรัดทั้งหลาย ทั้งทางกายและทางใจ 
อันโทษทัณฑ์ทางกายอาจมีคนอื่นช่วยปลดปล่อยได้ 
บ้าง ส่วนโทษทางใจ มีกิเลสตัณหาเป็นเครื่องรึงรัด 
ไว้นั้น ต้องรู้จักปลดปล่อยตนด้วยตนเอง 


“พระอริยเจ้าทั้งหลาย ท่านพ้นแล้วจาก 
โทษทั้งสองทางความทุกข์จึงครอบงำไม่ได้.” 


หลวงรุ่}คูลย์ บิคุโ ล (พระ:ทชวุตก'ฑรย์) : ณ๑ 


อุทานธรรมข้อต่อมา 

เมื่อบุคคลปลงผม หนวด เคราออกหมด 
แล้วและได้ครองผ้ากาสาวพัสตร์เรียบร้อยแล้ว ก็นับ 
ว่าเป็นสัญลักษณ์แห่งความเป็นภิกษุได้ แต่ยังเป็นได้ 
เพียงแต่ภายนอกเท่านั้น ต่อเมื่อเขาสามารถปลงสิ่ง 
ที่รกรุงรังทางใจ อันได้แก่อารมณ์ตกตำทางใจได้แล้ว 
ก็ชื่อว่า เป็นภิกษุในภายในได้ 

ศีรษะที่ปลงผมหมดแล้ว สัตว์เลื้อยคลาน 
เล็กน้อย เช่น เหา ย่อมอาศัยอยู่ไม , ได้ฉันใด จิตที่ 
ท้นจากอารมณ์ ขาดจากการปรุงแต่งแล้ว ทุกข์ก็ 
อาศัยอยู่ไม่ได้ฉันนั้น ผู้มี , ปกติเป็นอยู่อย่างนี้ ควร 
เรียกเอาว่า “เป็นภิกษุแท้.” 


๓๒ะ หลวงป่ฝากไว้ 


พุทโธเป็นอย่างไร 

หลวงปูได้รับนิมนต์ โปรดญาติโยมที่ 
กรุงเทพฯ เมื่อ ถ๑ มีนาคม ๒๕๒๑ ในช่วงสนทนา 
ธรรม ญาติโยมสงสัยว่าพุทโธ เป็นอย่างไร หลวงปู 
ได้เมตตาตอบว่า 

เวลาภาวนาอย่างส่งจิตออกนอก ความรู้ 
อะไรทั้งหลายทั้งปวงอย่าไปยึด ความรู้ที่เ'ราเรียนกับ 
ตำหรับตำรา หรือจากครูบาอาจารย์ อย่าเอามา 
ยุ่งเลย ให้ตัดอารมณ์ออกให้หมด แล้วก็ภาวนาไปให้ 
มันรู้ รู้จากจิตของเรานั่นแหละ เมื่อจิตของเราสงบ 
เราจะรู้เอง ต้องภาวนาให้มาก ๆ เข้า เวลามันจะเป็น 
จะเป็นของมันเอง ความรู้อะไร ๆ ให้มันออกจากจิต 

ความรู้ที่ออกจากจิตที่สงบนั่นแหละเป็น 


ของเรา 


หลวงรุ่} คูลย์ ป็คุโล (พระ:ราชวุฒาจารย์) : ณ๓ 


ความรู้'ที่ลึกซึ้งถึงที่สุด ให้มันรู้ออกจากจิตเองนั้น 
แหละมันดี คือจิตมันสงบ 

ทำจิตให้เกิดอารมณ์อันเดียว อย่าส่งจิต 
ออกนอก ให้จิตอยู่ในจิต และให้จิตภาวนาเอาเอง ให้ 
จิตเป็นผู้บริกรรมพุทโธ พุทโธ อยู่นั้นแหละ แล้ว 
พุทโธนั้นแหละจะผุดขึ้นในจิตของเรา เราจะได้รู้จักว่า 
พุ ทโธ นั้นเป็นอย่างไร แล้วรู้เอง....เท่านั้นแหละ 
ไม , มีอะไรมากมาย 


(ถอดจากเทป) 


๓^ะ หลวงป่ฝากไว้ 


อยากได้ของดี 


เมื่อต้นเดือนกันยายน ๒๕๒๖ คณะแม่บ้าน 
มหาดไทยโดยมีคุณหญิง จวบ จิรโรจน์ เป็นหัวหน้า 
คณะ ได้นำคณะแม่บ้านมหาดไทยไปบำเพ็ญ 
สังคมสงเคราะห์ทางภาคอีสาน ได้ถือโอกาสแวะ 
นมัสการหลวงปู เมื่อเวลา ๑๘.๒๐ น. 

หลังจากกราบนมัสการและถามถึงอาการ 
สุขสบายของหลวงปูและรับวัตถุมงคลเป็นที่ระลึก 
จากหลวงปูแล้ว เห็นว่าหลวงปูไม่ค่อยสบาย ก็รีบ 
ออกมา แต่ก็ยังมีสุภาพสตรีท่านหนึ่งถือโอกาส 
พิเศษกราบหลวงปูว่า ดิฉันขอของดีจากหลวงปู 
ด้วยเถอะเจ้าค่ะ 

หลวงปูจึงเจริญพรว่า ของดิก็ต้องภาวนา 
เอาจึงจะได้ เมื่อภาวนาแล้ว ใจก็สงบ กาย วาจา ก็ 


หลวงรุ่} คูลย์ บิตุโ ล (พระ:ราชวุฒาจารย์) : ๓^ 


สงบ แล้วกายก็ดี วาจา ใจ ก็ดี เราก็อยู่ดีมีสุขเท่านั้น 
เอง 

ดิฉันมีภาระมากไม่มีเวลาจะนั่งภาวนาได้งาน 
ราชการเดี๋ยวนี้รัดตัวมากเหลือเกิน มีเวลาที่ไหน 
มาภาวนาได้คะ 

หลวงปู' จึง ต้องอธิบายให้ฟืงว่า.... 


“การภาวนาต้องกำหนดดูที่ลมหายใจ ถ้ามี 
เวลาสำหรับหายใจ ก็ต้องมีเวลาสำหรับภาวนา 


ถา'๖ ะ หล วง!) ฝากไว้ 


มี แต่ไม่เอา 

ป ๒๕๒๒ หลวงปูไป พัก ผ่อน และเยี่ยม 
พระอาจารย์สมชายที่วัดเขาสุกิม จังหวัดจันทบุรี ขณะ 
เดียวกันก็มีพระเถระอาวุโสรูปหนึ่งจากกรุงเทพฯ คือ 
พระธรรมวราลังการ วัดบุปผาราม เจ้าคณะภาค 
ทางภาคใต้ได้ไปอยู่ แก กัมมัฏฐานเมื่อวัยชราแล้ว เพราะ 
มีอายุอ่อนกว่าหลวงปูเพียงปีเดียว 

เมื่อท่านทราบว่าหลวงปูเป็นพระฝ่ายกัมมัฏฐาน 
อยู่แล้ว ท่านจึงสนใจและศึกษาถามถึงผลของการปฏิบัติ 
ทำนองสนทนาธรรมกันเป็นเวลานาน และกล่าวถึงภาระ 
ของท่านว่า มัวแต่ศึกษาและบริหารงานการคณะสงฆ์มา 
ตลอดวัยชรา แล้วก็สนทนาข้อกัมมัฏฐานกับหลวงปูเป็นเวลา 
นาน ลงท้ายถามหลวงปูสั้น ๆ ว่า ท่านยังมีโกรธอยู่ไหม 
หลวงปูตอบเร็วว่า.... 

“มี แต่ไม , เอา.” 


หลวงป้คูลย์ อตุโ ล (พ?ะ:ราช'วุฒา 1 ท?ย์) : ณ๓! 


รู้ให้พร้อม 


ระหว่างที่หลวงปูอยู่รักษาพยาบาลที่โรง 
พยาบาลจุฬาลงกรณ์นั้น มีผู้ไปก'ราบนมัสการและ 
ฟังธรรมเป็นจำนวนมาก คุณบำรุงศักดี๋ กองสุข เป็น 
ผู้หนึ่งที่สนใจในการปฏิบัติสมาธิภาวนานัยว่าเป็นลูก 
ศิษย์หลวงพ่อสนอง กตปุณฺโญ แห่งวัดสังฆทาน 
จังหวัดนนทบุรี ซึ่งเป็นวัดปฏิบัติที่เคร่งครัดฝ่าย 
ธุดงคกัมมัฏฐานในยุคปัจจุบัน ได้ปรารภการปฏิบัติ 
ธรรมกับหลวงปู ถึงเรื่องการละกิเลสว่า “หลวงปูครับ 
ทำอย่างไรจึงจะตัดความโกรธให้ขาดได้” 

หลวงปูตอบว่า.... 


“ไม่มีใครตัดให้ขาดได้หรอก มีแต่รู้ทัน เมื่อ 
รู้ทันมันก็คับไปเอง.” 


๓ (ฝ: หลวง!) ฝากไว้ 


ไม่ตามใจผู้ถาม 


ผู้ที่อยู่เสารักษาพยาบาลหลวงปู ที่โรง 
พยาบาลจุฬาฯ ในรอบดึกมีจำนวนหลายท่านด้วยกัน 
เขาเหล่านั้นมีความสงสัยและอัศจรรย์ใจอย่างยิ่ง 
โดยที่สังเกตเห็นว่า บางวันพอเวลาดิกสงัดตีหนึ่ง 
ผ่านไปแล้ว ได้ยินหลวงปูอธิบายธรรมะนาน 
ประมาณสิบกว่านาที แล้วสวดยถาให้พร ทำเหมือน 
หนึ่งมีผู้มารับฟังอยู่เฉพาะหน้าเป็นจำนวนมาก ครั้น 
จะถามพฤติการที่หลวงปูทำเช่นนั้นก็ไม่กล้าถาม ต่อ 
เมื่อเห็นหลวงปูทำเช่นนั้นหลายครั้ง ก็ทนสงสัยไม่ได้ 
จึงพากับถามหลวงปูตามลักษณาการนั้น 

หลวง ยู่/จึง บอกว่า.... 

“ความสงสัยและคำถามเหล่านี้ มันไม่ใช่ 
เป็นแนวทางปฏิบัติธรรม.” 


หลวงรุ่}คูลย์ บิตุโ ล (พระ:ทชวุตก'ท?ย์) : ณ(ะ^ 


ประหยัดคำพูด 


คณะปฏิบัติธรรมจากจังหวัดบุรีรัมย์หลาย 
ท่าน มีร้อยตำรวจเอกบุลชัย สุคนธมัต อัยการจังหวัด 
เป็นหัวหน้ามากราบหลวงปูเพื่อฟังข้อปฏิบัติธรรม 
และเรียนถามถึงวิธีปฏิบัติยิ่ง ๆขึ้น'โป ซึ่งส่วนมากก็ 
เคยปฏิบัติกับครูบาอาจารย์แต่ละองค์มาแล้ว และ 
แสดงแนวทางปฏิบัติไม่ค่อยจะตรงกัน เป็นเหตุให้ 
เกิดความสงสัยยิ่งขึ้น จึงขอกราบเรียนหลวงปูโปรด 
ช่วยแนะแนวปฏิบัติที่ถูกต้อง และทำได้ง่ายที่สุด เพราะ 
หาเวลาปฏิบัติธรรมได้ยาก หากได้วิธีที่ง่าย ๆ แล้วก็ 
จะเป็นการถูกต้องอย่างยิ่งฯ 

หลวงปูบอกว่า.... 

“ให้ดูจิต ที่จิต.” 


(1๐ะ หลวง!)ฝากไว้ 


ง่าย แต่ทำได้ยาก 

คณะของคุณดวงพร ธารีฉัตร จากสถานีวิทยุ 
ทหารอากาศ ๐๑ บางซื่อ นำโดย คุณอาคม ทันนิเทศ 
เดินทางไปถวายผ้าป่าและกราบนมัสการครูบาอาจารย์ 
ตามสำนักต่าง ๆ ทางภาคอีสานได้แวะกราบนมัสการ 
หลวงปู หลังจากถวายผ้าป่า ถวายจตุปัจจัยไทยทานแด่ 
หลวงปู และรับวัตถุมงคลเป็นที่ระลึกจากท่านแล้ว ต่าง 
คนต่างก็ออกไปตลาดบ้าง พักผ่อนตามอัธยาศัยบ้าง 

มีอยู่กลุ่มหนึ่งประมาณ สี่ห้าคน เข้าไปกราบ 
ขอให้หลวงปูแนะนำวิธีปฏิบัติง่าย ๆ เพื่อแก้ไขความ 
ทุกข์ความกลุ้มใจ ซึ่งมักจะเกิดขึ้นเป็นประจำ ว่าควร 
ปฏิบัติอย่างไรจึงได้ผลเร็วที่สุด 

หลวงปูบอกว่า.... 

“อย่าส่งจิตออกนอก” 


หลวงป้คูลย์ อตุโ ล (พระ:ราชวุฒาจารย์) : ^๑ 


ทิ้งเสีย 


สุภาพสตรีท่านหนึ่ง เป็นชนชั้นครูบาอาจารย์ 
เมื่อฟังธรรมปฏิบัติจากหลวงปูจบแล้ว ก็อยาก 
ทราบถึงวิธีไว้ทุกข์ที่ถูกต้องตามธรรมเนียม เขาจึง 
พูดปรารภต่อไปอีกว่า คนสมัยนี๋ไว้ทุกข์ไม , ค่อยจะถูก 
ต้องและตรงกัน ทั้ง ๆ ที่สมัย ร.๖ ท่านทำไว้เป็น 
แบบอย่างดีอยู่แล้ว เช่นเมื่อญาติพี่น้องหรือญาติ 
ผู้ใหญ่ถึงแก่กรรมลง ก็ให้ไว้ทุกข์ ๗ วันบ้าง ๕๐ บ้าง 
๑๐๐ วันบ้าง แต่ปรากฏว่าคนทุกวันนี้ ทำอะไรรู้สึก 
ว่าลักลั่นกันไม่เป็นระเบียบ ดิฉันจึงขอเรียนถาม 
หลวงปูว่าการไว้ทุกข์ที่ถูกต้องนั้นควรไว้อย่างไรเจ้าคะ 

หลวงปูบอกว่า.... 

“ทุกข์ ต้องกำหนดรู้ เมื่อรู้แล้วให้ละเสีย 
ไปไว้มันทำไม” 


^๒ะ หลวง!)ฝากไว้ 


จริงตามความเป็นจริง 


สุภาพสตรีชาวจีนคนหนึ่ง ถวายสักการะ 
แด่หลวงปูแล้ว เขากราบเรียนว่า ดิฉันจะต้องไป 
อยู่ที่อำเภอประโคนชัย จังหวัดบุรีรัมย์ เพื่อทำมา 
ค้าขายอยู่ใกล้ญาติทางโน้น ทีนี้ , บรรดาญาติ ๆ ก็ 
เสนอแนะว่า ควรจะขายของชนิดนั้นบ้าง ชนิดนี้บ้าง 
ตามแต่เขาจะเห็นติว่าอะไรขายได้ดี ดิฉันยังมีความ 
ลังเลใจ ตัดสินเอาเองไม่ได้ว่าจะเลือกขายของอะไร 
จึงให้หลวงปูช่วยแนะนำด้วยว่า จะให้ดิฉันขายอะไร 
จึงจะติเจ้าคะ 


“ขายอะไรก็ดีทั้งนั้นแหละ ถ้ามีคนซื้อ” 


หลวงป้คูลย์ บิตุโ ล (พ?ะ:ราช'วุฒา 1 ท?ย์) : ^๓ 


ไม่ได้ตั้งจุดหมายไว้ 


เมื่อวันที่ ๘ พฤษภาคม ๒๕๒๒ คณะนาย 
ทหารประมาณ ๑๐ กว่านาย เข้านมัสการหลวงปู 
เมื่อเวลาคำแล้ว ก็จะเดินทางต่อเข้ากรุงเทพฯ ใน 
คณะของนายทหารเหล่านั้น มียศพลโทสองท่านหลัง 
จากสนทนากับหลวงปูเป็นเวลาพอสมควรแล้ว ก็ 
ถอดเอาพระเครื่องจากคอของแต่ละท่านรวมใส่ใน 
พานถวายให้หลวงปูช่วยอธิษฐานแผ่เมตตาพลังจิตให้ 
ท่านก็อนุโลมตามความประสงค์แล้วก็มอบให้คืนไป 
นายพลท่านหนึ่งถามว่า ทราบว่ามีเหรียญหลวงปู 
ออกมาหลายรุ่นแล้ว อยากถามหลวงปูว่ามีรุ่นไหน 
ดังบ้าง 


หลวงปตอบว่า.... 


66 ะ หลวง!]ฝากไว้ 


คนละเรื่อง 


มีชายหนุ่มจากต่างจังหวัดไกลสามสี่คนเข้าไป 
หาหลวงปู ขณะที่ท่านนั่งพักผ่อนอยู่ที่มุขศาลา 

การเปรียญ ดูอากัปกิริยาของเข้าแล้วคงคุ้นเคยกับ 
พระนักเลงองค์ใดองค์หนึ่งมาก่อนแล้ว ลังเกตุจาก 
การนั่ง การพูด เขานั่งตามสบาย พูดถามถนัด ยิ่ง 
กว่านั้นเขาคงเข้าใจว่าหลวงปูองค์นี้คงสนใจกับเรื่อง 
เครื่องรางของขลังอย่างดี เขาพูดถึงชื่อเกจิอาจารย์อื่น 
ๆ ว่า ให้ขอดีของวิเศษแก่ตนหลายอย่าง ในที่สุดก็งัด 
เอาของมาอวดกันเองต่อหน้าหลวงปูคนหนึ่งมีเขี้ยว 
หมูตัน คนหนึ่งมีเขี้ยวเสือ อีกคนมีนอแรด ต่างคน 
ต่างอวดอ้างว่าของตนดีวิเศษอย่างนั้นอย่างนี้ มีคน 
หนึ่งเอ่ยว่า หลวงปูฮะ อย่างไหนแน่ดีวิเศษกว่ากันฮะ 
หลวงปูก็อารมณ์รื่นเป็นพิเศษยิ้ม ๆ แล้วว่า... 
“ไม่มีดี ไม่มีวิเศษอะไรหรอก เป็นของสัตว์ 
เดียรัจฉานเหมือนกัน” 


หลวงป้คูลย์ อตุโ ล (พระราชวุฒาจารย์) : && 


ปรารภธรรมะให้ฟัง 


คราวหนึ่ง หลวงปูกล่าวปรารภพระธรรมให้ฟัง 
ว่า เราเคยตั้งสัจจะจะอ่านพระไตรปิฏกจนจบในพรรษาที่ 
๒๔๙๕ เพื่อสำรวจดูว่าจุดจบของพระพุทธศาสนาอยู่ 
ตรงไหน ที่สุดแห่งสัจจธรรม หรือ ที่สุดของทุกข์นั้นอยู่ 
ตรงไหน พระพุทธองค์ทรงกล่าวสรุปไว้ว่าอย่างไร ครั้น 
อ่านไป ตริตรองไปกระทั่งถึงจบ ก็ไม่เห็นตรงไหนที่มี 
สัมผัสอันลึกซึ้งถึงจิตของเรา ให้ตัดสินได้ว่า นึ่คือที่สิ้น 
สุดแห่งทุกข์ ที่สุดแห่งมรรคผล หรือที่เรียกว่านิพพาน 
มีอยู่ตอนหนึ่ง คือ ครั้งนั้นพระสารีบุตรออก 
จากนิโรธสมาบัติใหม่ ๆ พระพุทธเจ้าตรัสถามชิง 
สนทนาธรรมว่า สารีบุตรสีผิวของเธอผ่องใสยิ่งนัก 
วรรณะของเธอหมดจดผุดผ่องยิ่งนัก อะไรเป็นวิหาร 
ธรรมของเธอ พระสารีบุตรกราบทูลว่า “ความว่าง 
เปล่าเป็นวิหารธรรมของข้าพระองค์” (สุณฺญตา) 

ก็เห็นมีเพียงแคนแหละที่มาสัมผัสจิตของเรา. 


วะ หลวง!]ฝากไว้ 


แนะนำตามวิทยฐานะ 


พระอาจารย์สุจินต์ สุจิณโณ จบนิติฯ จาก 
ธรรมศาสตร์นานแล้ว มีความเลื่อมใสในทางปฏิบัติ 
ธรรม เคยไปฝากตัวเป็นลูกศิษย์หลวงปูหลุย เป็น 
เวลาหลายปี ต่อมาเมื่อได้ยินกิตติศัพท์หลวงปูดุลย์ 
จึงลาหลวงปูหลุยมาปฏิบัติกับหลวงปู ตลอดถึงขอ 
บรรพชาอุปสมบทอยู่ตลอดมา อยู่กับหลวงปูพอ 
สมควรแก่ความต้องการแล้ว จึงกราบลาเพื่อเดิน 
ทางธุดงค์วิเวกต่อไป 

หลวงปูแนะนำว่า... 

“เรื่องของพระวินัยนั้น ให้ศึกษาอ่านตำรับ 
ตำราให้เข้าใจให้ถูกต้องทุกข้อมูลเพื่อปฏิบัติไม่ให้ผิด 
ส่วนธรรมะนั้นถ้าอ่านมากก็จะมีวิตกวิจารณ์มาก จึง 
ไม , ต้องอ่านก็ได้ ขอให้ตั้งใจปฏิบัติเอาเพียงอย่าง 
เดียวก็พอ.” 


หลวงป้คูลย์ อตุโ ล (พระ:ทชวุตภ'ท!ย์) : ^๓) 


แนะนำหลวงตาแนน 


หลวงตาแนน บวชเมื่อวัยเลยกลางคนไปแล้ว 
หนังสือก็อ่านไม่ออกสักตัว ภาษากลางก็พูดไม่ได้สักคำ 
ดีอย่างเดียว คือ เป็นคนตั้งใจดี ขยันปฏิบัติกิจวัตร 
ไม่ขาดตกบกพร่อง ว่าง่ายสอนง่าย เมื่อเห็นพระรูป 
อื่นเขาออกไปธุดงค์ หรืออยู่กับสำนักปฏิบัติกับครูบา 
อาจารย์อื่น ๆ ก็อยากจะไปกับเขาด้วย จึงไปลาหลวงปู 

เมื่อหลวงปูอนุญาตแล้ว หลวงตาแนนกลับวิตกว่า 
กระผมไม่รู้หนังสือไม่รู้ภาษาพูดเขาจะปฏิบัติกะเขาได้อย่างไร 

หลวงปูแนะนำว่า... 

“การปฏิบัติ ไม่ได้เกี่ยวกับอักขระพยัญชนะ 
หรือคำพูดอะไรหรอก ที่รู้-ว่าตนไม่รู้ก็ดีแล้ว วิธี 
ปฏิบัติในส่วนวินัยนั้นให้พยายามดูแบบอย่างเขา แบบ 
อย่างครูบาอาจารย์ผู้นำ อย่าทำให้ผิดแผกจากท่าน 
ส่วนธรรมะให้ดูที่จิตของตัวเอง ปฏิบัติที่จิต เมื่อ 
เข้าใจจิตแล้วอย่างอื่นก็เข้าใจได้เอง.” 


ฝ ะ หลวง!)ฝากไว้ 


ภาระและปัญหาประจำ 


การปกครองและการบริหารหมู่คณะใหญ่ 
นอกจากจะต้องแก้ปัญหาเล็กใหญ่อย่างอื่นแล้ว ก็มี 
ปัญหาขาดแคลนพระเจ้าอาวาส เราเคยได้ยินแต่การ 
แย่งเป็นสมภารกัน แต่ลูกศิษย์หลวงปูนั้น ต้องปลอบ 
ต้องบังคับให้เป็นไปสมภาร ไม่เว้นแต่ละปีที่มีญาติโยม 
ยกขบวนมาขอให้หลวงปูส่งพระไปเป็นเจ้าอาวาสเมื่อ 
หลวงปูเห็นว่าองค์ไหนสมควรไปก็ขอร้องให้ไป ส่วน 
มากเมื่อไม่อยากไปก็มักจะอ้างว่ากระผมก่อสร้างไม่เก่ง 
อบรมไม่เป็น เทศน์ไม่ได้ ประชาสัมพันธ์หรือรับแขก 
ไม่คล่อง เป็นต้น จึงยังไม่อยากจะไป 

หลวงป้ก็สอนว่า... 

“สิ่งเหล่านั้นไม , จำเป็นเท่าไรหรอก เรามีหน้า 
ที่ปฏิบัติกิจวัตรเท่านั้นเอง บิณฑบาต ฉัน แล้วก็นั้ง 
ภาวนา เดินจงกรม ทำความสะอาดลานวัด เคร่งครัด 
ตามธรรมวินัย แค่นี้ก็พอแล้ว การก่อสร้างอะไร ๆ 
มันแล้วแต่ญาติโยม เขาจะทำหรือไม่ท่าแล้วแต่เขา.” 


หลวงรุ่)คูลย์ บิคุโ ล (พระ:ทชวุฌา'พรย์) : 


ปรารภธรรมะให้ฟ้ง 

หลวงปูสรงนํ้าวันละหนึ่งครั้ง เวลาบ่ายห้าโมง 
เฉพาะนํ้าร้อนที่ผสมให้อุ่นแล้วกระทำอยู่อย่างนี้จน 
ตลอดอายุขัยของท่านโดยมีพระเณรผู้อยู่รับใช้ช่วย 
สรงถวายท่าน หลังจากเช็ดตัวแห้งดี จิตใจปลอด 
โปร่งแล้ว ท่านมักจะปรารภธรรมะให้ฟัง แล้วแต่จะ 
มีข้อธรรมะข้อ 1 ใดปรากฎขึ้น , ในขณะนั้น เช่น ครั้ง 
หนึ่งท่านปรารภว่า 

“ภิกษุเรา ถ้าปลูกความยินดีในเพศภาวะ 
ของตนแล้วก็'จะมีแต่ความสุข เอีอกเย็น ถ้าตัวเอง 
อยู่ในเพศภิกษุ แต่กลับไปยินดีในเพศอื่น ภาวะอื่น 
ความทุกข์ก็จะทับถมอยู่รั้าโป หยุดกระหาย หยุด 
แสวงหาได้ นั่นคือภิกษุภาวะโดยแท้ ความเป็น 
พระนั้น ยิ่งจน ยิ่งมีความสุข.” 


&๐ ะ หลวง!]ฝากไว้ 


ปรารภธรรมะให้ฟัง 

จบพระไตรปิฏกหมดแล้ว จำพระธรรมได้ 
มากหลายพูดเก่ง อธิบายได้อย่างซาบซึ้ง มีคน 
เคารพนับถือมาก ทำการก่อสร้างวัตถุไว้ได้อย่าง 
มากมาย หรือสามารถอธิบายถึง อนิจจัง ทุกขัง 
อนันตา ได้อย่างละเอียดแค่ไหนก็ตาม 

ถ้ายังประมาทอยู่ ก็นับว่ายังไม่ได้รับ 
รสชาติของพระศาสนา แต่ประการใดเลย เพราะ 
สิ่งเหล่านี้ยังเป็นของภายนอกทั้งนั้นเมื่อพูดถึง 
ประโยชน์ก็เป็นประโยชน์ภายนอก คือ เป็นไปเพื่อ 
สงเคราะห์สังคมเพื่อสงเคราะห์ผู้อื่น เพื่อ 
สงเคราะห์อนุชนรุ่นหลัง หรือเป็นสัญลักษณ์ของ 
คาสนวัตถุ ส่วนประโยชน์ของตนที่แท้นั้น คือ ความ 
พ้นทุกข์ “จะพ้นทุกข์ได้ก็ต่อเมื่อรู้จิตหนึ่ง.” 


หลวงรุ่) คูลย์ อตุโ ล (พร::ราชวุฒาจารย์) : &&) 


คิดไม่ถึง 


สำนักปฏิบัติแห่งหนึ่ง ซึ่งเป็นสาขาของหลวงปู 
นั่นเอง อยู่ด้วยกันเฉพาะพระประมาณห้าหกรูป อยาก 
จะเคร่งครัดเป็นพิเศษ ถึงขั้นสมาทานไม่พูดจากันตลอด 
พรรษา คือ ไม่ให้มีเสียงเป็นคำพูดออกจากปากใคร 
ยกเว้นการสวดมนต์ทำวัตร หรือสวดปาฏิโมกข์เท่านั้น 
ครั้นออกพรรษาแล้ว พากันไปกราบหลวงปูเล่าถึงการ 
ปฏิบัติอย่างเคร่งของพวกตนว่า นอกจากปฏิบัติข้อวัตร 
อย่างอื่นแล้ว สามารถหยุดพูดได้ตลอดพรรษาอีกด้วย 

หลวงปูฟังแล้วยิ้มหน่อยหนึ่ง พูดว่า... 


“ดีเหมือนกัน เมื่อไม่พูดก็ไม่มีโทษทางวาจา 
แต่ที่'ว่าหยุดพูดได้'นั้น เป็นไปไม่ได้หรอก นอกจากพระ 
อริยบุคคลผู้เข้านิโรธสมาบัติขั้นละเอียด ดับสัญญา 
เวทนาเท่านั้นแหละที่ไม่พูดได้ นอกนั้นพูดทั้งวันทั้งคีน 


ยิ่งพวกที่ตั้งปฏิญาณว่า ไม่พูดนั้นแหละยิ่งพูดมากกว่า 
คนอื่น เพียงแด่ไม่ออกเสียงให้คนอื่นได้ยินเท่านั้นเอง.” 


&๒ะ หลวง!)ฝากไว้ 


อย่าตั้งใจไว้ผิด 


นอกจากหลวงปูจะนำปรัชญาธรรมที่ออก 
จากจิตของท่านมาสอนแล้ว โดยที่ท่านเคยอ่านพระ 
ไตรปิฏกจบมาแล้ว ตรงไหนที่ท่านเห็นว่าสำคัญและ 
เป็นการเตือนใจในทางปฏิบัติให้ตรงและลัดที่สุดท่านก็ 
จะยกมากล่าวเตือนอยู่เสมอ เช่น หลวงปูยกพุทธพจน์ 
ตอนหนึ่งที่พระพุทธเจ้าตรัสว่า 

“ภิกษุทั้งหลาย พรหมจรรย์นี้ เราประพฤติ มิใช่ 
เพื่อหลอกลวงคน มิใช่เพื่อให้คนมานิยมนับถือ มิใช่ 
เพื่ออานิสงส์ ลาภสักการะและสรรเสริญ มิใช่อานิสงส์ 
เป็นเจ้าลัทธิหรือแก้ลัทธิอย่างนั้นอย่างนี้ ที่แท้พรหม 
จรรย์นี้ เราประพฤติเพื่อสังวระ ความสำรวม เพื่อปหานะ 
ความละ เพื่อวิราคะ ความหายกำหนัดยินดี และ 
เพื่อนิโรธะ ความดับทุกข์ ผู้ปฏิบัติและนักบวชต้องมุ่ง 
ตามแนวทางนี้ นอกจากแนวทางนี้แล้วผิดทั้งหมด.” 


หลวงป้คูลย์ อตุโ ล (พร::ราชวุฒาจารย์) : ๕๓ 


พระพุทธพจน์ 


หลวงปูว่า ตราบใดที่ยังเป็นปุถุชนอยู่ ตราบ 
นั้นย่อมมีทิฏฐิ เมื่อมีทิฏฐิแล้วยากที่จะเห็นตรงกัน เมื่อ 
เห็นไม่ตรงกัน ก็เป็นเหตุให้โต้เถียงวิวาทกันอยู่รำไป 
สำหรับพระอริยเจ้าผู้เข้าถึงธรรมแล้ว ก็ไม , มีอะไร 
สำหรับมาโต้แย้งกับใคร ใครจะมีทิฏฐิอย่างไรก็ 
ปล่อยเป็นเรื่องของเขาไป ดังพุทธพจน์ตอนหนึ่งที่ 
พระพุทธเจ้าตรัสว่า 

“ภิกษุทั้งหลายสิ่งใดอันบัณฑิตทั้งหลายใน 
โลกกล่าวว่ามีอยู่แม้เราตถาคตก็กล่าวสิ่งนั้นว่ามีอยู่ 
สิ่งใดอันบัณฑิตทั้งหลายในโลกกล่าวว่าไม่มี แม้เรา 
ตถาคตก็กล่าวสิ่งนั้นว่าไม่มี ดูก่อนภิกษุทั้งหลาย เรา 
ย่อมไม่วิวาทโต้เถียงกับโลก แต่โลกย่อมวิวาทโต้ 


เถียงกับเรา.” 


&6 .ะ หลวงป่ฝากไว้ 


ผู้ไม่มีโทษทางวาจา 


เมื่อวันที่ ๒๑ กุมภาพันธ์ ๒๕๒๖ หลวงปู 
กำลังอาพาธหนักพักรักษาอยู่ที่ห้องพระราชทาน ตึก 
จงกลนี วัฒนวงคํ โรงพยาบาลจุฬาลงกรณ์ หลวงปูสาม 
อกิณฺจโน เดินทางไปเยี่ยมหลวงปูถึงห้องพยาบาล 

ขณะนั้นหลวงปูกำลังนอนพักผ่อนอยู่ เมื่อ 
หลวงปูสามขยับไปนงโกล้ชิดแล้วก็ยกมือไหว้ 
หลวงปูดูลย์ก็ยกมือรับไหว้แล้วต่างองค์ก็นั้งอยู่เฉย 
ตลอดระยะเวลานาน เมื่อสมควรแก่เวลาอย่างยี่งแล้ว 
หลวงปูสามประนมมืออีกครั้งหนึ่งพร้อมกับจำนรรจาว่า 
“กระผมกลับก่อน” หลวงปูดูลย์ว่า “ฮือ” ตลอดเวลา 
เกือบสองชั่วโมง ได้ยินเพียงแค , นี้เองฯ 

เมื่อหลวงปูสามกลับไปแล้ว อดที่จะถามไม่ได้ 
ว่า หลวงปูสาม อุตส่าห์มานั้งตั้งนาน ทำไมหลวงปูจึง 
ไม่สนทนาอะไรกับท่านบ้าง 
หลวงปูตอบว่า... 

“ธุระมันหมดแล้วจึงไม่จำเป็นที่จะต้องพูดอะไร.” 


หลวงป้คูลย์ อตุโ ล (พร::ราชวุฒาจารย์) : && 


ขันติบารมี 


เท่าที่อยู่ใกล้ชิดกับหลวงปูตลอดเวลาอัน 
ยาวนาน ไม่เคยเห็นท่านแสดงอากัปกิริยาใด ๆ ให้ 
เห็นว่า ท่านอึดอัดหรือรำคาญจนทนไม่ได้ถึงต้องบ่น 
อุบอิบอู้อี้กับกรณีใด ๆ ทั้งสิ้น เช่น ไปเป็นประธาน 
ในสถานที่ใด ๆ ไม่เป็นเจ้ากี้เจ้าการ รี้อฟิน หรือให้ 
เขาจัดแจงดัดแปลงใหม่ หรือไปในสถานที่ที่เป็นกิจ 
นิมนต์ แม้จะต้องนั่งนานหรืออากาศอบอ้าว อย่างไร 
ก็ไม่เคยบ่น เวลาเจ็บไข้ไม่สบาย หรือ เวลาเผอิญ 
อาหารมาไม่ตรงเวลา แม้จะหิวกระหายแค , ไหน ก็ไม่ 
เคยบ่น หรือสำออย หรือแม้รสชาติอาหารจะจืดจาง 
อย่างไร ก็ไม , เคยเรียกหาเครื่องปรุงเพิ่มเติมอะไรเลย 
ตรงกันข้ามถ้าเห็นพระเถระรูปไหนชอบเป็นเจ้าอี้เจ้า 
การ ขี้บ่น หรือทำสำออยให้คนอื่นเอาใจ เป็นต้น 
หลวงปูมักปรารภให้ฟงว่า... 

“แค่นี้อดทนไม่ได้หรีอ ถ้าแค่นี้อดทนไม่ได้ 
จะเอาชนะกิเลสตัณหาได้อย่างไร.” 


ชัำว ะ หลวง!] ฝากไว้ 


ไม่ เบียด เบียนแม้ทางวาจา 


หลวงปูกล่าววาจาบริสุทธี๋ เพราะท่านกล่าว 
เฉพาะวาจาที่เป็นประโยชน์ และไม , ทำให้ตนและผู้ 
อื่นเดือดร้อนเพราะคำพูดของท่าน แม้-จะมีผู้'ใดมา 
พูดเป็นเหตุที่จะชวนให้ท่านวิพากย์วิจารณ์ใคร ๆ ให้ 
เขาฟังสักอย่าง ท่านก็ไม่เคยคล้อยตาม 

หลายครั้งที่มีผู้ถามท่านว่า หลวงปู ทำไม 
พระนักพูดนักเผยแผ่ระดับประเทศ บางองค์ เวลา 
พูดหรือเทศน์ชอบพูดโจมตีคนอื่น พูดเสียดสีสังคม 
หรือพูดกระทบกระแทกพระเถระด้วยกัน เป็นต้น พระ 
พูดในลักษณะนี้ จ้างผมก็ไม่นับถือดอก 

หลวงปูว่า.... 

“ก็ท่านมีภูมิรู้ ภูมิธรรมอยู่อย่างนั้น ท่านก็ 
พูดไปตามความรู้ความถนัดของท่านนั้นแหละ การ 
จ้างให้นับถือไม่มีใครเขาจ้างหรอก เมื่อไม่อยากนับถือ 
ก็อย่าไปนับถือชิ ท่านคงไม่ว่าอะไรหรอก.” 


หลวงรุ่) คูลย์ อตุโ ล (พระ:ราชวุฒาจารย์) : &๓! 


พระหลอกผี 


ส่วนมากหลวงปูชอบแนะนำส่งเสริมพระเณรให้ 
ใส่ใจเรื่องธุดงคกัมมัฏฐานเป็นพิเศษมีอยู่ครั้งหนึ่ง พระ 
สานุศิษย์มาชุมนุมกันจำนวนมาก ทั้งแก่พรรษาและอ่อน 
พรรษา หลวงปูชี้แนวทางว่าให้พากันไปอยู่ป่าหาทางวิเวก 
หรืออยู่ตามเขาตามถํ้าเพื่อเร่งความเพียร จะได้พ้นจาก 
ภาวะตกตํ่าทางจิตบ้าง ก็มีพระรูปหนึ่งพูดออกมาพล่อย ๆ 
ว่า ผมไม่กล้าไปครับเพราะผมกลัวผีหลอก 

หลวงปูตอบเร็วว่า... 

“ผีที่'ไหนเคยหลอกพระ มีแต่พระนั่นแหละ 
หลอกผีและตั้งขบวนการหลอกผีเป็นการใหญ่เสียด้วย 
คิดดูให้ดีนะ วัตถุสิ่งของที่ชาวบ้านเขาเอามาบริจาค 
ทำบุญนั้นแทบทั้งหมดส่วนทำเพื่ออุทิศส่งไปให้ผีทั้งนั้น 
ผีพ่อแม่ปูย่าตายายญาติพี่น้องเขา แล้วพระเราเล่า 
ประพฤติตนเหมาะสมแล้วหรือมีคุณธรรมอะไรบ้าง ที่ 
จะส่งผลให้ถึงผีได้ ระวังอย่างมาเป็นพระหลอกผี” 


&(ฝ ะ หลวงป่ฝากไว้ 


ดีเหมือนกัน ...แต่ 

นักปฏิบัติที่ตื่นอาจารย์ ตื่นสำนักใหม่ ๆ ใน 
ปัจจุบันนี้มีอยู่มาก นักนิยมหวยก็ตื่นอาจารย์บอกใบ้ 
หวย นักนิยมความศักดี๋สิทธิยังมีอยู่ฉันใด นัก 
วิปัสสนาก็ย่อมตื่นอาจารย์วิปัสสนาฉันนั้น ดังนั้น กลุ่ม 
ชนเหล่านั้นจึงมีอยู่มิใช่น้อย เมื่อเขาชอบใจอาจารย์ 
องค์ไหน เขาก็กล่าวยกย่ององค์นั้น ตลอดถึง 
ชักชวนคนอื่นให้ช่วยนับถือหรือเห็นด้วยกับตน ยิ่ง 
ปัจจุบันนี้มีพระเทศน์ดังๆ มากที่อัดเทปขายเผยแพร่ 
ได้อย่างมากมาย มีอุบาสิกานักฟังผู้หนึ่งนำเทปนัก 
เทศน์ดังไปถวายให้หลวงปูฟ้งหลายม้วน แต่หลวงปู 
ไม , ได้ฟัง เพราะตั้งแต่ท่านเกิดมายังไม่เคยมีวิทยุ มีเทป 
กับเขาเลยแม้แต่ครั้งเดียว หรือสมมติว่าถ้ามี ท่านก็ 
คงเปิดฟังไม , เป็น ต่อมามีผู้เอาเครื่องเทปไปเปิดให้ 


หลวงรุ่} คูลย์ ป็คุโล (พร::ราชวุฒาจารย์) : 


หลวงป่ฟ้งจบหลายม้วน แล้วถามท่านว่าฟังแล้วเป็น 
อย่างไรบ้าง 

หลวงปูว่า... 


“ดีเหมือนกัน สำนวนโวหารสละสลวยน่าฟัง 
ทั้งรวยคำพูด แต่หาสาระแก่นสาระอะไรโม่ได้ การ 
ฟังแต่ละครั้งนั้นควรให้ได้อรรถรสของปริยัติ ปฏิบัติ 
ปฏิเวธ จึงจะเป็นสาระแก่นสาร.” 


๖๐ะ หลวงป่ฝากไว้ 


นักปฏิบัติลังเลใจ 

ปัจจุบันนี้ ศาสนิกชนผู้สนใจในการปฏิบัติ 
ฝ่ายวิปัสสนา มีความงวยงง สงสัยอย่างยิ่งใน 
แนวทางปฏิบัติ โดยเฉพาะผู้เริ่มต้นสนใจ เนื่องจาก 
คณาจารย์ฝ่ายวิปัสสนาแนะแนวปฏิบัติไม , ตรงกันยิ่ง 
กว่านั้น แทนที่จะอธิบายให้เขาเข้าใจโดยความเป็น 
ธรรมก็กลับทำเหมือนไม่อยากจะยอมรับคณาจารย์อื่น 
สำนักอื่น ว่าเป็นการถูกต้อง หรือถึงขั้นดูหมิ่นสำนัก 
อื่นไปแล้วก็เคยมีไม่น้อย 

ดังนั้น เมื่อมีผู้สงสัยทำนอง , นี้มากและเรียน 
ถามหลวงป่อยู่บ่อย ๆ จึงได้ยินหลวงป่อธิบายให้ฟัง 
อยู่เสมอว่า 


หลวงรุ่} คูลย์ ป็คุโล (พระ:ราชวุฒาจารย์) :\ว๑ 


“การเริ่มด้นปฏิบัติวิปัสสนาภาวนานั้น จะ 
เริ่มต้นโดยวิธีไหนก็ได้ เพราะผลมันเป็นอัน 
เดียวกันอยู่แล้ว ที่ท่านสอนแนวปฏิบัติไว้หลายแนว 
นั้น เพราะจริตของคนไม่เหมือนกันจึงต้องมีวัตถุ สี 
แสง และคำสำหรับบริกรรม เช่น พุทโธ, สัมมาอรหัง 
เป็นด้น เพื่อหาจุดใดจุดหนึ่งให้จิตรวมอยู่ก่อน เมื่อ 
จิตรวม สงบแล้ว คำบริกรรมนั้นก็หลุดหายไปเอง 
แล้วก็ถึงรอยเดียวกัน รสเดียวกัน ดีอมี วิมุติเป็นแก่น 
มีปัญญาเป็นยิ่ง.” 


'๖๒ะ หลวง!)ฝากไว้ 


อยู่ ก็อยู่ให้เหนือ 


ผู้ที่เข้านมัสการหลวงปูทุกคนและทุกครั้ง มัก 
จะพูดเป็นเสียงเดียวกันว่า แม้หลวงปูจะมีอายุใกล้ 
ร้อยปีแล้วก็จริง แต่ดูผิวพรรณยังผ่องใส และ 
สุขภาพอนามัยแข็งแรงดี แม้ผู้ที่อยู่ใกล้ชิดท่าน 
ตลอดมาก็ยากที่จะได้เห็นท่านแสดงอาการหมองคลํ้า 
หรือ อิดโรย หรือหน้านิ่วคิ้วขมวดออกมาให้เห็น ท่าน 
มีปรกติสงบเย็นเบิกบานอยู่เสมอ มีอาพาธน้อย มี 
อารมณ์ดี ไม่ตื่นเต้นตามเหตุการณ์ที่เกิดขึ้น ไม่เผลอ 
คล้อยตามคำสรรเสริญ หรือคำตำหนิติเตียน 

มีอยู่ครั้งหนึ่ง ท่ามกลางพระเถระฝ่าย 
วิปัสสนา สนทนาธรรมเรื่องการปฏิบัติกับหลวงปู ถึง 
ปรกติจิตที่อยู่เหนือความทุกข์โดยลักษณาการอย่างไร 

หลวงปูว่า... 

“การไม่กังวล การไม่ยึดถือ นั่นแหละคือ 
วิหารธรรมของนักปฏิบัติ.” 


หลวง!)คูลย์ อตุโ ล (พ?ะ:ราช'วุฒา 1 ท?ย์) :V)ณ 


ตื่นอาจารย์ 


นักปฏิบัติธรรมสมัยนี้มีสองประเภท ประเภท 
หนึ่ง เมื่อได้รับข้อปฏิบัติ หรือข้อแนะนำจากอาจารย์ 
พอเข้าใจแนวทางแล้วก็ตั้งใจเพียรพยายามปฏิบัติไป 
จนสุดความสามารถ อีกประเภทหนึ่งทั้งที่มีอาจารย์ 
แนะนำดีแล้ว ได้ข้อปฏิบัติถูกต้องดีแล้ว แต่ก็ไม่ 
ตั้งใจทำอย่างจริงจัง มีความเพียรตำ ขณะเดียวกัน 
ก็ชอบเที่ยวแสวงหาอาจารย์ ไปในสำนักต่าง ๆได้ยิน 
ว่าสำนักไหนดีก็ไปทุกแห่ง ซึ่งลักษณะนี้มีอยู่มากมาย 

หลวงปูเคยแนะนำลูกศิษย์ว่า... 

“การโปหลายสำนักหลายอาจารย์ การ 
ปฏิบัติจะไม , ได้ผล เพราะการเดินหลายสำนักนี้ คล้าย 
กับการเริ่มต้นปฏิบัติใหม่ไปเรื่อย เราก็ไม่ได้หลัก 
ธรรมที่แน่นอน บางทีก็เกิดความลังเล งวยงง จิต 
ก็ไม่มั่นคง การปฏิบัติก็เสื่อมไม่เจริญคีบหน้าต่อไป.” 


ะ หลวง!)ฝากไว้ 


จับกับวาง 


นักศึกษาธรรมะ หรือนักปฏิบัติธรรมะ มี 
สองประเภท ประเภทหนึ่ง ศึกษาปฏิบัติเพื่อเข้าถึง 
ความพ้นทุกข์อย่างแท้จริง ประเภทสอง ศึกษา 
ปฏิบัติเพื่อจะอวดภูมิกันถกเถียงกันไปวันหนึ่งๆเท่านั้น 
ใครจำตำราหรืออ้างครูบาอาจารย์ให้มาก ก็ถีอว่าตน 
เป็นคนสำคัญ บางทีเข้าหาหลวงปู แทนที่จะถาม 
ธรรมะข้อปฏิบัติจากท่านก็กลับพ่นความรู้ความจำ 
ของตนให้ท่านฟังอย่างวิจิตรพิสดารก็เคยมีไม , น้อย 
แต่สำหรับหลวงปูนั้นทนฟังได้เสมอ เมื่อเขา 
จบลงแล้วยังช่วยต่อให้หน่อยหนึ่งว่า 

“ผู้ใดหลงใหลในตำราและอาจารย์ ผู้นั้นโม่ 
อาจพ้นทุกข์ได้ แต่ผู้ที่ , จะพ้น'ทุกข์ได้ด้องอาศัยตำรา 
และอาจารย์เหมือนกัน.” 


หลวงรุ่) คูลย์ อตุโ ล (พระ:ราชวุฒาจารย์) : \ว& 


ทำจิตให้สงบได้ยาก 


การปฏิบัติภาวนาสมาธินั้น จะให้ได้ผลเร็วช้าเท่า 
เทียมกันเป็นไปไม่ได้ บางคนได้ผลเร็ว บางคนก็ช้าหรือยัง 
ไม่ได้ผลลิ้มรสแห่งความสงบเลยก็มี แต่ก็ไม่ควรท้อถอย 
ก็ชื่อว่าเป็นผู้ได้ประกอบความเพียรทางใจ ย่อมเป็นบุญ 
เป็นกุศลขั้นสูงต่อจากการบริจาค ทาน รักษาศีล เคยมีลูก 
ศิษย์เป็นจำนวนมากเรียนถามหลวงปูว่า อุตส่าห์พยายาม 
ภาวนาสมาธินานมาแล้ว แต่จิตไม่เคยสงบเลยแส่ออกไป 
ข้างนอกอยู่เรื่อย มีวิธือื่นใดบ้างที่พอจะปฏิบัติได้ 

หลวงปูเคยแนะนำวิธีปีกอย่างหนึ่งว่า... 

“ถึงจิตไม่สงบก็ไม่ควรให้มันออกไปไกล ใช้สติ 
ระลึกไปแต่ในกายนี้ ดูให้เห็น อนิจจัง ทุกขัง อนัตตา อสุภ 
สัญญา หาสาระแก่นสารไม่ได้ เมื่อจิตมองเห็นชัดแล้ว 
จิตก็เกิดความสลดสังเวช เกิดนิพพิทา ความหน่าย 
คลายกำหนัด ย่อมตัดอุปาทานขันธ์ได้เช่นเดียวกัน.” 


'๖๖ะ หลวง!)ฝากไว้ 


หลักธรรมแท้ 


มีอยู่อย่างหนึ่งที่ผู้ปฏิบัติชอบพูดถึง คือ ชอบ 
โจษขานกันว่านั่งภาวนาแล้วเห็นอะไรบ้าง ปรากฎ 
อะไรมาบ้าง หรือไม่ก็ว่าคนนั่งภาวนามานานแล้วไม , 
เคยเห็นปรากฎอะไรออกมาบ้างเลย หรือไม่บางคน 
ก็ว่าตนได้เห็นสิ่งนั้นสิ่งนี้อยู่เสมอ ทำให้บางคน 
เข้าใจผิดคิดว่า ภาวนาแล้วตนจะได้เห็นสี่งที่ 
ต้องการเป็นต้น 

หลวงปูเคยเตือนว่า การปรารถนาเช่นนั้น 
ผิดทั้งหมด เพราะการภาวนานั้นเพื่อให้เข้าถึงหลัก 
ธรรมที่แท้จริง 

“หลักธรรมที่แท้จริงนั้น คือ จิต ให้กำหนด 
ดูจิต ให้เข้าใจจิตตัวเองให้ลึกซึ้ง เมื่อเข้าใจจิตตัว 
เองให้ลึกซึ้งแล้วนั้นแหละได้แล้วซึ้งหลักธรรม.” 


หลวง!)คูลย์ อตุโ ล (พ?ะ:ราช'วุฒา 1 ท?ย์) ะ\ว๓1 


เตือนศิษย์ไม่ให้ประมาท 


เพื่อป้องกันความประมาท หรือมักง่ายต่อ 
การประพฤติปฏิบัติของพระเณร หลวงปูจึงสรรหา 
คำสอนตักเตือนไว้อย่างลึกซึ้งว่า 

“คฤหัสถ์ชน ญาติโยมทั่วไป เขาประกอบ 
อาชีพการงานด้วยความยากลำบาก เพื่อให้ได้มาซึ่ง 
วัตถุข้าวของเงินทอง มาเลี้ยงครอบครัวลูกหลาน 
ของตน แม้จะเหน็ดเหนื่อยเมื่อยล้าอย่างไรเขาก็ 
ต้องต่อสู้ ขณะเดียวกันเขาก็อยากได้บุญได้กุศลด้วย 
จึงพยายามเสียสละทำบุญ ลุกขึ้นแต่เช้า หุงหา 
อาหารอย่างดีคอยใส่บาตร ก่อนใส่ เขายกอาหาร 
ขึ้นท่วมหัวแล้วตั้งจิตอธิษฐาน ครั้นใส่แล้วก็ถอยไป 
ย่อตัวยกมือไหว้อีกครั้งหนึ่ง ที่เขาทำเช่นนั้นก็เพื่อ 
ต้องการบุญต้องการกุศลจากเรานั้นเอง แล้วเราเล่า 
“มีบุญกุศลอะไรบ้างที่จะให้เขา ได้ประพฤติตนให้ 
สมควรที่จะรับเอาของเขามากินแล้วหรือ.” 


'๖ (ฝ: หลวงป่ ฝากไว้ 


หนัก ๆ ก็มีบ้าง 

พระอาจารย์สำเร็จ บวชมาแต่วัยเด็ก จน 
อายุใกล้หกสิบปีแล้วเป็นพระฝ่ายวิปัสสนา ปฏิบัติ 
เคร่งครัด ชื่อเสียงดี มีคนเคารพนับถือมาก แต่ที่สุด 
ก็ไปไม่รอด จิตใจเสื่อมลง เนื่องจากไปหลงรัก 
ลูกสาวของโยมอุปัฏฐาก ถึงขั้นมาขอลาหลวงปูลึก 
ไปแต่งงาน 

ทุกคนตกตะลึงกับข่าวนี้มาก ไม่น่าเชื่อว่าจะ 
เป็นไปได้เพราะปฏิปทาของท่านเป็นที่ยอมรับว่าจะ 
ต้องอยู่ในสมณวิสัยจนตลอดชีวิต หากเป็น เช่นนั้น 
ไปก็จะเป็นการเสื่อมเสียแก่วงการฝ่ายวิปัสสนา 
อย่างยิ่ง พระเถระคณะสงฆ์และสานุศิษย์ของท่าน 
จึงช่วยกันป้องกันทุกวิถีทางเพื่อให้ท่านเปลี่ยนใจที่จะ 
คิดลึกเสียโดยลึกเสียโดยเฉพาะหลวงปูเรียกมาตัก 


หลวงรุ่} คูลย์ ป็คุโล (พระ:ราชวุฒาจารย์) :V)(๗ 


เตือนแก้ไขอย่างไรก็ไม่สำเร็จ สุดท้ายอาจารย์สำเร็จ 
กล่าวต่อหลวงปูว่า กระผมอยู่ไม่ได้ เพราะนั่งภาวนา 
ทีไร เห็นใบหน้าเขามาล่องลอยปรากฎต่อหน้าอยู่ 
ตลอดเวลา 

หลวงปูตอบเสียงดังว่า... 


“ก็ไม่ภาวนาดูจิตของตัวเอง ไปภาวนาดู 
ก้นของเขามันก็เห็นแต่ก้นเขาอยู่รํ่าไปนั่นแหละ ไป 
อยากไปไหนก็ไปตามสบาย ไปเถอะ.” 


๓!๐ะ หลวง!)ฝากไว้ 


มีปรกติไม่แวะเกี่ยว 


อยู่รับใช้ใกล้ชิดหลวงปูเป็นเวลานานสามสิบกว่าปี 
จนถึงวาระสุดท้ายของท่านนั้น เห็นว่าหลวงปูมี 
ปฏิปทาตรงต่อพระธรรมวินัย ตรงต่อการปฏิบัติเพื่อ 
พ้นทุกข์อย่างเดียว ไม่แวะเกี่ยวกับวิชาอาคม ของ 
ศักดี๋สิทธี๋ หรือสิ่งชวนสงสัยอะไรเลยแม้แต่น้อย เช่น 
มีคนมาขอให้เป่าหัวให้ ก็ถามว่าเป่าทำไม มีคนขอให้ 
เจิมรถ ก็ถามเขาว่าเจิมทำไม มีคนขอให้บอกวัน 
เดือนหรือฤกษ์ดี ก็บอกว่าวันไหนก็ดี ทั้งนั้น หรือเมื่อ 
ท่านเคี้ยวหมาก มีคนขอชานหมาก 

หลวงปูว่า... 


“เอาไปทำไม ของสกปรก.” 


หลวงรุ่) คูลย์ อตุโ ล (พระ:ราชวุตภจารย์) : ๓!๑ 


ทำโดยกิริยา 

บางครั้งอาตมานึกไม่สบายใจ เกรงว่าตัวเองจะมี 
บาป ที่เบีนผู้มีส่วนทำให้หลวงปูต้องแวะเกี่ยวกับสิ่งที่ท่าน 
ไม่สนใจหรือไม่ถนัดใจครั้งแรก คือ วันนั้นหลวงปูไปร่วม 
งานเปิดพิพิธภัณฑ์บริขารท่านอาจารย์มั่นที่วัดป่าสุทธาวาส 
สกลนคร มีพระเถระฝ่ายวิปัสสนามากประชาชนก็มาก เขา 
เหล่านั้นจึงถือโอกาสเข้าหาครูบาอาจารย์ทั้งเพื่อกราบเพื่อขอ 
จิงมีหลายคนที่มาขอให้หลวงปูเป่าหัว เมื่อเห็นท่านเฉยอยู่ 
จึงขอร้องท่านว่า หลวงปูเป่าให้เขาให้แล้ว ๆไป ท่านจึงเป่าให้ 
ต่อมาเมื่อเสียไม่ได้ก็เจิมรถให้เขา ทนอ้อนวอนไม่ได้ก็ 
อนุญาตให้เขาทำเหรียญ อดสงสารไม่ได้ก็จุดเทียนชัยให้ 
และเข้าพิธีพุทธาภิเษกวัตถุมงคล 

แต่ก็มีความสบายใจเป็นอย่างยิ่งเมื่อฟัง 
คำหลวงปูว่า 

“การกระทำของเราในสิ่งเหล่านี้เป็นเพียง 
กิริยากายภายนอกที่เป็นไปในสังคม หาใช่เป็นกิริยาจิตที่ 
นำไปส่ภพ ภมิ หรือมรรคผล นิพพานแต่ประการใด.” 


๓!๒ะ หลวงป่ฝากไว้ 


ปรารภธรรมะให้ฟ้ง 

คำสอนทั้ง ๘๔,๐00 พระธรรมขันธ์นั้น เป็น 
เพียงอุบายให้คนทั้งหลายหันมาดูจิตนั้นเอง คำสอน 
ของพระพุทธองค์มีมากมายก็เพราะกิเลส มีมากมาย 
แต่ทางที่ดับทุกข์ได้มีทางเดียวคือพระนิพพาน การที่ 
เรามีโอกาสปฏิบัติธรรมที่ถูกทางเช่นนี้มีน้อยนัก หาก 
ปล่อยโอกาสให้ผ่านไปเราจะหมดโอกาสพ้นทุกข์ได้ 
ทันในชาตินี้ แล้วจะต้องหลงอยู่ในความเห็นผิดอีก 
นานแสนนานเพื่อจะพบธรรมอันเดียวกันนี้ ดังนั้น เมื่อ 
เราเกิดมาพบพระพุทธศาสนา แล้ว รีบปฏิบัติให้หลุด 
พ้นเสีย มิฉะนั้นจะเสียโอกาสอันดีนี้ไปเพราะว่า เมื่อ 
สัจจธรรมถูกลืม ความมืดมนย่อมครอบงำปวงสัตว์ 
ให้อยู่ในกองทุกข์สิ้นกาลนาน. 


หลวงรุ่}คูลย์ บิตุโ ล (พระ:ทชวุตก'ฑรย์) : ๓!ณ 


ปรารภธรรมะให้ฟ้ง 

มิใช่ครั้งเดียวเท่านั้นที่หลวงปูเปรียบเทียบ 
ธรรมะให้ฟังมีอยู่อีกครั้งหนึ่งหลวงปูว่า 


“ปัญญาภายนอกคือปัญญาสมมติ ไม่ทำให้ 
จิตแจ้งในพระนิพพานได้ ต้องอาศัยปัญญาอริย 
มรรคจึงจะเข้าถึงพระนิพพานได้ ความรู้ของนัก 
วิทยาศาสตร์ เช่น ไอน์สไตน์ มีความรู้มาก มีความ 
สามารถมาก แยกปรมาณูที่เล็กที่สุด จนเข้าถึงมิติที่ 
๔ แล้ว แต่ไอน์สไตน์ไม่รู้จักพระนิพพานจึงเข้าพระ 
นิพพานไม่ได้ จิตที่แจ้งในอริยมรรคเท่านั้นจึงเป็น 
ไปเพื่อการตรัสรู้ ตรัสรู้ยิ่ง ตรัสรู้พร้อม เป็นไปเพื่อ 
ความดับทุกข์เป็นไปเพื่อนิพพาน.” 


๓เ^ ะ หลวง!)ฝาก ไว้ 


วิธีระงับคับทุกข์แบบหลวงป่ 


ระหว่าง พ.ศ. ๒๕๒๐ โลกธรรมฝ่าย 
อนิฏฐารมณ์ กำลังครอบงำข้าราชการชั้นผู้ใหญ่ใน 
กระทรวงมหาดไทยอย่างหนัก คือเสื่อมลาภ เสื่อมยศ 
ถูกนินทา และทุกข์ แน่นอน ความทุกข์โศกอันนี้ย่อม 
ปกคลุมถึงบุตรภรรยาด้วย 

จึงมีอยู่วันหนึ่ง คุณหญิงคุณนายหลายท่าน 
ได้ไปนมัสการหลวงปู พรรณนาถึงความทุกข์โศกที่ 
กำลังได้รับอยู่ เพื่อให้หลวงปูได้แนะวิธีหรือช่วยเห 
ลืออย่างใดอย่างหนึ่งแล้วแต่ท่านจะเมตตา 

หลวงปู.... 

“บุคคลไม่ควรเศร้าโศกอาลัยอาวรณ์ถึงสิ่ง 
นอกกายทั้งหลายที่มันผ่านพ้นไปแล้วมันหมดไปแล้ว 
เพราะสิ่งเหล่านั้น มันได้ทำหน้าที่ของมันอย่างถูก 
ต้องโดยสมบูรณ์ที่สุดแล้ว.” 


หลวง!) คูลย์ บิคุโ ล (พระราชวุฒาจารย์) : ๓!& 


เมื่อกล่าวถึงสัจจธรรมแล้ว 
ย่อมลงสู่กระแสเดียวกัน 

มีท่านผู้คงแก่เรียนหลายท่านชอบถามว่า คำ 
กล่าวหรือเทศน์ของหลวงปู ดูคล้ายนิกายเซ็นหรือ 
คล้ายมาจากสูตรเว่ยหล่างเป็นต้น อาตมาเรียนถาม 
หลวงปูก็หลายครั้งในที่สุดท่านกล่าวอย่างเป็นกลางว่า 

“สัจจธรรมทั้งหมดมีอยู่ประจำโลกอยู่แล้ว 
พระพุทธเจ้าตรัสรู้สัจจธรรมนั้นแล้ว ก็นำมาสั่งสอน 
สัตว์โลก เพราะอัธยาศัยของสัตว์ไม่เหมือนกัน หยาบ 
บ้าง ประณีตบ้าง พระองค์จึงเปลืองคำสอนไว้มากถึง 
๘๔,๐๐๐ พระธรรมขันธ์ เมื่อมีนักปราชญ์ฉลาด 
สรรหาคำพูดให้สมบูรณ์ที่สุด เพื่อจะอธิบายสัจจ 
ธรรมนั้นนำมาตีแผ่เผยแจ้งแก , ผู้มุ่งสัจจธรรมด้ายกัน 
เราย่อมจะต้องอาศัยแนวทางในสัจจธรรมนั้นที่ 
ตนเองไตร่ตรองเห็นแล้วว่าถูกต้องและสมบูรณ์ที่สุด 
นำแผ่ออกไปอีกโดยไม่ได้คำนึงถึงคำพูด หรือไม่ได้ 
ยึดติดในอักขระพยัญชนะตัวใดเลยแย้แต่น้อยเดียว.” 


๓^ะ หลวงปูฝากไว้ 


ละเอียด 

หลวงพ่อเบธ วัดป่าโคกหม่อน ได้เข้า 
สนทนาธรรมถึงการปฏิบัติทางสมาธิภาวนา เล่าถึง 
ผลของการปฏิบัติขั้นต่อ ๆ ไปว่าได้บำเพ็ญสมาธิ 
ภาวนามานาน ให้จิตเข้าถึงอัปปนาสมาธิได้เป็น 
เวลานาน ๆ ก็ได้ ครั้นถอยจากสมาธิออกมา บางที 
ก็เกิดความสุขเอิบอิ่มอยู่เป็นเวลานาน บางทีก็เกิด 
ความสว่างไสว เข้าใจสรรพางค์กายได้อย่างครบถ้วน 
หรือจะมีอะไรต้องปฏิบัติต่อไปอีก 

หลวงปูว่า... 


“อาศัยพลังอัปปนาสมาธินั่นแหละ มา 
ตรวจสอบจิตแล้วปล่อยวางอารมณ์ทั้งหมด อย่าให้ 
เหลืออยู่” 


หลวงรุ่} คูลย์ บิตุโ ล (พระราชวุฒาจารย์) : ๓!๓! 


ว่าง 


ในสมัยต่อมา หลวงพ่อเบธ พร้อมด้วยพระ 
สหธรรมิกอีกสองรูป และมีคฤหัสถ์หลายคนด้วย เข้า 
นมัสการหลวงปู 

หลังจากหลวงปูได้แนะนำข้อปฏิบัติแก่ผู้ที่ 
เข้ามาใหม่ แล้วหลวงพ่อเบธถามถึงข้อปฏิบัติที่ 
หลวงปูแนะเมื่อคราวที่แล้ว ว่าการปล่อยวาง 
อารมณ์นั้น ทำได้เพียงชั่วครั้งชั่วคราว หรือชั่วขณะ 
หนึ่งเท่านั้น ไม่อาจให้อยู่ได้เป็นเวลานาน 

หลวงปูว่า... 

“แม้ที่ว่าปล่อยวางอารมณ์ได้ชั่วขณะหนึ่งนั้น 
ถ้าสังเกตจิตโม่ดี หรือสติไม่สมบูรณ์เต็มที่แล้ว ก็ 
อาจเป็นได้ว่าละจากอารมณ์หยาบไปอยู่กับอารมณ์ 
ละเอียดก็ได้ จึงต้องหยุดความคิดทั้งปวงเสีย แล้ว 
ปล่อยจิตให้ตั้งอยู่บนความไม่มีอะไรเลย.” 


๓! (ฝ: หลวง!] ฝากไว้ 


ไม่ค่อยแจ่ม 

กระผมได้อ่านประวัติการปฏิบัติธรรมของ 
หลวงปูเมื่อสมัยเดินธุดงค์ว่า หลวงปูเข้าใจเรื่องจิต 
ได้ดีว่า จิตปรุงกิเลส หรือว่ากิเลสปรุงจิต ข้อนี้ 
หมายความว่าอย่างไร 

หลวงปูอธิบายว่า... 

“จิตปรุงกิเลส คีอ การที่จิตบังคับให้กาย 
วาจา ใจกระทำสิ่งภายนอก ให้มี ให้เป็น ให้ดี ให้เลว 
ให้เกิดวิบากได้แล้วยึดติดอยู่ว่า นั่นเป็นตัว นั่นเป็น 
ตน ของเรา ของเขา ส่วนกิเลสปรุงจิต คือ การที่ 
สิ่งภายนอกเข้ามาทำให้จิตเป็นไปตามอำนาจของมัน 
แล้วยึดว่ามีตัวมีตนอยู่ สำคัญผิดจากความเป็นจริง 
อยู่รั๋าไป.” 


หลวงรุ่) คูลย์ อตุโ ล (พระ:ราชวุฒาจารย์) : ๓1(๗ 


รู้จากการเรียนกับรู้จากการปฏิบัติ 

ศีล สมาธิ ปัญญา วิมุติ ที่กระผมจำจาก 
ตำราและฟังครูสอนนั้น จะตรงกับเนื้อหาตามที่ 
หลวงป่เข้าใจหรือ 


หลวงปูอธิบายว่า... 


“ศีล คือ ปกติจิตที่อยู่อย่างปราศจากโทษ 
เป็นจิตที่มีเกราะกำบังป้องกันการกระทำชั่วทุกอย่าง 
สมาธิ ผลสืบเนื่องมาจากการรักษาศีล ศีอ จิตที่มี 
ความมั่นคง มีความสงบเป็นพลังที่จะส่งต่อไปอีก 
ปัญญา ผู้รู้ คือ จิตที่ว่าง เบาสบาย รู้แจ้งแทง 
ตลอดตามความเป็นจริงอย่างไร วิมุติ คือ จิตที่เข้า 
ถึงความว่าง จากความว่าง คือ ละความสบาย เหลือ 
แต่ความไม'มี ไม่เป็น ไม่มีความคิดเหลืออยู่เลย.” 


(^๐ะ หลวง!)ฝากไว้ 


อุบายคลายความยึด 


เมื่อกระผมทำความสงบให้เกิดขึ้นแล้ว ก็ 
พยายามรักษาจิตให้ดำรงอยู่ในความสงบนั้นด้วยดี 
แต่ครั้นกระทบกระทั่งกับอารมณ์อย่างใดอย่างหนึ่ง 
จิตก็มักจะสูญเสียสถานะที่พยายามธำรงไว้นั้นรำไป 

หลวงปูว่า... 

“ถ้าเช่นนั้น แสดงว่าสมาธิของตนเองยัง 
ไม่แข็งแกร่งเพียงพอถ้าเป็นอารมณ์แรงกล้าเป็น 
พิเศษ โดยเฉพาะอารมณ์ที่เป็นจุดอ่อนของเราแล้ว 
ต้องแก้ด้วยวิปัสสนาวิธี จงเริ่มต้นด้วยการ 
พิจารณาสภาวธรรมที่หยาบที่สุด คือ กายแยกให้ 
ละเอียด พิจารณาให้แจ่มแจ้ง ขยับถึงพิจารณา 
นามธรรมอะไรก็ได้ทีละคู่ที่เราเคยแยกพิจารณามา 
ก็มีด’วามดำความขาว ความมืดความสว่าง เป็นต้น.” 


หลวงรุ่} คูลย์ บิตุโ ล (พร2ราชวุฌาจา!ย์) : ๘๑ 


เรื่องกิน 

กระผมได้ปฏิบัติทางจิตมานาน ก็พอมีความ 
สงบอยู่บ้างแต่มีปัญหาทางอาหารเมื่อบริโภคเนื้อสัตว์ 
คือ เพียงแต่เห็นก็นีกเวทนาไปถึงเจ้าของเนื้อนั้นว่า เขา 
ต้องสูญเสียชีวิตเพื่อเราผู้บริโภคแท้ ๆคล้ายกับว่า 
เราผู้ปฏิบัติจะขาดเมตตาไปมาก เมื่อเกิดความกังวล 
ใจเข่นนี้ ก็ทำความสงบใจได้ยาก 

หลวงปูว่า... 


“ภิกษุจะบริโภคปัจจัยสี่ต้องพิจารณาเสีย 
ก่อน เมื่อพิจารณาแล้วเห็นว่า การกินเนื้อสัตว์ คล้าย 
เป็นการเบียดเบียน และขาดเมตตาต่อสัตว์ ก็ให้ 
งดเว้นการฉันเนื้อเสีย พากันฉันอาหารเจต่อไป.” 


(^๒ะ หลวงปูฝากไว้ 


เรื่องกินยังไม่จบ 


เมื่อวันแรม ๒ คำเดือน ถ พ.ศ. ๒๕๒๒ 
หลวงป่พักอยู่ที่วัดป่าประโคนชัย เวลา ๒ ทุ่มผ่านไป 
แล้ว มีภิกษุกลุ่มหนึ่ง ซึ่งชอบเดินธุดงค์ไปตามที่ 
ชุมนุมต่าง ๆ ได้แวะเข้าไปพักที่วัดป่านั้นด้วย 

หลังจากแสดงความคารวะตามสมณวิสัยแล้ว 
ก็กล่าวถึงจุดเด่นที่เขายึดถือเป็นหลักปฏิบัติว่า ผู้ 
บริโภคเนื้อสัตว์คือผู้สนับสนุนให้คนฆ่าสัตว์ ผู้บริโภค 
ผักมีจิตเมตตาสูง สามารถพิสูจน์ได้ว่าเมื่อหันไป 
บริโภคผักแล้ว จิต'โจก็สงบเย็นดีขึ้น 


หลวงรุ่} คูลย์ บิตุโ ล (พระ:ราชวุฒาจารย์) : (^๓ 


หลวปีปูว่า... 


“ดีทีเดียวแหละ ท่านผู้ใดสามารถฉัน 
มังสวิรัตได้ก็เป็นการดีมาก ขออนุโมทนาสาธุ ด้วย 
ส่วนท่านที่ยังฉันมังสะอยู่ หากมังสะเหล่านั้นเป็น 
ของบริสุทธโดยส่วนสามคือ ไม , ได้เห็น ไม่ได้ยิน ไม่ 
สงสัยว่าเขาฆ่าเพื่อเจาะจงให้เราและได้มาด้วย 
ความบริสุทธิ แล้ว ก็ไม่ผิดธรรมผิดวินัยแต่ประการ 
ใด อนึ่ง ที่ว่าจิตใจสงบเยือกเย็นดีนั้น ก็เป็นผลเกิด 
จากพลังของการตั้งใจปฏิบัติให้ถูกต้องตามพระ 
ธรรมวินัย ไม , เกี่ยวกับอาหารใหม่ อาหารเก่า ที่อยู่ 
ในท้องเลย.” 


0^(1 ะ หลวง บุ่) ฝากไว้ 


เรื่องกินมีอีก 


สมัยต่อมาประมาณสี่เดือน ภิกษุกลุ่มนั้นมาก 
ราบเรียนหลวงบ่)อีกหลังจากออกพรรษาแล้ว บอกว่าพวก 
กระผมฉันเจมาตลอดพรรษาด้วยความยากลำบากอย่างยิ่ง 
เพราะญาติโยมแถวบ้านโคกกลาง อำเภอปราสาทนั้นไม่มี 
ใครรู้เรื่องอาหารเจเลยลำบากด้วยการแสวงหา และ 
ลำบากแก่ญาติโยมผู้อุปัฏฐาก บางรูปถึงสุขภาพไม่ดี บาง 
รูปเกือบไม่พ้นพรรษา การทำความเพียรก็ไม่เต็มที่เท่าที่ควร 

หลวงปูว่า... 

“ภิกษุเมื่อจะบริโภคปัจจัยสี่ต้องพิจารณาเสีย 
ก่อนครั้นเมื่อพิจารณาแล้ว เห็นว่าอาหารที่ตั้งอยู่เฉพาะ 
หน้านี้แม้จะมีผักบ้าง เนื้อบ้าง ปลาบ้าง ข้าวสุกบ้าง แต่ 
ก็เป็นของบริสุทธิไดยส่วนสาม คือ ไม , ได้เห็น ไม่ได้ยิน 
และเขาไม่ได้ฆ่าเพื่อเจาะจงเรา และเราก็แสวงหามา 
โดยชอบธรรมแล้ว ญาติโยมเขาถวายด้วยศรัทธาเสื่อม 
ใสแล้ว ก็พิงบริโภคอาหารนั้นไปครูบาอาจารย์ของเรา 
ท่านก็ปฏิบัติอย่างนื้มาแล้วเหมือนกัน.” 


หลวงบุ่) คูลย์ บิคุโ ล (พ? 1 ราช'วุฒา 1 ท?ย์) : (ส่& 


การค้ากับการปฏิบัติธรรม 


พวกกระผมมีภาระหน้าที่ในการค้าขาย ซึ่งบาง 
ครั้งจะต้องพูดอะไรออกไปเกินความจริงบ้าง ค้ากำไร 
เกินควรบ้าง แต่กระผมก็มีความสนใจและเลื่อมใสใน 
การปฏิบัติทางสมาธิภาวนาอย่างยิ่งแล้วก็ได้ลงมือ 
ปฏิบัติมาบ้างแล้วโดยลำดับ แต่บางท่านบอกว่าภาระ 
หน้าที่อย่างผมนี้มาปฏิบัติภาวนาไม่ได้ผลหรอก หลวงปู 
เห็นว่าอย่างไรเพราะเขาว่าขายของเอากำไรก็เป็นบาปอยู่ 

หลวงปูว่า... 

“เพื่อดำรงชีพอยู่ได้ ทุกคนจึงต้องมีอาชีพ 
การงานและอาชีพการงานทุกสาขาย่อมมีความถูกด้อง 
ความเหมาะความควรอยู่ในตัวของมัน เมื่อทำให้ถูก 
ต้องพอเหมาะควรแล้วก็เป็นอัพยากตธรรม ไม่เป็น 
บาป ไม่เป็นบุญแต่ประการใด ส่วนการประพฤติ 
ธรรมนั้นเป็นสิ่งที่ควรกระทำ เพราะผู้ประพฤติ 
ธรรมเท่านั้น ย่อมสมควรแก่การงานทุกกรณี.” 


ะ หลวง ปู ฝากไว้ 


ความหลังยังฝังใจ 

ครั้งหนึ่งหลวงปูไปพักผ่อนที่วัดป่าโยธา 
ประสิทธี๋พระเณรจำนวนมากมากราบนมัสการหลวงปู 
ฟังโอวาทของหลวงปูแล้วหลวงตาพลอย ผู้บวชเมื่อแก่ 
แต่สำรวมดี ได้ปรารภถึงตนเองว่า กระผมบวชมาก็ 
นานพอสมควรแล้ว ยังไม , อาจตัดห่วงอาลัยในอดีตได้ 
แม้จะตั้งใจอย่างไรก็เผลอจนได้ ขอทราบอุบายวิธี 
อย่างอื่นเพื่อปฏิบัติตามแนวนี้ต่อไปด้วยครับกระผม 

หลวงปูว่า... 


“อย่าให้จิตแล่นไปสู่อารมณ์ภายนอก ถ้า 
เผลอ เมื่อรู้ตัวให้รีบดึงกลับมา อย่าปล่อยให้มันรู้ 
อารมณ์ดีหรือชั่ว สุขหรือทุกข์ ไม , คล้อยตาม และ 
ไม่หักหาญ.” 


หลวงรุ่)คูลย์ อตุโ ล (พ?ะ:ราช'วุฒา 1 ท?ย์) : ๘๓! 


หลวงป่กับ เกจิอาจารย์ 


เมื่อประมาณ พ.ศ. ๒๕๒๐ หลวงปรับ 
นิมนต์ไปร่วมพิธีกรรมที่วัดธรรมมงคล สุขุมวิท ใน 
งานนี้ ท่านรับนิมนต์เข้าไปนั่งปรกในพิธีพุทธาภิเษก 
วัตถุมงคลด้วย เมื่อเสร็จพิธีแล้ว ออกมานั่งพักที่ถุฏิเล็ก 
ๆ แห่งหนึ่ง สนทนากับเหล่าศิษยานุศิษย์ ที่ศึกษาเล่า 
เรียนอยู่ในกรุงเทพฯ เป็นจำนวนหลายรูป และมี 
พระรูปหนึ่งคงไม่เคย เห็นการเข้าพิธีพุทธาภิเษกมาก่อน 
เพิ่งเห็น ครั้งนี้เอง เช่นนี้กระมัง จึงถามหลวงปูว่า นั่ง 
ปรกเขาทำอย่างไร ? 

หลวงปูจึงว่า... 


“อาจารย์องค์อื่น ๆ เขานั่งปรกนั่ง 
พุทธาภิเษกอย่างไร เราไม่รู้ ส่วนตัวเรานั่งสมาธิ 
อย่างเดียว ตามแบบฉบับของเรา.” 


(^ (ฝ: หลวง!) ฝากไว้ 


อยากเรียนเก่ง 


หนูได้ฟังคุณตาสรคักดี๋ กองสุข แนะนำว่า 
ถ้าใครต้องการเรียนเก่งและฉลาด ต้องหัดนั่งภาวนา 
ทำสมาธิให้ใจสงบเสียก่อน หนูอยากจะเรียนเก่ง 
เรียนฉลาดอย่างเขาจึงพยายามนั่งภาวนาทำใจให้สงบ 
แต่ใจมันก็ไม่ยอมสงบสักที บางทีก็ยิ่งทวีความฟัง 
ซ่านมากขึ้นก็มี เมื่อใจไม , สงบเช่นนี้ทำอย่างไรจึงจะ 
เรียนเก่งเจ้าค่ะ 

หลวงปูว่า... 

“เรียนอะไร ก็ให้มันรู้อันนั้น เดี๋ยวก็เก่ง 
เองแหละที่ใจโม■สงบก็ให้รู้ว่ามันไม่สงบ เพราะ 
อยากสงบ มันจึงไม่สงบ ขอให้พยายามภาวนาเรื่อย 
ๆ ไปเถอะ สักวันหนึ่งก็จะได้สงบตามต้องการ.” 


หลวง!) คูลย์ อตุโ ล (พ? 1 ราช'วุฒา 1 ฑรย์) : 0งี่๙^ 


ไปธุดงค์เพื่ออะไร 


พระเณรบางกลุ่มหลังจากออกพรรษาแล้ว 
นิยมพากันออกเที่ยวธุดงค์ไปในที่ต่าง ๆ มีการตระ 
เตรียมบริขาร หรือชุดธุดงค์กันอย่างครบเครื่อง แต่ 
ในการไปนั้นมีอยู่หลายรูปที่ไปแบบผิดเป้าหมาย เช่น 
ทรงเครื่องกัมมัฏฐานไปรถทัวร์ รถไฟบ้าง เที่ยวไป 
เยี่ยมเพื่อนฝูงตามสำนักต่าง ๆ บ้าง 

หลวงปูจึงกล่าวท่ามกลางคณะกัมมัฏฐานว่า 

“การกระทำตนเป็นพระธุดงค์รูปงามนั้น 
ย่อมไม่ควรผิดวัตถุประสงค์ของการเดินธุดงค์ ทุก 
องค์พึงสำเหนียกให้มากว่า การประพฤติธุดงค 
กัมมัฎฐาน'นั้น มุ่งการ แก ฝนขัดเกลาจิตใจ ให้ปราศ 
จากกิเลสประการเดียวเท่านั้น การไปธุดงคกัมมัฎ 
ฐานแต่ตัว ส่วนใจไม่ไปนั้นไม่เป็นการประเสริฐเลย.” 


(ะ'บัวะ หลวง!)ฝากไว้ 


หยุดต้องหยุดให้เป็น 

นักปฏิบัติกราบเรียนหลวงปูว่า กระผม 
พยายามหยุดคิดหยุดนึกให้ได้ตามที่หลวงปูเคยสอน 
แต่ไม่เป็นผลสำเร็จสักทีซํ้ายังเกิดความอึดอัดแน่นใจ 
สมองมึนงง แต่กระผมก็ยังศรัทธาว่าที่หลวงปูสอน 
ไว้ย่อมไม่ผิดพลาดแน่ ขอทราบอุบายวิธีต่อไปด้วย 

“ก็แสดงถึงความผิดพลาดอยู่แล้ว เพราะ 
บอกให้หยุดคิดหยุดนึก ก็กลับไปคิดที่จะหยุดคิด 
เสียอีกเล่า แล้วอาการหยุดจะอุบัติขึ้นได้อย่างไร จง 
กำจัดอวิชชาแห่งการหยุดคิดหยุดนึกเสียให้สิ้น เลิก 
ล้มความคิดที่จะหยุดคิดเสียก็สิ้นเรื่อง.” 


หลวงป้คูลย์ บิตุโ ล (พระ:ราชวุฒาจารย์) : (๗๑ 


ผลคล้ายกันแต่ไม่เหมือนกัน 


แรม ๒ คำ เดือน ๑๑ เป็นวันคล้ายวันเกิด 
ของหลวงปูซึ่งพอดีกับวันออกพรรษาแล้วได้ ๒ วัน 
ของทุกปี สานุศิษย์ทั้งฝ่ายปริยัติและฝ่ายปฏิบัติก็ 
นิยม เดินทางไปกราบนมัสการหลวงปูเพื่อศึกษา และ 
ไต่ถามข้อวัตรปฏิบัติ หรือรายงานผลของการปฏิบัติ 
มาตลอดพรรษา ซึ่งเป็นกิจที่ศิษย์ของหลวงปูกระทำ 
อยู่เช่นนี้ตลอดมา 


หอังจากฟังหลวงปูแนะนำข้อวัตรปฏิบัติ 
อย่างพิสดารแล้วหลวงปูจบสงด้วยคำว่า 


“การศึกษาธรรม ด้วยการอ่านการฟ้ง สิ่ง 
ที่ได้ก็ศึอสัญญา (ความจำได้) การศึกษาธรรมด้วย 
การลงมือปฏิบัติ สิ่งที่เป็นผลของการปฏิบัติ ศึอ 
ภูมิธรรม.” 


๙ะ/๒ะ หลวง!]ฝากไว้ 


มีอยู่จุดเดียว 


ในนามลัทธิวิหาริกของหลวงปู มีพระมหา 
ทวิสุข สอบเปรียญ ๙ ประโยคได้เป็นองค์แรก ทาง 
วัดบูรพารามจึงจัดฉลองพัดประโยค ๙ ถวาย 

หลังจากพระมหาทวิสุขถวายสักการะแก่หลวง 
ปูแล้ว ท่านได้ให้โอวาทแบบปรารภธรรมะว่า “ผู้ที่ 
สามารถสอบเปรียญ ๙ ประโยคได้นั้น ต้องมีความ 
เพียรอย่างมาก และมีความฉลาดเพียงพอเพราะถือว่า 
ได้เป็นการจบหลักสูตรฝ่ายปริยัติและต้องแตกฉานใน 
พระไตรปิฏก การสนใจทางปริยัติเพียงอย่างเดียวพ้น 
ทุกข์ไม่ไต้ ต้องสนใจปฏิบัติทางจิตต่อไปอีกด้วย.” 

หลวงปูกล่าวว่า... 

“พระธรรมทั้ง ๘๔,๐๐๐ พระธรรมขันธ์นั้น 
ออกไปจากจิตของพระพุทธเจ้าทั้งหมด ทุกสิ่งทุก 
อย่างออกจากจิต อยากรู้อะไรค้นได้ที่จิต.” 


หลวงป้คูลย์ อตุโ ล (พร2ราชวุฌาจารย์) : ๙ะ''๓ 


โลกกับธรรม 

วันที่ ๑๒ มีนาคม ๒๕๒๒ หลวงปูไปพักผ่อน 
วิเวกอยู่ที่วัดถํ้าศรีแก้ว ภูพาน สกลนคร เป็นเวลา ๑๐ 
กว่าวัน คำวันสุดท้ายที่หลวงปูจะเดินทางกลับ ท่าน 
อาจารย์สุวัจน์ พร้อมพระเณรในวัดเข้าไปกราบ 
หลวงปูเพื่อการอำลาให้หลวงปู 


ท่านกล่าวว่า พักผ่อนอยู่ที่นี่สบายดี อากาศ 
ก็ดิ ภาวนาก็สบาย นึกถึงบรรยากาศเก่า ๆ เมื่อสมัย 
เที่ยวธุดงค์ แล้วหลวงปูก็กล่าวธรรโมวาท มีความ 
ตอนหนึ่งว่า 


“สิ่งใดซึ่งสามารถรู้ได้ สิ่งนั้นเป็นของโลก 
สิ่ง'โดโม่มีอะไรจะรู้โด้ สิ่งนั้นคือธรรม โลกมีของคู่ 
อยู่เป็นนิจ แต่ธรรมเป็นของสิ่งเดียวรวด.” 


(๗(1ะ หลวง!)ฝากไว้ 


ควรถามหรือไม่ 

ผู้สนใจในทางปฏิบัติหลายท่าน ไม่ว่าบรรพชิต 
หรือคฤหัสถ์บางท่านนอกจากจะตั้งใจปฏิบัติเอาเองแล้ว 
ยังชอบเที่ยวแสวงหาครูบาอาจารย์ที่มีความชำนาญ 
ในการแนะนำสั่งสอนฟังธรรมจากท่าน เป็นต้น 

ก็มีพระนักปฏิบัติคณะหนึ่งจากภาคกลาง ไป 
พักอยู่หลายวันเพื่อฟังธรรมและเรียนถามกัมมัฏฐาน 
กับหลวงปูองค์หนึ่ง พรรณนาความรู้สึกของตนว่า 
กระผมเข้าหาครูบาอาจารย์มาก็หลายองค์แล้ว ท่านก็ 
สอนดีอยู่หรอกแต่ส่วนมากมักสอนแต่เรื่องระเบียบวินัย 
หรือ วิธีทำกัมมัฏฐาน และความสุขความสงบอันเกิด 
จากสมาธิเท่านั้น ส่วนหลวงปูนั้นสอนทางลัด ถึงสิ่งสุด 
ยอดอนัตตา สุญญตา ถึงพระนิพพาน กระผมขออภัย 
ที่บังอาจถามหลวงปูตรง ๆ ว่า การที่หลวงปูสอนเรื่อง 
นิพพานนั้น เดี๋ยวนี้หลวงปูถึงนิพพานแล้วหรือยัง 

หลวงปูปรารภว่า... 

“ไม่มีอะไรจะถึง และไม่มีอะไรจะไม่ถึง.” 


หลวงรุ่) คูลย์ ป็คุโล (พระ:ราชวุฒาจารย์) : &ว่& 


โลกนี้มันก็มี เท่าที่ เรา เคยรู้ 
มาแล้วนั้นเอง 


บางครั้งที่หลวงปูสังเกตเห็นว่า ผู้มาปฏิบัติ 
ยังลังเลใจเสียดายในความสนุกเพลิดเพลินแบบโลกล้วน 
จนไม , อยากละมาปฏิบัติธรรม 

ท่านแนะนำขวนคิดให้เห็นขัดว่า... 

“ขอให้ท่านทั้งหลายจงสำรวจดูความสุขว่า 
ตรงไหนที่ตนเห็นว่ามันสุขที่สุดในชีวิต ครั้นสำรวจดู 
แล้วมันก็แค , นั้นแหละ แค่ที่เราเคยรู้เคยพบมาแล้ว 
นั้นเอง ทำไมจึงไม่มากกว่านั้น มากกว่านั้นไม่มี โลกนี้ 
มีอยู่แค , นั้นเอง แล้วก็ซํ้า ๆ ซาก ๆ อยู่แค่นั้น เกิดแก , 
เจ็บตายอยู่รั๋าไป มันจึงน่าจะมีความสุขชนิดพิเศษกว่า 
ประเสริฐกว่านั้น ปลอดภัยกว่านั้น พระอริยเจ้าทั้ง 
หลาย ท่านจึงสละสุขส่วนน้อยนั้นเสีย เพื่อแสวงหา 
ความสุขอันเกิดจากความสงบกาย สงบจิต สงบกิเลส 
เป็นความสุขทีปลอดภัยหาสิ่งใดเปรียบมิได้เลย.” 


๙^0 ะ หล วง!) ฝากไว้ 


หวังผลไกล 

เมื่อมีแขกหรืออุบาสกอุบาสิกาไปกราบนมัสการ 
หลวงปู แต่หลวงปูมีปรกติไม่เคยถามถึงเรื่องอื่นไกล มัก 
ถามว่าญาติโยมเคยภาวนาบ้างไหม? บางคนตอบว่าเคย บาง 
คนตอบว่าไม่เคย ในจำนวนนั้นมีคนหนึ่งฉะฉานกว่าใคร เขา 
กล่าวว่า ดิฉันเห็นว่าพวกเราไม่จำเป็นต้องมาวิปัสสนาอะไร 
ให้มันลำบากลำบนนัก เพราะปีหนึ่ง ๆ ดิฉันก็ฟังเทศน์ 
มหาชาติจบทั้ง ซิถ กัณฑ์ตั้งหลาย'วัด ท่านว่าอานิสงส์การ 
ฟังเทศน์มหาชาตินี้จะได้ถึงศาสนาพระครือาริย์ ก็จะพบแต่ 
ความสุขความสบายอยู่แล้วต้องมาทรมานให้ลำบากทำไม 

หลวงปูว่า... 

“สิ่งอันประเสริฐที่มีอยู่เฉพาะหน้าแล้วไม , สนใจ 
กลับไปหวังไกลถึงสิ่งที่เป็นแต่เพียงการกล่าวถึง เป็น 
ลักษณะของคนไม่เอาไหนเลย ก็ในเมื่อมรรคผลนิพพาน 
ในศาสนาสมณโคดมในปัจจุบันนี้ยังมีอยู่อย่างสมบูรณ์ 
กลับเหลวไหลไม่สนใจ เมื่อถึงศาสนาพระศรีอาริย์ ก็ยิ่ง 
เหลวไหสมากกว่านี้อีก” 


หลวงป้คูลย์ บิตุโ ล (พระ:ราชวุตภจา?ย์) : (๗๓! 


การปฏิบัติธรรมนั้นเพื่ออะไร 


หลวงพ่อเบธ ซึ่งเป็นญาติอย่างใกล้ชิดของ 
หลวงปู อยู่ที่วัดโคกหม่อน แม้ท่านจะบวชเมื่อวัยชรา 
แต่ก็เคร่งครัดต่อการปฏิบัติธุดงคกัมมัฏฐานอย่างยิ่ง 
หลวงปูเคยยกย่องว่าปฏิบัติได้ผลดี วันหนึ่งท่าน 
อาพาธหนักใกล้จะมรณภาพแล้ว ท่านปรารภว่า อยาก 
เห็นหลวงปูเป็นครั้งสุดท้ายเพื่อลาตาย อาตมาเรียน 
หลวงปูให้ทราบเมื่อหลวงปูไปถึงแล้ว หลวงพ่อเบธ 
ลุกกราบ แล้วล้มตัวนอนตามเดิมโดยไม , ได้พูดอะไร 
แต่มีอาการยิ้ม และสดชื่นเห็นได้ชัด 

ขณะนั้น สุรเสียงอันซัดเจนและนุ่มนวลยอง 
หลวงปูก็มีออกมาว่า 

“การปฏิบัติทั้งหลายที่เราพยายามปฏิบัติมา 
ก็เพื่อจะใช้ในเวลานี้เท่านั้น เมื่อถึงเวลาที่จะตาย ให้ 
ทำจิตให้เป็นหนึ่ง แล้วหยุดเพ่งปล , อยวางทั้งหมด” 

(หมายถึงออกจากฌานและดับพร้อม) 


(ะ'/(ส* ะ หลวงป้ฝากไว้ 


ไม่ยากสำหรับผู้ไม่ติดอารมณ์ 

วัดบูรพารามที่หลวงปูประจำอยู่ตลอดห้าสิบปี 
ไม , มีได้ไปจำพรรษาที่ไหนเลย เป็นวัดที่ตั้งอยู่ใน 
ใจกลางเมืองหน้าศาลากลางติดกับศาลจังหวัดสุรินทร์ 
ด้วยเหตุนี้จึงมีเสียงรบกวนความสงบอยู่ตลอดเวลาโดย 
เฉพาะเมื่อถึงฤดูงานช้างแฟร์ หรือฤดูเทศกาลแต่ละ 
อย่าง แสงเสียงอึกทึกครึกครี้นตลอดเจ็ดวันบ้างสิบ 
ห้าวันบ้างภิกษุสามเณรผู้มีจีตใจยังอ่อนไหวอยู่ย่อมได้ 
รับความกระทบกระเทือนเป็นอย่างยิ่ง 

เมื่อนำเรื่องนี้กราบเรียนหลวงปูทีไร ก็ได้คำ 
ตอบทำนองเดียวกันทุกครั้งว่า... 

“มัวสนใจอะไรกับสิ่งเหล่านั้น ธรรมดาแสง 
ย่อมสว่าง ธรรมดาเสียงย่อมดัง หน้าที่ของมันเป็น 
เช่นนั้นเอง เราไม่ใส่ใจฟังเสียอย่างก็หมดเรื่อง จง 
ทำตัวเราไม่ให้เป็นปฏิปักษ์กับสิ่งแวดล้อม เพราะมัน 
มีอยู่อย่างนี้ เป็นอยู่อย่างนี้เองเพียงแต่ทำความ 
เข้าใจกับมันให้ถ่องแท้ด้วยปัญญาอันลึกซึ้งเท่านั้นเอง.” 


หลวงป่คูลย์ ธตุโล (พระ:ราชวุฌา'ทรย์) : (๗(๗ 


บางทีฟัง แล้วก็งง และทึ่ง 


อาตมามีส่วนเสียอยู่อย่างหนึ่ง คือ ชอบ 
ถามหรือพูดกับหลวงปูแบบทีเล่นทีจริงอยู่เรื่อย ทั้งนี้ 
ก็เพราะหลวงปูไม่เคยถือท่านเป็นกันเองกับพระเณร 
ผู้ใกล้ชิดอย่างสม่าเสมอ เช่น ถามท่านว่า ในตำรา 
กล่าวว่า มีเทวดามาชุมนุมฟังเทศน์ หรือมาเฝืา 
พระพุทธ เจ้าหลายสิบโกฏินั้นจะมีสถานที่บรรจุพอหรือ 
เสียงดังทั้วถึงกันหรือ 

เมื่อได้ฟังหลวงปูแล้วก็งวยงงและอัศจรรย์ 
ใจอย่างยิ่ง เพราะไม่เคยพบในตำราและไม่เคยได้ยิน 
มาก่อน และยิ่งกว่านั้นเพิ่งจะได้ฟังท่านพูดเมื่อ 
อาพาธหนักแล้วใกล้จะมรณภาพด้วย 

หลวงปูตอบว่า... 

“เทวดาจะมาชุมนุมกันจำนวนกี่ล้านโกฏิก็ 
ไม่มีปัญหาอะไร เพราะในเนื้อที่หนึ่งปรมาณู เทวดา 
อยู่ได้ถึงแปดองค์.” 


แบบมโนสาเร่ก็เคยตอบ 


ปัญหาโลกแตก ที่ทั้งเด็กและผู้ใหญ่ ทั้งคน 
ปัญญาดีและปัญญาอ่อน นำมาถกเถียงกันอย่างไม , 
เกิดประโยชน์และตกลงกันไม่ได้สักทีว่า ไก่กับไข่ 
อย่างไหนเกิดก่อน ซึ่งส่วนมากเป็นการถามตอบเพื่อ 
เถียงกันเล่น แล้วจบลงไม , ได้ ก็ยังมีผู้นำไปถามโดย 
คิดว่าหลวงป่คงไม่ตอบปัญหาแบบนี้ ในที่สุดก็ได้ฟัง 
คำตอบของหลวงป่อย่างไม่เหมือนใครเลย คือ วัน 
หนึ่งพระเบิ้ม เข้าไปปฏิบัตินวดเท้าถวายท่านแล้ว 
ถามว่า หลวงป่ ไก่กับไข่อะไรเกิดก่อน 


หลวปีปูบอกว่า... 


“เกิดพร้อมกันนั่นแหละ.” 


หลวงป่คูลย์ อตุโล (พระ:ราชวฌาจารย์) ะ ๑๐๑ 


กล่าวเตือน 

บางครั้งหลวงปูแทบจะรำคาญกับพวกที่ 
ปฏิบัติเพียงไม , ก็มากน้อยก็มาถามแบบเร่งผลให้ 
ทันตาเห็น 

ท่านกล่าวเตือนว่า... 


“การปฏิบัติ ให้มุ่งปฏิบัติเพื่อสำรวม เพื่อ 
ความละเพื่อคลายความกำหนัด ยินดี เพื่อความ 
ดับทุกข์ ไม่ใช่เพื่อเห็นสวรรค์วิมานหรือแม้พระ 
นิพพานก็ไม , ต้องตั้งเป้าหมายเพื่อจะเห็นทั้งนั้น ให้ 
ปฏิบัติไปเรื่อย ๆ ไม , ต้องอยากเห็นอะไรเพราะ 
นิพพานมันเป็นของว่าง ไม่มีตัวมีตน หาที่ตั้งไม่มี หา 
ที่เปรียบไม่ได้ปฏิบัติไปจึงจะรู้เอง.” 


๑0๒ ะ หลวง ปู ฝากไว้ 


ละอย่างหนึ่งติดอีกอย่างหนึ่ง 

ลูกศิษย์ฝ่ายคฤหัสถ์ผู้ปฏิบัติธรรมคนหนึ่ง เข้า 
นมัสการหลวงปู รายงานผลการปฏิบัติให้หลวงปูฟ้ง 
ด้วยความภาคภูมิใจว่าปลี้มใจอย่างยิ่งที่ได้พบหลวงปู 
วันนี้ ด้วยกระผมปฏิบัติตามที่หลวงปูเคยแนะนำก็ได้ 
ผลไปตามลำดับ คือ เมื่อลงมือบังภาวนาก็เริ่มละ 
สัญญาอารมณ์ภายนอกหมด จิตก็หมดความวุ่น จิต 
รวมจิตสงบ จิตดิ่งสู่สมาธิ หมดอารมณ์อื่น เหลือแต่ 
ความสุข สุขอย่างยิ่งเย็นสบาย แม้จะให้อยู่ตรงนี้นาน 
เท่าไรก็ได้ 

หลวงปูยิ้มแล้วพูด... 

“เออ ก็ดีแล้วที่ได้ผล พูดถึงความสุขใน 
สมาธิมันก็สุขจริง ๆ จะเอาอะไรมาเปรียบไม , ได้ แต่ 
ล้าติดอยู่แค , นั้นมันก็ได้แค่นั้นแหละยังไม่เกิดปัญญา 
อริยมรรคที่จะตัดภพชาติตัณหา อุปาทาน ได้ ให้ละ 
สุขนั้นเสียก่อนแล้วพิจารณาขันธ์ห้าให้แจ่มแจ้งต่อไป.” 


หลวง ป่คูล ย์ อตุโล (พระ;ราชวุฌา'ทรย์) ะ ๑0๓ 


ปรารภธรรม เปรียบ เทียบ 


จิตของพระอริยเจ้าชั้นโลกุตตระนั้น แม้จะ 
ยังอยู่ในโลกคลุกคลีกับสิ่งแวดล้อมโดยสถานใด ก็ไม่ 
อาจจูงจิตของท่านให้ไขว้เขวเจือปนกับสิ่งเหล่านั้นได้ 
คือ โลกธรรมไม , อาจครอบงำจิตได้เลย คือ จิตไม , 
กลับกลายไปเป็นจิตปุถุชนได้อีก ไม่อาจกลับไปอยู่ใต้ 
อำนาจของกิเลสตัณหาได้อีก 


“เปรียบเหมือนกะทิมะพร้าวที่คั้นออกมา 
แล้ว เอาไปสำรอกหรือเคี่ยวด้วยความร้อนจนเป็น 
นํ้ามืนออกมาได้แล้ว ย่อมกลับกลายไปเป็นกะทิ 
เหมือนเดิมอีก แม้จะเอาไปปะปนระคนกับกะทิ 
อย่างไร ก็ไม , อาจทำให้นํ้ามันนั้นกลายเป็นกะทิ 
เหมือนเดิมได้.” 


๑๐(1 ะ หลวง!] ฝากไว้ 


ตัวอย่างเปรียบเทียบ 

มรรคผลนิพพาน เป็นสิ่งปัจจัตตัง คือ รู้เห็น 
ได้ จำเพาะตนโดยแท้ ผู้ใดปฏิบัติเข้าถึง ผู้นั้นเห็นเอง 
แจ่มแจ้งเอง หมดสงลัยในพระศาสนาได้โดยสิ้นเชิง 
มิฉะนั้นแล้วจะต้องเดาเอาอยู่รำไป แม้จะมีผู้ 
สามารถอธิบายให้ลึกซึ้งอย่างไร ก็รู้ได้แบบเดา สิ่ง 
ใดยังเดาอยู่สิงนั้นก็ยังไม่แน่นอน 

ยกตัวอย่างเช่น เต่ากับปลา เต่าอยู่ได้สองโลก 
คือโลกบนบกกับโลกในนั้า ส่วนปลาอยู่ได้โลกเดียว คือ 
ในนั้า ขืนมาบนบกก็ตายหมด 

วันหนึ่งเต่าลงไปในนั้า แล้วก็พรรณนาความ 
สุขสบายบนบกให้ปลาฟัง ว่ามันมีแต่ความสุขสบาย 
แสงสีสวยงาม ไม่ต้องลำ 1 บากเหมือนอยู่'ใน'นั้า 


หลวงป่คูลย์ อตุโล (พระ:ราชวฒา'ฑรย์) ะ ๑๐๕ 


ปลาพากันฟังด้วยความสนใจ และอยาก 
เห็นบก จึงถามเต่าว่า บนบกนั้นลึกมากไหม เต่าว่า 
มันจะลึกอะไร ก็มันบก 

เอ บนบกนั้นมีคลื่นมากไหม มันจะคลื่น 
อะไรก็มันบก 

เอ บนบกนั้นมีเปิอกตมมากไหม มันจะมี 
เปิอกตมอะไรก็มันบก 

ให้สังเกตดูคำที่ปลาถาม เอาแต่ความรู้ที่มี 
อยู่ในนั้ามาถามเต่า เต่าก็ได้แต่ปฏิเสธ 


“จิตปุถุชนที่เดามรรคผลนิพพาน ก็ไม , ต่าง 
อะไรกับปลา.” 


๑๐V) ะ หลวง!] ฝากไว้ 


ภายนอกกับภายใน 

เมื่อเย็นวันที่ ๒ เมษายน ๒๕๒๔ หลังจาก 
หลวงปูกลับจากราชพิธีในพระราชวัง กำลังพักผ่อน 
อยู่ที่พระตำหนักทรงพรต วัดบวรนิเวศฯ มีท่านเจ้า 
คุณซึ่งเป็นนักปฏิบัติภาวนาองค์หนึ่งเข้าไปเยี่ยม 
สนทนาธรรมกับหลวงปู ขึ้นต้นด้วยคำถามว่า เขาว่า 
คนที่เป็นยักษ์ในชาติปางก่อน กลับมาเป็นมนุษย์ใน 
ชาตินี้นั้นเรียนคาถาอาคมอะไรก็คักดี๋สิทธี๋ไปทุกอย่าง 
เป็นความจริงแค่ไหนครับผม 

หลวงปูลุกขึ้นนั่งฉับไว แล้วตอบว่า... 

“ผมไม่เคยได้สนใจเรื่องอย่างนี้เลย ท่าน 
เจ้าคุณเคยภาวนาถึงตรงไหม หสิตุปนาท คือ กิริยา 
ที่จิตยิ้มเอง โดยปราศจากเจตนาที่จะยิ้ม เกิดในจิต 
ของเหล่าพระอริยเจ้าเท่านั้นไม่มีในสามัญชน เพราะ 
พ้นเหตุปัจจัยแห่งการปรุงแต่งแล้วเป็นอิสระด้วย 
ตัวมันเอง.” 


หลวงป่คูลย์ ธตุโล (พระ:ราชวฒา'ฑรย์) ะ ๑๐ฟ่ 


แค่ศีลห้าก็ไม่มี 

พระมหาเถระผู้ใหญ่แต่ละรูปนั้น ย่อมจะมีลูก 
ศิษย์เป็นจำนวนมากทั้งคฤหัสถ์และบรรพชิต บรรดา 
ศิษย์เหล่านั้นจึป่มีทั้งดีและเลวโดยเฉพาะศิษย์ฝ่ายพระ 
องค์ที่ดีก็มีถมเกไป องค์ที่เลวก็พอมีปะปนอยู่บ้าง เช่น 
มีพระผู้ใกล้ชิดองค์หนึ่ง ชอบถือวิสาสะจนเกินควร คือ 
ชอบหยิบเอาข้าวของบางอย่างที่ยังไม่ได้รับอนุญาต มี 
ผู้บอกหลวงปูให้ทราบ แต่หลวงปูก็ชอบวางเฉยอยู่แล้ว 

ครั้งหนึ่ง ท่านต้องการใช้ของอันนั้น จึงใช้ให้ 
พระองค์หนึ่งไปถามหา แต่ถูกปฏิเสธว่าเขาไม่ได้เอาไป 
พระองค์นั้นจึงกลับมาบอกหลวงปูว่าเขาปฏิเสธไม่ได้เอา 
หลวงปูก็ไม่ได้ว่าอะไร เพียงแต่พูดออกมานิดหนึ่งว่า 

“พระบางองค์ มัวแต่ตั้งใจรักษาศีล ๒๒๗ 
จนลืม รักษาศีล ๕ 


๑๐ด่ ะ หลวง!] ฝากไว้ 


ไม่เคยเห็นหวั่นไหวในเหตุการณ์อะไร 


เวลา ๔ ทุ่มผ่านไปแล้ว เห็นหลวงปูยังนั่งพัก 
ผ่อนอยู่ตามสบายจึงเข้าไปกราบเรียนว่า หลวงปูครับ 
หลวงปูขาวมรณภาพเสียแล้วหลวงปูก็แทนที่จะถามว่า 
ด้วยเหตุใด เมื่อไร ก็ไม่ถามกลับพูดต่อไปเลยว่า 

“เออ ท่านอาจารย์ขาว ก็หมดภาระการ 
แบกหามสังขารเสียที พบกันเมื่อ ๔ ปีที่ผ่านมา เห็น 
ลำบากสังขารต้องให้คนอื่นช่วยเหลืออยู่เสมอ เรา 
ไม , มีวิบากของสังขาร เรื่องวิบากของสังขารนี้ แม้ 
จะเป็นพระอริยเจ้าชั้นไหนก็ต้องต่อสู้จนกว่าจะขาด 
จากกันได้ ไม่เกี่ยวข้องกันอีก แต่ตามปกติสกาวะ 
ของจิตนั้น มันก็ยังอยู่กับสิ่งเหล่านี้เองเพียงแต่จิตที่ 
ปีกดีแล้วเมื่อสิ่งเหล่านี้เกิดขึ้นย่อมละ และระงับได้ 
เร็วไม่กังวลไม่ยึดถือ หมดภาระเกี่ยวข้องกับสิ่ง 
เหล่านั้น มันก็แค่นั้นเอง.” 


หลวง ป่คูล ย์ ธตุโล (พระ:ราชาฌา'ฑรย์) ะ ๑0๙ 


ผู้ที่เข้าใจธรรมะได้ถูกต้องหายาก 


เมื่อไฟไหม้จังหวัดสุรินทร์ครั้งใหญ่ได้ผ่านไปแล้ว 
ผลคือความทุกข์ยาก สูญเสียสิ้นเนี้อประดาตัว และ 
เสียใจอาลัยอาวรณ์ในทรัพย์สิน ถึงขั้นเสียสติไปก็หลาย 
ราย วนเวียนมาลำเลิกให้หลวงปูฟังว่า อุตส่าห์ทำบุญ 
เข้าวัด ปฏิบัติธรรมมาตั้งแต่ปูย่าตายาย ทำไมบุญกุศล 
จึงไม่ช่วย ทำไมธรรมะจึงไม่ช่วยคุ้มครอง ไฟไหม้บ้าน 
วอดวายหมด แล้วเขาเหล่านั้นเลิกเข้าวัดทำบุญไป 
หลายราย เพราะธรรมะไม่ช่วยเขาให้พ้นจากไฟไหม้บ้าน 

หลวงปูว่า.. 

“ไฟมันทำตามหน้าที่ของมัน ธรรมะไม่ได้ช่วย 
ใครในลักษณะนั้น หมายความว่า ความอันตรธาน ความ 
วิบัติ ความเสื่อมสลาย ความพลัดพรากจากกัน สิ่งเหล่านี้ 
มันมีประจำโลกอยู่แล้ว ทีนี้ผู้มีธรรมะ ผู้ปฏิบัติธรรมะ 
เมื่อประสบกับภาวะเช่นนั้นแล้ว จะวางใจอย่างไรจึง 
ไม่เป็นทุกข์อย่างนี้ต่างหาก ไม่ใช่ธรรมะช่วยไม่ให้แก , 
ไม , ให้ตาย ไม่ให้หิว ไม่ให้ไฟไหม้ ไม่ใช่อย่างนั้น.” 


๑๑๐ ะ หลวง!] ฝากไว้ 


ต้องปฏิบัติจึงหมดความสงสัย 

เมื่อมีผู้ถามถึง การตาย การเกิดใหม่ หรือ 
ถามถึงชาติหน้าชาติหลัง หลวงปูไม , เคยสนใจที่จะตอบ 
หรือมีผู้กล่าวค้านว่าเชื่อหรือไม่เชื่อ นรก สวรรค์มีจริง 
หรือไม่จริงประการใด หลวงปูไม , เคยค้นคว้าหาเหตุผล 
เพื่อจะเอาค้านใคร หรือไม่เคยหาหลักฐานเพื่อยืนยัน 
เพื่อให้ใครยอมจำนนแต่ประการใด ท่านกลับแนะนำว่า 

“ผู้ปฏิบัติที่แท้จริงนั้น ไม่จำเป็นต้องคำนึง 
ถึงชาติหน้าชาติหลังหรือนรกสวรรค์อะไรก็โด้ ให้ 
ตั้งใจปฏิบัติให้ตรง ศีล สมาธิ ปัญญา อย่างแน่วแน่ 
ก็พอ ถ้าสวรรค์มีจริงถึง ๑!อ ชั้นตามตำรา ผู้ปฏิบัติ 
ดีแล้ว ก็ย่อมได้เลื่อนฐานะของตนเองโดยลำดับ หรือ 
ถ้าสวรรค์นิพพานไม่มีเลย ผู้ปฏิบัติดีแล้วในขณะนี้ 
ย่อมไม่ไร้ประโยชน์ ย่อมอยู่เป็นสุข เป็นมนุษย์ชั้นเลิศ 
การฟังจากคนอื่น การค้นคว้าจากตำรานั้น ไม่อาจ 
แก้ข้อสงสัยได้ ต้องเพียรปฏิบัติ ทำวิปัสสนาญาณให้ 
แจ้งความสงสัยก็หมดไปเองโดยสิ้นเชิง.” 


หลวงป่คูลย์ ธตุโล (พระ:ราชาฌาจารย์) ะ ๑๑๑ 


เขาต้องการอย่างนั้นเอง 


แม้จะมีคนเป็นกลุ่ม อยากฟังความคิดเห็นของ 
หลวงปู เรื่องเวียนว่ายตายเกิด ยกบุคคลมาอ้างว่า ท่าน 
ผู้นั้นผู้นี้สามารถระลึกชาติย้อนหลังได้หลายชาติว่า ตนเคย 
เกิดเป็นอะไรบ้างและใครเคยเป็นแม่เป็นญาติกันบ้าง 

หลวงปูว่า... 

“เราไม่เคยสนใจเรื่องอย่างนี้ แค่อุปจาร 
สมาธิก็เป็นได้แล้ว ทุกอย่างมันออกไปจากจิตทั้งหมด 
อยากรู้อยากเห็นอะไร จิตมันบันดาลให้รู้ให้เห็นได้ 
ทั้งนั้น และรู้ได้เร็วเสียด้วย หากพอใจเพียงแค่นี้ ผล 
ดีที่ได้ก็คีอ ทำให้กลัวการเวียนว่ายตายเกิดในภพที่ 
ตกตํ่า แล้วก็ตั้งใจทำดี บริจาคทาน รักษาศีล แล้วก็ 
ไม่เบียดเบียนกัน พากันกระหยิ่มยิ้มย่องในผลบุญ 
ของตน ส่วนการที่จะขจัดกิเลสเพื่อทำลาย อวิชชา 
ตัณหา อุปาทาน เข้าถึงความพ้นทุกข์อย่างสิ้นเชิงนั้น 
อีกอย่างหนึ่งต่างหาก.” 


๑๑๒ ะ หลวง!] ฝากไว้ 


แปลกดี 

หลังจากงานเปิดพิพิธภัณฑ์ท่านอาจารย์มั่น 
แล้วหลวงปูเดินทางต่อไปเพื่อเยี่ยมท่านอาจารย์ส้น 
ที่ถํ้าขาม สมัยนั้นรถใหญ่ไปได้แค่เชิงเขา หลวงปู 
ต้องปีนเขาจากที่ไกลด้วยความเหนื่อยยากอย่างยี่ง 
ท่านต้องหยุดพักเหนื่อยหอบ เป็นระยะหลายครั้ง 
อาตมาทุกข์ใจมากที่มีส่วนทำให้หลวงปูต้องทรมาน 
สังขารถึงปานนั้น ในที่สุด เมื่อไปถึงศาลาใหญ่บน 
ยอดถกขาม แล้วท่านอาจารย์ส้นกราบหลวงปูเสร็จ 
ท่านอาจารย์เทสก์ก็ขึ้นไปถึงพอดิ 

เมื่อเห็นพระเถระสำคัญทั้งสามรูปได้ไปพบ 
กันโดยบังเอิญเช่นนี้และท่านสนทนาวิสาสะกันด้วย 
บรรยากาศที่สงบเยือกเย็น ยิ้มแย้มแจ่มใสเช่นนั้น 
ความทุกข์หายไปหมด ความปลี้มปีติก็เข้ามาแทนที่ 


หลวงป่คูลย์ อตุโล (พระ:ราชวฌาจารย์) ะ ตด๓ 


ท่านอาจารย์ฝันกล่าวแสดงความยินดีกับ 
หลวงปูว่าท่านอาจารย์สุขภาพแข็งแรงดีแท้ อายุปูน 
นี้แล้วยังสามารถขี้นถํ้าขามได้ 

หลวงปูกล่าวว่า... 


“ก็ไม่ค่อยแข็งแรงเท่าไรหรอก ผมตริตรอง 
ดูแล้ว เห็นว่าไม่มีวิบากของสังขาร เมื่ออาศัยไม , ได้ 
ปล่อยทิ้งไปเลยเท่านั้นแหละ.” 


๑๑(1 ะ หลวง!] ฝากไว้ 


ไม่มีนิทานสาธก 

อยู่ใกล้ชิดหลวงปูตลอดระยะเวลายาวนาน 
คำสอนของท่านไม่เคยมีนิทานสาธก หรือนิทานสนุก 
อะไรที่หลวงปูยกมาบรรยายให้ฟังสนุก ๆ เลย ไม , ว่า 
ชาดกหรือเรื่องประกอบในปัจจุบัน 

คำสอนของท่านล้วนแต่เป็นสัจจธรรมขั้น 
ปรมัตถ์ หรือไม่ก็เป็นคำจำกัดความอย่างกะทัดรัด 
ชนิดระมัดระวัง หรือคล้ายประหยัดคำพูดอย่างยิ่ง 
แม้แต่การสอนพิธีกรรม หรือคาสนพิธีและการ 
ทำบุญบริจาคทานอะไร ในระดับคีลธรรม หลวงปู 
ทำแบบปล่อยวางหมด ส่วนมากหลวงปูกล่าวว่า 

“เรื่องพิธีกรรม หรือบุญกิริยาวัตถุต่าง ๆ 
ทั้งหลาย ก็ถือว่าเป็นเรื่องที่ยังให้เกิดกุศลได้อยู่ หาก 
แต่ว่าสำหรับนักปฏิบัติแล้ว อาจถือได้ว่าเป็นไปเพื่อ 
กุศลเพียงนิดหน่อยเท่านั้นเอง.” 


หลวงป่คูลย์ ธตุโล (พระ:ราชวฌา'ฑรย์) ะ ๑๑& 


ยิ่งแปลกอีก 

ไม่ต้องสงสัยว่าญาติโยมที่นั่งห้อมล้อมจำนวน 
มากนั้นจะตื่นเต้นดีใจขนาดไหน ที่เห็นพระเถระสำคัญ 
นั่งอยู่ด้วยกันโดยบังเอิญ คือ หลวงปูดูลย์ หลวงปูฝัน 
หลวงปูเทสก์ โอกาสเช่นนี้หาได้ง่ายที่ไหน ตากล้อง 
จากสุรินทร์สองคนตั้งหน้าถ่ายรูปเอาอย่างเต็มที่ 

ขากลับบนรถบัสใหญ่นั้นเอง ช่างถ่ายรูปเห็น 
ว่าทุกคนกระหายที่จะได้รูป เขาจึงพูดว่า จะขยาย ๑๒ 
นิ้วจำหน่ายเอาเงินบำรุงวัดป่าจอมพระ อาตมาคิดแต่ 
ในใจว่า การเอารูปครูบาอาจารย์ไปตีราคาจำหน่ายเช่น 
นี้ดูไม่ค่อยงามเท่าไรนัก แต่เขาก็สั่งจองกันเกือบทุกคน 
เมื่อช่างเอาฟิล์มไปล้างแล้ว ปรากฏว่าฟิล์มที่ 
อุตส่าห์ถ่ายไม่ตากว่า ๒๐ ครั้งนั้น มีลักษณะใสสะอาด 
เหมือนหนึ่งท้องฟ้าที่ปราศจากหมอกเมฆ ฉะนั้น ความ 
หวังที่จะได้รูปก็สิ้นสุดลงโดยสิ้นเชิง ยิ่งกว่านั้น การ 
พบกันของพระเถระสำคัญทั้งสามท่านนั้น เป็นการพบ 
กันครั้งสุดท้ายแล้ว. 


๑๑๖ ะ หลวง!] ฝากไว้ 


ว่าไปตามความเป็นจริงอย่างไร 

เมื่อมีผู้ถามว่าหลวงปูเคยอ่านประวัติท่าน 
อาจารย์มั่นที่มีหลายท่านเขียนไว้อย่างมากมายไหม 
หลวงปูก็ตอบว่าเคยอ่านเหมือนกัน ที่เขาเขียนถึง 
อภินิหารของท่านต่าง ๆ นานานั้นหลวงปูเข้าใจว่า 
อย่างไร หลวงปูว่า เมื่อสมัยเราเคยอยู่กับท่านก็ไม่ 
เห็นท่านเล่าบอกว่าอย่างไร 

ตามปรกติของหลวงปู เมื่อท่านเล่าถึงท่าน 
อาจารย์ ท่านจะพูดถึงเฉพาะกิจธุดงค์ของท่าน 
อาจารย์มั่นเท่านั้น ว่าผู้ที่ถิอธุดงค์'ใน'รุ่นต่อมา ยังไม่ 
เห็นมีใครถือได้เคร่งครัดเท่าท่านเลยแม้แต่คนเดียวนุ่ง 
ห่มเฉพาะผ้าบังสุกุลที่ตัด เย็บย้อมเอง ไม่ใช้ผ้า 
สำเร็จรูปจากคนอื่น อยู่เสนาสนะป่าตลอดชีวิต ฉัน 
แต่อาหารที่บิณฑบาตได้ในบาตร แม้อาพาธหนักยัง 
อุตส่าห์มั่งอุ้มบาตรให้เขาใส่ ไม , ถืออานิสงส์พรรษา ไม่ 
รับกฐิน ตลอดถึงไม่ก่อสร้างหรือชวนทำการก่อสร้าง. 


หลวงป่คูลย์ ธตุโล (พระ:ราชวฒาจารย์) ะ ๑๑๓! 


ปฏิปุจฉา 

ด้วยความคุ้นเคยและอยู่ใกล้ชิดหลวงป่มา 
เป็นเวลานาน เมื่ออาตมาถามปัญหาอะไรท่าน 
หลวงปุท่านมักจะตอบด้วยการย้อนถามกลับคืน 
ทำนองให้คิดหาคำตอบเอาเอง 

เช่น ถามว่า พระอรหันต์ท่านมีใจสะอาด สว่าง 
แล้วท่านอาจรู้เลขหวยได้อย่างแม่นยำหรือครับ 

ท่านตอบว่า “พระอรหันต์ ท่านใส่ใจเพื่อจะ 
รู้สิ่งเหล่านั้นเองหรือ.” 

ถามว่า พระอรหันต์ท่านเคยนอนหลับฝัน 
เหมือนคนธรรมดาด้วยหรือเปล่าครับ 

ท่านตอบว่า “การหลับแล้วเกิดสน เป็น 
เรื่องของสังขารขันธ์มิใช่หรือ.” 

ถามว่า พระปุถุชนธรรมดายังหนาด้วยกิเลส 
แต่มีความสามารถสอนคนอื่นให้เขาบรรลุถึง 
พระอรหันต์ เคยมีบ้างไหมครับหลวงป่ 

ท่านตอบว่า “หมอบางคน ทังที่ตนเองยังมี 
โรคอยู่ แต่ก็เคยรักษาคนอื่นให้หายจากโรคได้ มี 
อยู่ทั่วไปมิใช่หรือ.” 


๑๑ด่ ะ หลวง!] ฝากไว้ 


ปรกตินิสัยประจำคัวของหลวงปู 


ทางกาย มีร่างกายแข็งแรง กระฉับกระเฉง 
ว่องไว สมสัดส่วนสะอาด ปราศจากกลิ่นตัว มี 
อาพาธน้อย ท่านจะสรงนํ้าอุ่นเพียงวันละครั้งเท่านั้น 

ทางวาจา เสียงใหญ่ แต่พูดเบา พูดน้อย พูด 
สั้น พูดจริง พูดตรง ปราศจากมารยาทางคำพูดคือ 
ไม่พูดเสียบเคียง ไม่พูดโอ๋ ไม , พูดปลอบโยน ไม่พูด 
ประชด ไม่พูดนินทา ไม่พูดขอร้อง ขออภัย ไม่พูด 
ขอโทษ ไม่พูดถึงความฝัน ไม่พูดเล่านิทานชาดกหรือ 
นิทานปรัมปรา เป็นต้น 

ทางใจ มีสัจจะ ตั้งใจทำสิ่งใดแล้วทำจนสำเร็จ 
มีเมตตากรุณาเป็นประจำ สงบเสงี่ยม เยือกเย็น 
อดทน ไม่เคยมีอาการกระวนกระวายวู่วาม ไม่แสดง 


หลวงป้คูลย์ อตุโล (พระ:ราชวฌาจารย์) ะ ๑๑๙ 


อาการอึดอัดหงุดหงิดหรือรำคาญไม่แสวงหาของ 
หรือสั่งสมหรืออาลัยอาวรณ์กับของที่สูญหาย ไม , 
ประมาท รุ่งเรืองด้วยสติสัมปชัญญะและเบิกบาน 
อยู่เสมอ เป็นอยู่โดยปราศจากทุกข์ ไม , หวั่นไหวไป 
ตามเหตุการณ์ไม่ถูกภาวะอื่นครอบงำ 

ท่านสอนอยู่เสมอว่า... 


“ให้ทำความเข้าใจกับสภาวธรรมอย่างชัด 
แจ้งว่า เกิดขึ้นเปลี่ยนแปลงสลายไป อย่าทุกข์โศก 
เพราะสกาวะนั้นเป็นเหตุ.” 


๑๒๐ ะ หลวงปูฝากไว้ 


มีเวทนาหนัก แต่ไม่หนักด้วยเวทนา 

หลวงปูอาพาธหนักอยู่ที่โรงพยาบาลจุฬาฯ 
เป็นวันที่ ๑๗ ของการอยู่โรงพยาบาล คืนนั้น หลวง 
ปูมีอาการอ่อนเพลียอย่างมาก ถึงต้องให้ออกซิเจน 
ช่วยหายใจโดยตลอด เวลาดึกมาแล้วคือหกทุ่มกว่า 
ท่านอาจารย์ยันตระ พร้อมด้วยบริวารหลายท่าน 
เข้าไปขอกราบเยี่ยมหลวงปู เห็นเป็นกรณีพิเศษจึง 
ให้ท่านเข้าไปกราบเยี่ยมได้ หลวงปูนอนตะแคงขวา 
หลับตาตลอด เมื่อคณะของท่านอาจารย์ยันตระ 
กราบนมัสการแล้ว ท่านอาจารย์ยันตระขยับก้มไป 
ชิดหูหลวงปู แล้วถามว่า “หลวงปูยังมีเวทนาอยู่หรือ” 

หลวงปูตอบว่า... 

“เวทนากับร่างกายนั้นมีอยู่ตามธรรมชาติ 
ของมัน แต่ไม่ได้เสวยเวทนานั้นเลย.” 


หลวงป่คูลย์ ธตุโล (พระ:ราชวณาจารย์) ะ ๑๒๑ 


เดินทางลัดที่ปลอดภัย 

เมื่อวันที่ ๒๐ มีนาคม ๒๕๒๖ ก่อนที่หลวงปู 
จะกลับจากโรงพยาบาลจุฬาฯ ได้ชักชวนกันทำบุญ 
ถวายสังฆทาน เพื่ออุทิศส่วนกุศลแด่บรรพชนที่สร้าง 
โรงพยาบาลฯ ที่ล่วงลับไปแล้ว 

เมื่อพิธีถวายสังฆทานผ่านไปแล้ว มีนายแพทย์ 
และนางพยาบาลจำนวนหนึ่งเข้าไปกราบนมัสการ 
หลวงปู แสดงความดีใจที่หลวงปูหายจากอาพาธครั้งนี้ 
พร้อมทั้งกล่าวปิยวาจาว่า หลวงปูมีสุขภาพอนามัย 
แข็งแรงดี หน้าตาสดใสเหมือนกับไม , ได้ผ่านการ 
อาพาธมาคงจะเป็นผลจากที่หลวงปูมีภาวนาสมาธิจิตดี 
พวกกระผมมีเวลาน้อย หาโอกาสเพียรภาวนาสมาธิ 
ได้ยาก มีวิธีใดบ้างที่จะปฏิบัติได้ง่าย ๆ หรือโดยย่อที่สุด 

หลวงปูตอบว่า... 

“มีเวลาเมื่อไร ให้ปฏิบัติเมื่อนั้น การ่ฝืกจิต 
การพิจารณาจิตเป็นวิธีลัดที่สุด.” 


๑๒๒ ะ หลวง!] ฝากไว้ 


ไม่ เคยกระทำ แบบแสดง 


หลวงปูไม่มีมายาในทางอยากโชว์เพื่อให้เด่น 
ให้สง่าแก่ตนเอง เช่นการถ่ายรูปของฟาน ถ้าใคร 
อยากจะถ่ายรูปท่าน ก็ต้องหาจังหวะให้ดี ระหว่างที่ 
ท่านห่มผ้าใส่สังฆาฏิเรียบร้อย เพื่อลงปาฏิโมกข์หรือ 
บวชนาคหรือเข้าพิธีกรรมอย่างใดอย่างหนึ่งแล้วขอ 
ถ่ายรูปท่านในจังหวะนี้ย่อมได้ง่าย เมื่อท่านอยู่ตาม 
ธรรมดาแล้วขอร้องให้ท่านลุกไปห่มผ้ามาตั้งท่าให้ถ่าย 
แบบนี้หวังได้ยากอย่างยิ่ง เช่น มีสุภาพสตรีท่านหนึ่ง 
จากกรุงเทพฯ นำผ้าห่มชั้นดีไปถวายหลวงปูเมื่อ 
หน้าหนาว พอถึงเดือนห้าหน้าร้อน เผอิญเขาได้ไป 
กราบหลวงปูอีกจึงขอให้ท่านเอาผ้ามาห่มให้เขาถ่าย 
รูปด้วย เพราะตอนถวายไม่ได้ถ่ายไว้ หลวงปูปฏิเสธ 
ว่า ไม่ต้องหรอก แม้เขาจะขอเป็นครั้งที่สอง ที่สาม 
ท่านก็ว่าไม่ต้องไม่จำเป็น อยู่นั่นเอง 


หลวงป่คูล ย์ อตุโล (พระ:ราชวฒาจารย์) : ๑๒๓ 


เมื่อสุภาพสตรีนั้นลากลับไปแล้ว อาตมาไม่ 
ค่อยสบายใจถามท่านว่า โยมเขาไม่พอใจ หลวป่ปู 
ทราบไหม 

หลวงปูยิ้มแล้วตอบว่า... 


“รู้อยู่ ที่เขามีความไม่พอใจ ก็เพราะใจเขา 
มีความไม่พอ.” 


สนชาตขาดภพ 


พระมหาเถระผู้ใหญ่ ฝ่ายวิปัสสนากัมมัฏฐาน 
สนทนาธรรมะขั้นปรมัตถ์กับหลวงปูหลายข้อ แล้ว 
ลงท้ายด้วยคำถามว่า พระเถระนักปฏิบัติบางท่าน มี 
ปฏิปทาดี น่าเชื่อถือ แม้พระด้วยกันก็ยอมรับว่าท่าน 
เป็นผู้มั่นคงในพระศาสนา แต่ในที่สุดก็ไปไม , รอดถึง 
ขั้นต้องสึกหาลาเพศไปก็มีหรือไม่ก็ทำไขว้เขวประพฤติ 
ตัวมัวหมองอยู่ในพระธรรมวินัยก็มี จึงไม่ทราบว่าจะ 
ปฏิบัติถึงขั้นไหนอีก จึงจะตัดวัฏสงสารให้สิ้นภพสิ้น 
ชาติได้ 


หลวงปูกล่าวว่า... 


“การสำรวมสำเหนียกในพระธรรมวินัย 
อย่างเคร่งครัดและสมาทานถือธุดงค์นั้น เป็น 


หลวงป่คูล ย์ ธตุโล (พระ:ราชวณาจารย์) : ๑๒๕ 


ปฏิปทาที่ดีงามอย่างยิ่ง น่าเลื่อมใส แต่ถ้าเจริญจิต 
ไม่ถึงอธิจิต อธิปัญญาแล้ว ย่อมเสื่อมลงได้เสมอ 
เพราะยังไม่ถึงโลกุตตรภูมิ ที่จริงพระอรหันต์ทั้ง 
หลายท่านไม่ได้รู้อะไรมากมายเลย เพียงแต่เจริญ 
จิตให้รู้แจ้งในขันธ์ห้า แทงตลอดในปฏิจจสมุปบาท 
หยุดการปรุงแต่ง หยุดการแสวงหา หยุดกิริยาจิต 
มันก็จบแค่นี้เหลือแต่บริสุทธึ๋ สะอาด สว่าง ว่าง 
มหาสุญญตา ว่างมหาศาล.” 


๑๒V) ะ หลวง!] ฝากไว้ 


ทั้งหมดอยู่ที่ความประพฤติ 


ตลอดชีวิตของหลวงปู ท่านไม่เคยยอมรับ 
กับการถือฤกษ์งามยามดีอะไรเลย แม้จะถูกถาม 
หรือถูกขอให้บอกเพียงว่า จะบวชวันไหนจะสึกวันไหน 
หรือวันเดือนปีไหนดี หรือเสียอย่างไรหลวงปูก็ไม่ 
เคยเผลอเอออวยด้วย มักจะพูดว่า วันไหนเดือนไหน 
ก็ดีทั้งนั้นแหละ คือ ถ้ามีผู้'ขอเช่น'นั้น ท่านมักให้เขา 
หาเอาเอง หรือมักบอกว่าวันไหนก็ได้ ถ้าสะดวก 
ดีแล้วเป็นฤกษ์ดีทั้งหมด 

หลวงปูสๅปลงว่า... 

“ทุกอย่างรวมอยู่ที่ความประพฤติ คือ ฤกษ์ 
ดี ฤกษ์ร้าย โชคดี โชคร้าย เรื่องเคราะห์ กรรม บาป 
บุญ อะไร ทั้งหมดนี้ ล้วนออกไปจากความ 
ประพฤติของมนุษย์ทั้งนั้น.” 


หลวงป่คูล ย์ อตุโล (พระ:ราชวณาจารย์) : ๑๒๓! 


เปรียบเทียบให้ฟัง 

ความอยากรู้อยากเห็น เพื่อบรรเทาความ 
สงสัยของตนให้ได้นั้น ย่อมมีอยู่สำหรับชนผู้เจริญโดย 
ทั่วไป วิชาแต่ละศาสตร์แต่ละสาขา ตั้งไว้เพื่อให้ 
มนุษย์เกิดสงสัยอยากรู้ แล้วเพียรพยายามศึกษา 
ปฏิบัติเพื่อรู้ถึงจุดหมายปลายทางของแต่ละศาสตร์นั้น 
แต่พุทธศาสตร์ต้องศึกษาและปฏิบัติอย่างสมดุล 
และความเพียรขั้นอุกฤษฏ์ เพื่อเข้าถึงสิ่งสูงสุดของ 
พุทธธรรมด้วยตนเอง หมดข้อสงสัยได้เองโดยสิ้นเชิง 
เปรียบเหมือนคนบ้านนอกที่ไม่เคยเห็นกรุงเทพฯ 
มีคนอธิบายให้ฟังว่า ที่กรุงเทพฯนั้น นอกจากมีความ 
เจริญอย่างอื่นแล้ว ยังมีกำแพงแก้วและภูเขาทองทั้ง 
ลูกอันมหึมาอีกด้วย เขาจึงตั้งใจไปกรุงเทพฯให้ได้โดย 
คิดว่าจะไปเอาแก้วที่กำแพงและไปเอาทองที่ภูเขา ครั้น 
เพียรพยายามไปจนถึง แล้ว ผู้รู้ก็ชี้'บอกว่านี่คือกำ แพง 
แก้ว นี่คือภูเขวทอง เพียงแค่นี้ความตั้งใจและความ 
สงสัยของเขาก็สิ้นสุดลงทันที 

“มรรคผลนิพพานก็เช่นนั้นเหมือนกัน.” 


๑๒ะ หลวง!] ฝากไว้ 


อยู่อย่างไรปลอดภัยที่สุด 

จำได้ว่าเมื่อปี ๒๕๑๙ มี , พระเถระ ๒ รูป เป็น 
พระฝ่ายวิปัสสนากัมมัฏฐานจากทางอีสานเหนือ แวะ 
ไปกราบนมัสการหลวง'ปู แล้วสนทนาธรรมเรื่องการ 
ปฏิบัติ เป็นที่เกิดศรัทธาปสาทะและดื่มดำในรสพระ 
ธรรมอย่างยิ่ง ท่านเหล่านั้นกล่าวย้อนถึงคุณงาม 
ศวามดีตลอดถึงภูมิธรรมของครูบาอาจารย์ที่ตนเคย 
ไปพำนักศึกษาปฏิบัติมาด้วยเป็นเวลานานว่า หลวงปู 
องค์โน้นมีวิหารธรรมคืออยู่กับสมาธิตลอดเวลา 
อาจารย์องค์นี้อยู่กับพรหมวิหารเป็นปรกติ คนจึง 
นับถือท่านมาก หลวงปูองค์นั้นอยู่กับอัปปมัญญา 
พรหมวิหาร ลูกศึษย์ของท่านจึงมากมายทั่วสารทิศ 
ไม , มีประมาณ ดังนี้เป็นต้น ท่านจึงมีแต่ความ 
ปลอดภัยจากอันตรายตลอดมา 

หลวงปูกล่าวว่า... 

“เออ ท่านองค์ไหนมีภูมิธรรมแค่ไหน ก็อยู่ 
กับภูมิธรรมนั้นเถอะ เราอยู่กับ “รู้”.” 


หลวงป่คูล ย์ อตุโล (พระ:ราชวฒาจารย์) : ๑๒ะ^ 


สนทนาต่อมา 


ครั้นเมื่อพระเถระทั้ง ๒ รูป ได้ฟังคำพูด 
ของหลวงปูว่า หลวงปูท่านอยู่กับ “รู้” ต่างองค์ก็นิ่ง 
สงบชั่วระยะหนึ่ง แล้วก็เรียนถามหลวงปูต่อไปว่า 
อาการที่ว่าอยู่กับรู้มีลักษณะเป็นอย่างไร 


หลวงปูตอบอธิบายว่า... 


“รู้ (อัญญา) เป็นปกติจิตที่ ว่าง สว่าง บริสุทธี๋ 
หยุด การปรุงแต่ง หยุดการแสวงหา หยุดกิริยา 
ของจิต ไม่มีอะไรเลย ไม่ยึดถืออะไรสักอย่าง.” 


๑๓๐ ะ หลวง!] ฝากไว้ 


ถึงที่สุดแห่งทุกข์ 

หลวงปูเป็นผู้มีวาจาบริสุทธี๋ เพราะท่านชอบ 
กล่าวแต่สิ่งที่เป็นสัจจธรรมแท้ กล่าวแต่จุดมุ่งหมาย 
อันสูงสุดของพระพุทธศาสนา กล่าวแต่กระแสธรรมที่ 
เป็นไปเพื่อความพ้นทุกข์โดยส่วนเดียว สังเกตจาก 
พุทธดำรัสที่หลวงปูชอบหยิบยกมาพูดให้ฟังบ่อยที่สุดคือ 

หลวงปูว่า... 

พระพุทธเจ้าตรัสเตือนว่า 

“ภิกษุทั้งหลาย อายตนะนั้นมีอยู่ ดิน นั้า ไฟ 
ลม อากาศ อากิญจัญญายตนะ เนวสัญญานา 
สัญญายตนะ โลกนี้ โลกหน้า ดวงอาทิตย์ ดวงจันทร์ 
เหล่านี้ ย่อมไม , มีในอายตนะนั้น 

ดูกร ภิกษุทั้งหลาย เราไม่ได้กล่าวถึง 
อายตนะนั้นว่าเป็นการมา เป็นการไป เป็นการตั้งอยู่ 
เป็นการจุติ เป็นการอุบัติ อายตนะนั้นหาที่ตั้งอาศัย 
ไม่ได้ ไม่ได้เป็นไป หาอารมณ์ไม่ได้ นั้นแลเป็นที่สุด 
แห่งทุกข์.” 


หลวงป่คูลย์ ธตุโล (พระ:ราชวฌาจารย์) ะ ๑๓ด 


อาพาธครั้งสุดท้าย 


หลวงปูกลับจากรักษาพยาบาลที่โรงพยาบาล 
ในครั้งนี้โม่ได้หมายความว่าท่านหายจากโรคอย่าง 
เด็ดขาดแต่ประการใด หากแต่ว่าท่านอาศัยความ 
อดทนอย่างยิ่ง และดำรงอยู่ต่อมาได้เพียงแปดเดือน 
เท่านั้นในโอกาสที่เป็นวันคล้ายวันเกิดของท่านคือ ครบ 
รอบ ๙๖ ปี ได้จัดงานทำบุญฉลองเป็นกรณีพิเศษ 
หลวงปูเริ่มมีอาการผิดปกติคือ อ่อนเพลียอย่างมาก 
กระสับกระส่ายและจับไข้เป็นครั้งคราว อาตมากราบ 
เรียนท่านว่าขอนำท่านไปโรงพยาบาลจุฬาฯ อีกครั้ง 
ท่านบอกว่าไม่ต้องไป และพูดสำทับว่าห้ามเอาท่านไป 
เพราะถึงไปก็ไม่หาย เรียนท่านว่า เมื่อก่อนหลวงปู 
เป็นหนักกว่านี้ยังหาย ครั้งนี้หลวงปูเป็นไม่มากต้อง 
หายแน่ ท่านว่า 


“นั่นมันคราวก่อน นี่มันไม่ใช่คราวก่อน” 


๑๓๒ ะ หลวง!] ฝากไว้ 


ลักษณาการเช้าสู่มรณภาพ 


วันที่ ๒๙ ตุลาคม ๒๕๖๖ ตั้งแต่เวลาบ่ายโมง 
ผ่านไปแล้วอาการป่วยก็ทรง ๆ อยู่ แต่สีผิวพรรณ 
วรรณะสดใสเปล่งปลั่งอย่างผิดปกติ ทั้งพระและ 
คฤหัสถ์ก็มาร่วมงานจำนวนมากทั้งพระบ้านและพระป่า 
เวลา ๑๕ .๐0 น. พระเถระฝ่ายป่าได้เข้าไป 
ถวายสักการะที่กุฏิหลวงปูจำนวนมาก ท่านลุกขึ้น 
สนทนาธรรมะและแนะแนวข้อปฏิบัติธรรมให้ท่าน 
สานุศิษย์เหล่านั้นฟังด้วยถ้อยคำที่ชัดเจน และลำดับ 
กระแสธรรมข้อปฏิบัติไปตลอดสาย เหมือนหนึ่งแก้ 
ข้อข้องใจให้ท่านเหล่านั้นฟัง เป็นการทบทวนข้อ 
ปฏิบัติที่ท่านสอนมา 

เวลาดึกใกล้สี่ทุ่มเข้าไปแล้ว หลวงปูจึงให้พา 
ท่านออกมาข้างนอกกุฏิ แล้วใช้สายตามองไปรอบ ๆ 
บริเวณวัดอย่างละเอียดอ่อน ซึ่งหามีใครทราบไม , ว่า 
นั้นเป็นมองดูอะไร ๆ ครั้งสุดท้ายแล้ว 


หลวงป่คูลย์ ธตุโล (พระ:ราชวณา'ฑรย์) ะ ด๓๓ 


ทบทวนธรรมานุสติครั้งสุดท้าย 

เวลาสี่ทุ่มผ่านไป หลวงปูให้พาท่านเข้าห้อง 
นอนเหมือนเดิม ท่านอยู่ในอิริยาบถนอนหงายหนุน 
หมอนสูง ให้พระที่อยู่ในห้องแปดเก้ารูปสวดมนต์เจ็ด 
ตำนานย่อให้ฟัง จบแล้วสั่ง'ให้สวดสติส้มโ'พชฌงคํ ฅ จบ 
แล้วให้สวดปฏิจจสมุปบาทอีก ฅ รอบ หลังจากนั้น 
หลวงปูให้สวดมหาสติปัฏฐานสูตรให้ฟัง พระในที่นั้น 
ไม , มีองค์ไหนสวดได้สักองค์ท่านบอกให้เปิดหนังสือสวด 
เผอิญหนังสือก็ไม่มีอีก เดชะบุญที่ท่านอาจารย์พูน 
ศักดี๋ซึ่งอยู่เสารักษาพยาบาลหลวงปูตลอดมามี 
หนังสือสวดมนต์ฉบับหลวงติดมาด้วยจึงหยิบมาเปิด 
หาพระสูตรนั้น มัวพลิกหาอยู่เป็นเวลานานหลวงปูสั่ง 
ว่าเอามานี่ ท่านหยิบเอามาเปิดเองโดยไม่ต้องดู แล้ว 
บอกว่าสวดตรงนี้ทำให้พระทุกองค์แปลกใจมาก เพราะ 
ตรงกับมหาสติปัฏฐานสูตรพอดิ คือหน้า ๑๗๒ พระ 
สูตรนี้ยาวมาก ใช้เวลาสวดให้หลวงปูฟ้งนานถึง ๒ 
ชั่วโมงกว่าจึงจบ ท่านฟังโดยอาการอันสงบ. 


ด๓^ ะ หลวง!] ฝากไว้ 


ป่าดงเกิดขึ้นในเมือง 

โปรดย้อนหลังไปดูเหตุการณ์เมื่อสมัยใกล้ 
ร้อยปีที่ผ่านมา สมัยนั้นแล คณะธุดงค์ของหลวงปู 
ได้แยกทางจากคณะท่านพระอาจารย์มั่น รวมสี่รูป 
ด้วยกัน ออกไป ทางอำเภอท่าคันโท กาฬสินธุ พา 
กันธุดงค์ไปอยู่ ณ ป่าทึบแห่งหนึ่ง คณะของหลวงปู 
ได้รับความยากลำบากอย่างยิ่งต้องต่อสู้กับป่าดง 
พงไพร สิงสาราสัตว์ทุกชนิด ตลอดถึงต่อสู้กับไข้ป่า 
อย่างร้ายแรง ในที่สุดเพื่อนพระธุดงค์รูปหนึ่งทนต่อ 
ไข้ป่าไม่ไหว ได้ถึงแก่มรณภาพไปต่อหน้าหมู่คณะ 
อย่างน่าเวทนา ยิ่งกว่านั้น เมื่อหลวงปูแยกจากคณะ 
พาเณรน้อยธุดงค์ไปอยู่ด้วยกันเพียงสองรูปที่ป่าอีก 
แห่งหนึ่งใกล้บ้านกุดก้อม ไข้ป่ายังตามไปรังควาญ 


หลวงป้คูลย์ อตุโล (พระ:ราชวุฒพารย์) ะ ๑๓& 


ชีวิตของเณรน้อยจนถึงแก่ความตายไปต่อหน้าหลวงปู 
อย่างน่าสงสารสลดใจยิ่งนัก สาเหตุก็เพราะขาด 
หยูกยาที่จะรักษาพยาบาลนั่นเอง 


แล้วก็โปรดย้อนกลับมาดูเหตุการณ์เมื่อเวลา 
ตี ๔ ของวันที่ ถ๐ ตุลาคม ๒๕๒๖ สภาพป่าในสมัย 
นั้นได้ย้อนมาเกิดขึ้นอีกครั้งหนึ่ง ณ ห้องนอนของ 
หลวงปู เพราะขณะที่หลวงปูกำลังอาพาธหนักอยู่นั้น 
พยาบาลสักคนหนึ่งก็ไม , มี นั้าเกลือสักหยดหนึ่งก็ไม่มี 
จะมีก็แต่ศิษย์ฝ่ายสงฆ์นั่งห้อมล้อมอยู่อย่างสงบ 
เหมือนหนึ่งพร้อมใจกันถวายเสรีภาพ ให้หลวงปูมี 
อิสระอย่างเต็มที่ในการปล่อยวางสังขารขันธ์ โดย 
การมรณภาพที่ไม่ปรากฏร่องรอยและบริสุทธี๋ สงบ 
เยือกเย็น อย่างสิ้นเชิง. 


(๑๓V) ะ หลวง!] ฝากไว้ 


แม้กาลเวลาก็เหมาะสม 


พระพุทธองค์ท่านทรงบำเพ็ญเพียรค้นคว้า 
สัจจธรรมตลอดเวลาถึง ๖ ปี ครั้นได้ตรัสรู้ ก็ตรัสรู้ 
เมื่อเวลาใกล้รุ่ง คือ ตี ๔ ล่วงไปแล้ว ครั้นตรัสรู้แล้ว 
ทรงบำเพ็ญพุทธกิจตลอด ๔๕ ปี ก็ใช้เวลาติ ๔กว่านี้ 
แผ่พระญาณสอดล่องดูหมู่สัตว์ผู้ควรได้รับการเสด็จ 
ไปโปรด ถึงคราวพระองค์เสด็จดับขันธปรินิพพาน ก็ 
เป็นเวลาเดียวกันนั้นอีก 


อันสังขารธรรมหนึ่ง ซึ่งอุบัติขึ้นเมื่อวันที่ ๔ 
ตุลาคม ๒๔ถ๑ ณ บ้านปราสาท อำเภอเมืองสุรินทร์ 
ได้เจริญเติบโตและรุ่งเรืองมาโดยลำดับกาล ดำเนิน 
ชีวิตของตนอย่างถูกต้องงดงาม อยู่ภายใต้ผ้า 
กาสาวพัสตร์จนตลอดอายุขัย ประพฤติปฏิบัติตน 


หลวงป้คูลย์ ธตุโล (พระ:ราชวฒาจารย์) ะ ๑๓ฟ่ 


เป็นแบบอย่างที่ดีงาม สมเป็นเนื้อนาบุญอันเอกของ 
โลก ได้บำเพ็ญประโยชน์ตนและประโยชน์ผู้อื่นอย่าง 
สมบูรณ์ตลอดมาตราบเท่าถึงวันที่ ถ๐ ตุลาคม ๒๕๒๖ 
หลวงป่ก็ปล่อยวางสังขารขันธ์ให้ดับลงแล้ว เมื่อเวลา 
๐๔.๑ถ น. ของวันนั้นนั่นเอง 

สิ่งที่น่าอัศจรรย์ก็คือ วันนั้นเป็นวันที่คณะ 
ศิษย์ทั้งหลาย ทั้งบรรพชิตและคฤหัสถ์ ทั้งฝ่าย 
คามวาสีและอรัญวาสี มาประชุมพร้อมเพรียงกัน 
ทำบุญฉลองอายุครบรอบ ๙!อ ปี คือ ๘ รอบ ถวาย 
ท่านเป็นกรณีพิเศษ ซึ่งเท่ากับเตรียมพร้อมอยู่แล้ว. 


๑๓๘ ะ หลวง!] ฝากไว้ 


ปัจฉิมพจน์ของหลวงป่ 

เมื่อหลวงป่ฟ้งพระสวดมหาสติปัฏฐานจบลง 
แล้ว สักครู่หนึ่งต่อมา ท่านกล่าวปรารภถึงลักษณา 
การที่พระพุทธเจ้าเข้าสู่ปรินิพพานตั้งแต่เริ่มต้นมาจน 
ตลอด ซึ่งจะจับเอาใจความตอนท้ายไว้ในที่นี้ว่า 

“พระพุทธเจ้า พระองค์ไม่ได้เข้าสู่นิพพานใน 
ฌานสมาบัติอะไรที่ไหนหรอก เมื่อพระองค์ออกจาก 
จตุตกฌานแล้ว จิตขันธ์ หรือนามขันธ์ ก็ดับพร้อม ไม่มี 
อะไรเหลีอนั้นคีอพระองค์ดับเวทนาขันธ์ในภาวะจิตตื่น 
หรือวิถีจิตอันปรกติของมนุษย์ ครบพร้อมทั้งสติและ 
สัมปชัญญะ ไม่ถูกภาวะอื่นใดมาครอบงำอำพรางให้ 
หลงใหลใด ๆ ทั้งสิ้น เป็นภาวะแห่งตนอย่างบริบูรณ์ 
ภาวะอันนั้นจะเรียกว่า มหาสุญญตาหรือจักรวาฬเติม 
หรือเรียกว่า พระนิพพาน อย่างใดอย่างหนึ่งก็ได้ เรา 
ปฏิบัติมาก็เพื่อเข้าถึงภาวะอันนั้นเอง.” 

วจีสังขาร คือวาจาของหลวงป่ก็สิ้นสุดลง 
เพียงแค่นี้ 


หลวงป่คูลย์ ธตุโล (พระ:ราชวฒา'ฑรย์) ะ ๓ฟ 


ผู้ไม่มีวิบากของสังขาร 


เพิ่งจะเข้าใจได้ตอนนี้เองที่หลวงปูเคยพูดว่า 
ท่านไม่มีวิบากของสังขาร 

เพราะแม้ท่านมีอายุผ่าน ๙๖ ปีล่วงแล้วก็จริง 
แต่ร่างกายท่านแข็งแรง ว่องไว สะอาด สงบ เยือกเย็น 
รุ่งเรืองด้วยสติสัมปชัญญะอย่างสมบูรณ์ ไม่หลงลืม 
เผอเรอใด ๆ ทั้งสิ้น 

เมื่อถึงคราวดับสังขาร ก็ดับลงอย่างสงบ ไม่มี 
ร่องรอยในการลำบากขันธ์ ทรมานตน ไม่ให้ผู้ใกล้ชิด 
ต้องลำบากกายใจในการรักษาพยาบาลไม่เปลืองหมอ 
ไม่เปลืองยา ไม่เปลืองเวลาของท่านผู้ใด 

ท่ามกลางความสงบเงียบของเวลาติ ๔ กว่า 
ปราศจากผู้คนและยวดยานพาหนะทุกชนิด แม้ต้นไม้ใบ 
หญ้าก็สงบเงียบ อากาศเย็นยะเยิยบพร้อมกับมีละออง 
ฝน ลงมาโปรยปรายคล้ายหิมะลง หลวงปูผู้วิสุทธิสงฆ์ 
ก็ปลงเสียแล้วซึ่งสังขารธรรม คงทิ้งไร้แต่โดยพระคุณ 
ทั้งหลายให้รำลึกถึง และอาลัยอาวรณ์อย่าป่มิร้ลืม. 


6x1๐ ะ หลวง!] ฝากไว้ 


หลักธรรมของหลวงป่ดูลย์ อตุโล 


จิตคิด จิตเกิด 
จิตไม , คิด จิตไม่เกิด 
จิตคิด จิตถูกทำลาย 
จิตไม , คิด จิตไม่ถูกทำลาย 
จิตปรุงแต่ง จิตถูกทำลาย 
จิตไม่ปรุงแต่ง จิตไม่ถูกทำลาย 
จิตแสวงหา จิตถูกทำลาย 
จิตไม่แสวงหา จิตไม่ถูกทำลาย 
จิตปรารถนา จิตถูกทำลาย 
จิตไม่มีดวามกำหนัด จิตไม , ถูกทำลาย 


หลวงป่คูลย์ อตุโล (พระ:ราชวฌาจารย์) ะ ๑(1๑ 


ทิ้งหมด รู้หมด 
ไม , ทิ้งเลย ไม่รู้เลย 
ทรงจิตเข้ามรรคจิต 
รู้ธรรมในจิต 
จงทำให้ชำนิชำนาญ 


ทิ้งหมด ได้หมด 
ไม่ทิ้งเลย ไม่ได้เลย 
แล้วจิตพิจารณาจิต 
แล้วถนอมมรรคจิต 


จิตอบรมจิต รู้ธรรมภายในจิต 
แล้วอบรมธรรมในธรรมภายในจิต 
ผู้รู้ไม่คิด ผู้คิดยังไม่รู้ 
รู้แล้วไม่ต้องคิดก็เกิดปัญญา 

เอาธรรมมาอบรมธรรม 
รู้ธรรมในธรรม 

เอาธรรมชาติมาปฏิบัติธรรมชาติ 
ให้รู้ธรรมชา ติในธรรมชา ติ 

เอาธาตุมาปฏิบัติธาตุ 
ให้ร้ธาตในธาต 


๑^๒ ะ หลวง!] ฝากไว้ 


เอาธรรมอบรมในธรรม เอาจิตอบรมจิต 
ให้รู้ธรรมภายในจิต 

รู้แล้วละ วาง ปล่อยทิ้ง และไม่อาลัย 
และไม่ยึดมั่นธรรมต่าง ๆ 

ธรรมที่เกิดขึ้นภายในจิตทั้งฝ่ายดีและฝ่ายชั่ว 
บาปบุญเปรียบเหมือนมารยา เกิดขึ้นแล้วดับ ปล่อย 
ทิ้งทั้งสอง มีแต่ผู้'รู้ ผู้ตื่น ผู้เบิกบาน 


สิ้นแห่งความรู้ 
หุบปากเงียบ อิ่มในธรรม 
ธรรมเติมธรรม 
ไม , มีธรรมนั่นคือธรรม 



หลวงปูดูลย์ อตุโล 


วธเจรญจตภาวนา 

หลวงปูดูลย์ อตุโล 


วิธีเจริญจิตภาวนาตามแนวการสอนของหลวง 
ปูดูลย์ อตุโล 

ซิ. เริ่มต้นอิริยาบถที่สบาย ยืน เดิน นั่ง นอน 
ได้ตามสะดวก ทำความรู้ตัวเต็ม ที่ และ รู้ อยู่กับ ที่ โดย 

ไม่ต้องรู้อะไร คือ รู้ ตัว อย่างเดียว 

รักษาจิตเช่นนึ๋ไว้เรื่อย ๆ ให้ “รู้ อยู่เฉย” ไม่ 
ต้องไปจำแนกแยกแยะ อย่าบังคับ อย่าพยายาม อย่า 
ปล่อยล่องลอยตามยถากรรม 

เมื่อรักษาได้สักครู่ จิตจะคิดแส่ไปในอารมณ์ 
ต่างๆโดยไม่มีทางรู้ทันก่อนเป็นธรรมดาสำหรับผู้สกใหม่ 
ต่อเมื่อจิตแล่นไปคิดไปในอารมณ์นั้น ๆ จนอิ่มแล้ว ก็จะ 
รู้สึกตัวขึ้นมาเองเมื่อรู้สึกตัวแล้วให้พิจารณาเปรียบ 
เทียบภาวะของตนเองระหว่างที่มีความร้อย่กับที่ และ 


หลวงป้คูลย์ ธตุโล (พระ:ราชวุฌาจารย์) ะ ๑^๕ 


ระหว่างทีจิตคิดไปในอารมณ์ว่ามีความแตกต่างกันอย่างไร 
เพื่อเป็นอุบายสอนจิตให้จดจำ 

จากนั้นค่อย ๆ รักษาจิตให้อยู่ในสภาะรู้อยู่กับที่ 
ต่อไป ครั้นพลั้งเผลอรักษาไม่ดีพอ จิตก็จะแล่นไปเสวย 
อารมณ์ข้างนอกอีก จนอิ่มแล้วก็จะกลับรู้ตัว รู้ตัวแล้วก็ 
พิจารณา และรักษาจิตต่อไป 

ด้วยอุบายอย่างนี้ ไม่นานนัก ก็จะสามารถ 
ควบคุมจิตได้และบรรลุสมาธิในที่สุด และจะเป็นผู้ฉลาด 
ใน “พฤติแห่งจิต” โดยไม่ต้องไปปรึกษาหารือใคร 

ข้อห้าม ในเวลาจิตฟ้งเต็มที่ อย่าทำ เพราะ 
ไม่มีประโยชน์ และยังทำให้บั่นทอนพลังความเพียรไม , มี 
กำลังใจในการเจริญจิตครั้งต่อ ๆ ไป 

ในกรณีที่ไม่สามารถทำเช่นนี้ ให้ลองนึกคำว่า 
“พุ ท โธ” หรือคำอะไรก็ได้ที่ไม่เห็นเหตุเย้ายวน หรือเป็น 
เหตุขัดเคืองใจนึกไปเรื่อย ๆ แล้วสังเกตดูว่า คำที่นึกนั้น 
ชัดที่สุดที่ตรงไหน ที่ตรงนั้นแหละคือฐานแห่งจิต 

พิงสังเกตว่า ฐานนี้โม่อยู่คงที่ตลอดกาล บาง 
วันอยู่ที่หนึ่งบางวันอยู่อีกที่หนึ่ง 


๑^๐ ะ หลวง!] ฝากไว้ 


ฐานแห่งจิตที่คำนึงพุทโธปรากฏชัดที่สุดนี้ย่อม 
ไม , อยู่ภายนอกกายแน่นอน ต้องอยู่ภายในกายแน่ แต่ 

เมื่อพิจารณาดูให้ดีแล้ว จะเห็นว่าฐานนี้จะว่าอยู่ที่ส่วน 
ไหนของร่างกายก็ไม่ถูกดังนั้น จะว่าอยู่ภายนอกก็ไม่ใช่ 
จะว่าอยู่ภายในก็ไม่เชิง เมื่อเป็นเช่นนี้ แสดงว่าได้ 
กำหนดถูกฐานแห่งจิตแล้ว 

เมื่อกำหนดถูก และพุทโธปรากฎในมโนนึก 
ชัดเจนดีก็ให้กำหนดนึกไปเรื่อย อย่าให้ขาดสายได้ ถ้า 
ขาดสายเมื่อใดจิตก็จะแล่นสู่อารมณ์ทันที 

เมื่อเสวยอารมณ์อิ่มแล้ว จึงจะรู้สึกตัวเองก็ 
ค่อย ๆ นีกพุทโธต่อไป ด้วยอุบายวิธีในทำนองเดียวกับ 
ที่กล่าวไว้เบื้องต้นในที่สุดก็จะค่อย ๆ ควบคุมจิตให้อยู่ใน 
อำนาจได้เอง 

ข้อควรจำ ะ ในการกำหนดจิตนั้น ต้อง มี 
เจตจำนงแน่วแน่ ในอันที่จะเจริญจิตให้อยู่ในสภาวะที่ 
ต้องการ 

เจตจำนง นี้ คือตัว “ศีล” 

การบริกรรม “พุทโธ” เปล่า ๆ โดยไร้ 
เจตจำนงไม่เกิดประโยชน์อะไรเลย กลับเป็นเครื่อง 


หลวงป่คูลย์ ธตุโล (พระ:ราชวุฌา'ทรย์) ะ 6x1๓! 


บั่นทอนความเพียร ทำลายกำลังใจในการเจริญจิตใน 
คราวต่อ ๆ ไป 

แต้ถ้าเจตจำนงมั่นคง การเจริญจิตจะปรากฏ 
ผลทุกครั้งไม่มากก็น้อยอย่างแน่นอน 

ดังนั้น ในการนึก พุทโธ การเพ่งเล็งสอดส่อง 
ถึงความชัดเจน และความไม , ขาดสายของพุทโธ จะ 
ต้องเป็นไปด้วยความไม , ลดละ 

เจตจำนงที่มีอยู่อย่างไม่ลดละนี้ หลวงปูเคย 
เปรียบไว้ว่า มีลักษณาการประหนึ่งบุรุษหนึ่งจดจ้อง 
สายตาอยู่ที่คมดาบที่ข้าศึกเงี้อขึ้นสุดแขนพร้อมที่จะฟัน 
ลงมา บุรุษผู้นั้นจดจ้องคอยทีอยู่ว่า ถ้าคมดาบนั้นฟาด 
ฟันลงมา ตนจะหลบหนีประการใดจึงจะพ้นอันตราย 

เจตจำนงต้องแน่วแน่เห็นปานนี้ จึงจะยังสมาธิ 
ให้บังเกิดได้ ไม่เช่นนั้นอย่าทำให้เสียเวลา และบั่นทอน 
ความศรัทธาตนเองเลย 

เมื่อจิตค่อย ๆ หยั่งลงลู่ความสงบทีละน้อย ๆ 
อาการที่จิตแล่นไปลู่อารมณ์ภายนอก ก็ค่อย ๆ ลด 
ความรุนแรงลง ถึงไปก็ไปประเดี๋ยวประดำว ก็รู้สึกตัว 
ได้เร็ว ถึงตอนนี้คำบริกรรมพุทโธก็จะขาดไปเอง เพราะ 


๑ ^(ฝ ะ หลวง!] ฝากไว้ 


คำบริกรรมนั้นเป็นอารมณ์หยาบ เมื่อจิตล่วงพ้นอารมณ์ 
หยาบและคำบริกรรมขาดไปแล้ว ไม่ต้องย้อนถอยมาบริ 
กรรมอีก เพียงรักษาจิตไว้ในฐานที่กำหนดเดิมไปเรื่อย ๆ 
และสังเกตดูความรู้สึกและ “พฤติแห่งจิต” ที่ฐานนั้น ๆ 
บริกรรมเพื่อรวมจิตให้เป็นหนึ่ง สังเกตดูว่า ใคร 
เป็นผู้บริกรรมพุทโธ 

๒. ดูจิตเมื่ออารมณ์สงบแล้ว ให้สติจดจ่ออยู่ ที่ 
ฐานเดิมเช่นนั้น เมื่อมีอารมณ์อะไรเกิดขึ้น ก็ให้ละ 
อารมณ์นั้นทิ้งไปมาดูที่จิตต่อไปอีก ไม่ต้องกังวลใจ 
พยายามประคับประคองรักษาให้จิตอยู่ในฐานที่ตั้งเสมอๆ 
สติคอยกำหนดควบคุมอยู่อย่างเงียบ ๆ (รู้อยู่) ไม่ต้อง 
วิจารณ์กริยาจิตใด ๆ ที่เกิดขึ้น เพียงกำหนดรู้แล้วละไป 
เท่านั้น เป็นไปเช่นนี้เรื่อย ๆ ก็จะค่อย ๆเข้าใจกริยาหรือ 
พฤติแห่งจิตได้เอง (จิตปรุงกิเลส หรือกิเลสปรุงจิต) 

ทำความเข้าใจในอารมณ์ความนึกคิด สังเกต 
อารมณ์ทั้งสามคือ ราคะ โทสะ โมหะ 

ถ. อย่าส่งจิตออกนอก กำหนดร้อย'ในอารมณ์ 
เดียวเท่านั้น อย่าให้!รัดส่ายโ^นอารมณ์^ายนอก เมือ 


หลวงป่คูลย์ ธตุโล (พระ;ราชวุฒพารย์) ะ ๑^ธ'/ 


จิตเผลอคิดไปก็ให้ตั้งสติระลึกถึงฐานกำหนดเดิม รักษา 
สัมปชัญญะให้สมบูรณ์อยู่เสมอ (รูปนิมิตให้ยกไว้ ส่วน 
นามนิมิตทั้งหลาย อย่าได้ใส่ใจกับมัน) 

ระวังจิตไม , ให้คิดเรื่องภายนอก สังเกตการ 
หวั่นไหวของจิตตามอารมณ์ที่รับมาทางอายตนะ ๖ 

๔. จงทำญาณให้เห็นจิต เหมือนดั่งตาเห็นรูป 

เมื่อเราสังเกตกิริยาจิตไปเรื่อย ๆ จนเข้าใจถึงเหตุปัจจัย 
ของอารมณ์ความนึกคิดต่าง ๆ ได้แล้ว จิตก็จะค่อย ๆ 
รู้เท่าทันการเกิดของอารมณ์ต่าง ๆ อารมณ์ความนึกคิด 
ต่าง ๆ ก็จะค่อย ๆ ดับไปเรื่อย ๆ จนจิตว่างจากอารมณ์ 
อยู่ที่ฐานกำหนดเติมนั่นเอง การเห็นนี้เป็นการเห็นด้วย 
ปัญญาจักษุ 

คิดเท่าไหร่ก็ไม่รู้ ต่อเมื่อหยุดคิดจึงรู้ แต่ต้อง 
อาศัยการคิด 

๕. แยกรูปถอด ด้วยวิชชา มรรคจิต เมื่อ 
สามารถเข้าใจได้ว่า จิต กับ กาย อยู่คนละส่วนได้แล้ว ให้ 
ดูที่จิตต่อไปว่า ยังมีอะไรหลงเหลืออยู่ที่ฐานที่กำหนด (จิต) 
อีกหรือไม่พยายามให้สติสังเกตดที่ จิต ทำความสงบอย่ใน 


(5)&๐ ะ หลวง!] ฝากไว้ 


จิต ไปเรื่อย ๆ จนสามารถเข้าใจ พฤติของจิต ได้อย่าง 
ละเอียดลออตามขั้นตอนเข้าใจในความเป็นเหตุเป็นผล 
กันว่า เกิดจากความคิดมันออกไปจากจิตนี่เอง ไปหา 
ปรุงหาแต่ง หาก่อ หาเกิด ไม่มีที่สิ้นสุด มันเป็นมายา 
หลอกลวงให้คนหลง แล้วจิตก็จะเพิกถอนสิ่งที่มีอยู่ใน 
จิตไปเรื่อย ๆ จนหมด หมายถึงเจริญจิตจนสามารถเพิก 
รูปปรมาณูวิญญาณที่เล็กที่สุดภายในจิตได้ 

คำว่า แยกรูปถอด นั้น หมายความถึง แยกรูป 
วิญญาณ นั่นเอง 

๖. เหตุต้องละ ผลต้องละ เมื่อเจริญจิตจน 
ปราศจากความคิดปรุงแต่งได้แล้ว(ว่าง) ก็ไม่ต้องอิง 
อาศัยกับกฎเกณฑ์แห่งความเป็นเหตุเป็นผลใด ๆ ทั้งสิ้น 
จิตก็อยู่เหนือภาวะแห่งคลองความนึกคิดต่าง ๆ อยู่เป็น 
อิสระปราศจากสิ่งใด ๆ ครอบงำอำพรางทั้งสิ้น 
เรียกว่า “สมุจเฉทธรรมทั้งปวง” 

๗. ใช้หนี้ ก็หมด พ้นเหตุเกิด เมื่อเพิกรูป 
ปรมาณูที่เล็กที่สุดเสียได้ กรรมชั่วที่ประทับ บรรจุ บันทึก 
ถ่ายภาพติดอยู่กับรูปปรมาณูนั้น ก็หมดโอกาสที่จะให้ผล 


หลวงป่คูลย์ อตุโล (พระราชวฒา'ฑรย์) ะ ๑&๑ 


ต่อไปในเบื้องหน้าการเพิ่มหนี้ก็เป็นอันสะดุดหยุดลง เหตุ 
ปัจจัยภายนอกภายในที่มากระทบ ก็เป็นสักแต่ว่ามา 
กระทบ ไม่มีผลสิบเนื่องต่อไปหนี้กรรมชั่วที่ได้ทำไว้ตั้ง 
แต่ชาติแรก ก็เป็นอันได้รับการชดใช้หมดสิ้น หมดเรื่อง 
หมดราวหมดพันธะผูกพันที่จะต้องเกิดมาใช้หนี้กรรมกัน 
อีก เพราะกรรมชั่วอันเป็นเหตุให้ต้องเกิดอีกไม่อาจให้ 
ผลต่อไปได้ เรียกว่า “พ้นเหตุเกิด” 

๘. ผู้ที่ตรัสรู้แล้ว เขาไม , พูดหรอกว่า เขารู้อะไร 

เมื่อธรรมทั้งหลายได้ถูกถ่ายทอดไปแล้ว สิ่งที่เรียกว่า 
ธรรม จะเป็นธรรมไปได้อย่างไร สิ่งที่ว่า ไม , มี ธรรม นั่น 
แหละมันเป็นธรรมของมันในตัว (ผู้รู้น่ะจริง แต่สิ่งที่รู้ 
ทั้งหลายนั้นไม่จริง) 

เมื่อจิตว่างจาก “พฤติ” ต่าง ๆ แล้ว จิตก็จะ 
ถึง ความว่างที่แท้จริง ไม่มีอะไรให้สังเกตได้อีกต่อไป จึง 
ทราบได้ว่าแท้ที่จริงแล้ว ไม่มีอะไรให้ลังเกตได้อีกต่อไป 
จึงทราบได้ว่าแท้ที่จริงแล้ว จิตนั้นไม , มีรูปร่าง มันรวม 
อยู่กับความว่าง ในความว่างนั้น ไม , มีขอบเขต ไม่มี 
ประมาณ ขาบซึมอยู่ในสิ่งทุก ๆ สิ่งและจิตกับผู้รู้เป็น 
สิ่งเดียวกัน 


๑๕๒ ะ หลวง!] ฝากไว้ 


เมื่อจิตกับผู้รู้เป็นสิ่ง เดียวกัน และ เป็นความว่าง 
ก็ย่อมไม่มีอะไรที่จะให้อะไรหรือให้ใครรู้ถึง ไม , มีความ 
เป็นอะไรจะไม่รู้สภาวะของอะไร ไม , มีสภาวะของใคร 
จะไปรู้ความมีความเป็นของอะไร 

เมื่อเจริญจิตจนเข้าถึงสภาวะเดิมแท้ของมันได้ 
ดังนี้แล้ว “จิตเห็นจิตอย่างแจ่มแจ้ง” จิตก็จะอยู่เหนือ 
สภาวะสมมุติบัญญัติทั้งปวง เหนือความมีความเป็น'ทั้ง 
ปวง มันอยู่เหนือคำพูด และพ้นไปจากกการกล่าวอ้างใด 
ๆ ทั้งสิ้น เป็นธรรมชาติอันบริสุทธี่และสว่าง รวมกันเข้า 
กับความว่างอันบริสุทธึ๋และสว่างของจักรวาล เดินเข้า 
เป็นหนึ่งเรียกว่า “นิพพาน” 

โดยปกติ คำสอนธรรมะของ หลวงปูดูลย์ อตุ 
โล นั้นเป็นแบบ “ปริศนาธรรม” มิใช่เป็นการ 
บรรยายธรรม ฉะนั้นคำสอนของท่านจึงสั้น จำกัดใน 
ความหมายของธรรม เพื่อไม่ให้เแอหริอฟุมเพ้อยมากนัก 
เพราะจะทำให้สับสน เมื่อผู้ใดเป็นผู้ปฏิบัติธรรม เขา 
ย่อมเข้าใจได้เองว่า กิริยาอาการของจิตที่เกิดขึ้นนั้นมี 
มากมายหลายอย่าง ยากที่จะอธิบายให้ได้หมด ด้วย 
เหตุนั้น หลวง ปู ท่านจึงใช้คำว่า “พฤติของจิต” แทน 


หลวงป่คูลย์ ธตุโล (พระ:ราชวฒาจารย์) ะ ๑๕๓ 


กิริยาทั้งหลายเท่านั้น 

คำว่า “ดู จิต อย่าส่งจิตออกนอก ทำญาณให้ 
เห็นจิต” เหล่านี้ ย่อมมีความหมายครอบคลุมไปทั้งหมด 
ตลอดองค์ภาวนา เพื่ออธิบายให้เป็นขั้นตอน จึงจัดเรียง 
ให้ดูง่ายเท่านั้น หาได้จัดเรียงไปตามลำดับกระแสการ 
เจริญจิตแต่อย่างใดไม่ 

ท่านผู้มีจิตศรัทธาในทางปฏิบัติ เมื่อเจริญจิต 
ภาวนาตามคำสอนแล้ว ตามธรรมดาการปฏิบัติในแนวนี้ 
ผู้ปฏิบัติจะค่อย ๆ มีความรู้ความเข้าใจได้ด้วยตนเองเป็น 
ลำดับ ๆ ไป เพราะมีการใส่ใจสังเกตและกำหนดรู้ “พฤติ 
แห่งจิต” อยู่ตลอดเวลา แต่ถ้าหากเกิดปัญหาในระหว่ง 
การปฏิบัติ ควรรีบเข้าหาครูบาอาจารย์ฝ่ายวิปัสสนาธุระ 
โดยเร็ว หากประมาทแล้วอาจผิดพลาดเป็นปัญหาตามมา 
ภายหลัง เพราะคำว่า “มรรคปฏิปทา” นั้นจะต้องอยู่ใน 
“มรรคจิต” เท่านั้น มิใช่มรรคภายนอกต่าง ๆ นานาเลย 

การเจริญจิตเข้าส่ที่สุดแห่งทุกข์นั้น จะต้องถึง 
พร้อมด้วยวิสุทธิศีล วิสุทธิธรรม พร้อมทั้ง ถ ทวาร คือ 
กาย วาจา ใจ จึงจะยังกิจให้ลล่วงถึงที่สดแห่งทกข์ได้. 



อเหตุกจิต ฑ ประการ 


หลวงปูดูลย์ อตุโล 


อเหตุกจิต เะา ประการ 

หลวงปูดูลย์ อตุ!ล 

๑. ปัญจ ทวารวัชนจิต คือ กิริยาจิตที่แฝง 
อยู่ตามอายตนะ หรือทวารทั้ง ๕ มีดังนี้ 

ตา ไปกระทบกับรูป เกิดจักษุวิญญาณ คือ 
การเห็น จะห้ามไม่ให้ ตา เห็นรูปไม่ได้ 

หูไปกระทบเสียง เกิด โสตวิญญาณ คือ การ 
ได้ยิน จะห้ามไม่ให้ หู ได้ยินเสียงไม่ได้ 

ลิ้น ไปกระทบกับรส เกิด ชิวหาวิญญาณ คือ 
การได้รส จะห้ามไม่ให้ ลิ้น รับรู้รสไม่ได้ 

จมูก ไปกระทบกับ กลิ่น เกิด ฆานะวิญญาณ 
คือ การได้กลิ่น จะห้ามไม่ให้ จมูก รับกลิ่นไม่ได้ 

กาย ไปกระทบกับโผฏฐัพพะ เกิด กาย 
วิญญาณ คือ การสัมผัส จะห้ามไม , ให้ กาย รับ 
สัมผัสไม่ได้ 


๑&วิ๐ ะ หลวง!] ฝากไว้ 


วิญญาณ ทั้ง ๕ อย่างนี้ เป็นกิริยาที่แฝงอยู่ 
ในกายตามทวาร ทำหน้าที่รับรู้สิ่งต่าง ๆ ที่มา 
กระทบเป็นสภาวะแห่งธรรมชาติของมันเป็นอยู่เช่นนั้น 
ก็แต่ว่าเมื่อจิตอาศัยทวารทั้ง ๕ เพื่อเชื่อม 
ต่อรับรู้เหตุการณ์ภายนอกที่เข้ามากระทบ แล้วส่ง 
ไปยังสำนักงานจิตกลางเพื่อรับรู้ เราจะห้ามมิให้เกิด มี 
เป็นเช่นนั้น ย่อมกระทำไม่ได้ 

การป้องกันทุกข์ที่จะเกิดจากทวารทั้ง ๕ นั้น 
เราจะต้องสำรวมอินทรีย์ทั้ง ๕ ไม , เพลิดเพลินใน 
อายตนะเหล่านั้นหากจำเป็นต้องอาศัยอายตนะทั้ง ๕ 
นั้น ประกอบการงานทางกายก็ควรจะกำหนดจิตให้ 
ตั้งอยู่ในจิต เช่นเมื่อเห็นก็สักแต่ว่าเห็นไม่คิดปรุงได้ยิน 
ก็สักแต่ว่าได้ยิน ไม่คิดปรุง ดังนี้ เป็นต้น 

(ไม่คิดปรุง หมายความว่า ไม่ให้อีตเอน 
เอียงไปในความเห็นดีขั่ว) 


หลวงป่คูลย์ อตุโล (พระ:ราชวฒาจารย์) ะ ๑&ว! 


๒. มโนทวารวัชนจิต คือ กิริยาจิตที่แผงอยู่ 
ที่มโนทวารมีหน้าที่ผลิตความคิดนึกต่าง ๆ นานา คอย 
รับเหตุการณ์ภายในภายนอกมากระทบ จะดีหรือชั่ว 
ก็สะสมเอาไว้ จะห้ามจิตไม่ให้คิดในทุก ๆ กรณีย่อม 
ไม่ได้ 

ก็แต่ว่าเมื่อจิตคิดปรุงไปในเรื่องราวใด ๆ ถึง 
วัตถุ สิ่งของ บุคคลอย่างไร ก็ให้กำหนดรู้ว่าจิต 
คิดถึงเรื่องเหล่านั้นก็สักแต่ว่าความคิดไม่ใช่สัตว์บุคคล 
เราเขา ไม่ยึดถือวิจารณ์ความคิดเหล่านั้น ทำความ 
เห็นให้เป็นปรกติ ไม่ยึดถือความเห็นใด ๆ ทั้งสิ้น จิต 
ย่อมไม่ไหลตามกระแสอารมณ์เหล่านั้นไม่เป็นทุกข์ 

ถ. หสิตุปบาท คือ กิริยาที่จิตยิ้มเอง โดย 
ปราศจากเจตนาที่จะยิ้ม หมายความว่า ไม่อยากยิ้ม 
มันก็ยิ้มของมันเอง กิริยาจิตอันนี้ มีเฉพาะเหล่าพระ 
อริยเจ้าเท่านั้น ในสามัญชนไม่มี 


๑&ะ หลวง!] ฝากไว้ 


สำหรับ อเหตุกจิต ข้อ ๑ และ ๒ มีเท่ากัน 
ในพระอริย เจ้า และในสามัญชน นักปฏิบัติธรรมทั้ง 
หลาย เมื่อตั้งใจปฏิบัติตนออกจากกองทุกข์ ควร 
พิจารณา อเหตุกจิต นี้ให้เข้าใจด้วย เพื่อความไม่ผิด 
พลาดในการนำ เพ็ญปฏิบัติธรรม 

อเหตุกจิตนี้ นักปฏิบัติทั้งหลายควรทำความ 
เข้าใจให้ได้เพราะถ้าไม่เช่นนั้นแล้ว เราจะพยายาม 
บังคับสังขารไปหมดซึ่งเป็นอันตรายต่อการปฏิบัติ 
ธรรมมาก เพราะความไม่เข้าใจในอเหตุกจิต ข้อ ๑ และ 
๒ นี้เอง 

อเหตุกจิต ข้อ ถ เป็นกิริยาจิตที่ยิ้มเองโดย 
ปราศจากเจตนาที่จะยิ้ม เกิดในจิตของเหล่าพระอริย 
เจ้าเท่านั้น ในสามัญชนไม , มี เพราะกิริยาจิตนี้เป็นผล 
ของการเจริญจิตจนอยู่เหนือมายาสังขารได้แล้ว จิต 
ไม่ต้องติดข้องในโลกมายา เพราะความรู้เท่าทันเหตุ 
ปัจจัยแห่งการปรุงแต่งได้แล้ว เป็นอิสระด้วยตัวมันเอง. 


รายนามผู้ร่วมจัดพิมพ์ธรรมทาน 
หลวงปูฝากไว้ (หลวงปูดูลย์ อตุโล) 

พิมพ์ครั้งที่® กันยายน ๒๕๔๘ จำนวน ๔,๐๐0 เล่ม 


ลำดับ 

รายนาม 

จำนวนเงิน 

1. 

บริษัท สี่แสงกาวโยธา (1979) จำกัด 


2. 

คุณสิโรจน์ - คุณอมรรัตน์ วงศ์สิโรจน์กุล 

4,000 

3. 

คุณมนตริ - คุณสุนื จันทวกุลพงศา 



ด.ช.กัญติพล - ด.'ช.กนกพนส์ จันทวิกุลพงศา 


4. 

คุณภัทรนิษฐ็ โวิจนภูมิพงษั แสะครอบครัว 

2400 

5. 

คุณสุรินทร์ ปุราธนานนท์ แสะครอบครัว 

1,000 

6. 

กวงหยูอง จ.อุดรธานี 


7. 

คุณนภาพร ตันอาสุวงกุล 


8. 

คุณนิรมล ตันอาสุวงกุส 


9. 

คุณยงศักดิ' ตันอาสุวงกุล และครอบครัว 


10. 

คุณอุดม - คุณสุทิน ยงยุทธ 

1,000 

11. 

คุณเกษม - คุณเลิศมณี หุ่นธานี 

1,000 

12. 

จินดา มาสมบูรณ์ 

1,000 

13. 

คุณพวงทอง คุณาชีวะ 

1,000 

14. 

ผู้ ไม่ประสงฅํออกนาม 

1,000 

15. 

คุณซอ - คุณอารีย' มงคลสวัสดี 

1,000 

16. 

คุณทรงสวัสดี โอมอารักษั 

1,000 

17. 

คุณอมรรัตน์ คุภวุฒิ 

700 

18. 

คุณคิรินวดี อุทยานานนท์ 

500 

19. 

คุณคิริดารา จงเลิศวณิชกุล 

500 

20. 

ผศ. , บุญมี บุญยะผลานันท์ 

500 


























รายนาม ผู้ร่วมจัดพิมพ์ธรรมทาน 
หลวงปูฝากไว้ (หลวงปูดูลย์ อตุโล) 

พิมพ์ครั้งที่® กันยายน ๒๕๔๘ จำนวน ๔,0๐0 เล่ม 


ลำดับ 

รายนาม 

จำนวนเงิน 

21. 

อ.ประนอม สิงห์ดินดำ 

500 

22. 

กลุ่มตามรอยพาะศาสดา 

500 

23. 

คุณคูณ - คุณดารณี เบ็ญจฆรณิ 

500 

24. 

คุณรักใจ พนาอภิชน 

500 

25. 

คุณธีร ยงวณิชย' 

500 

26. 

คุณวัจนา ธนน้อย 

300 

27. 

คุณไกรวิช - คุณศคิมา จามรมาน 

300 

28. 

คุณละออ ใหม่เจริญนุกูส 

300 

29. 

คุณชิรานันห์ ชีวานันห์ 

300 

30. 

คุณอัญชลี เอึ้อเชิดกุล 

300 

31. 

คุณภาวนา มาลา 

300 

32. 

คุณกาญจน์ กาญจนกุล 

300 

33. 

คุณกานติ , ชนิด ทั้งสุข 

200 

34. 

คุณเตือน สร้อยดี 

200 

35. 

คุณอัมพร บุรงค์ 

200 

36. 

คุณจริยา โอมวงศ์ 

200 

37. 

คุณนรินทร้(รักษ์อุดร)-คุณธีรประภา เศวตประวิชกุล 


38. 

บ้านธรรมของพระพุทธะ 


39. 

คุณชริน-คุณมะลิวัณย' ยงยุทธ 


40. 

ด.ช.สิริพงศ์-ด.ช.ชานน-ด.ญ.กืรดิกา ยงยทธ 


41 





























อย่าปล่อยให้จิตปรุงแต่งมากนัก 
ข้อสำคัญ ให้รู้จัก..จิต..ของเราเท่านั้นเอง 
เพราะว่าจิตคือ "ตัวหลักธรรม" 

นอกจากจิตแล้ว ไม่มีหลักธรรมใด ๆ เลย 
ภาวนามาก ๆ แล้วจะรู้ถิงความเป็นจริง 
เท่านั้นเอง.. ไม่มีอะไรมากมาย.. มีเท่านั้น 

เปล่า.. เปล่า.. บริสุทส์ 



ผู้พิมพ์ ก้อนเมฆ แวนด์ ก้นย์ กรุป 

*๐ผเ/\ผ๐ (3บผ (3ค๐บ่เ 3 

